**Javni razpis za oblikovanje zagovorniške organizacije**

**na področju socialne ekonomije**

JR ZagO

**RAZPISNA DOKUMENTACIJA**

Ljubljana, november 2024

Vsebina

[1 PRAVNE PODLAGE 4](#_Toc174368905)

[2 NAZIV IN SEDEŽ ORGANA, KI RAZPISUJE SREDSTVA 5](#_Toc174368906)

[3 UVRSTITEV JAVNEGA RAZPISA V PROGRAM EVROPSKE KOHEZIJSKE POLITIKE V OBDOBJU 2021– 2027 V SLOVENIJI 5](#_Toc174368907)

[4 NAMEN JAVNEGA RAZPISA 6](#_Toc174368908)

[5 CILJ JAVNEGA RAZPISA 6](#_Toc174368909)

[6 PREDMET JAVNEGA RAZPISA 7](#_Toc174368910)

[7 KAZALNIKI UČINKA 10](#_Toc174368911)

[7.1 Sodelovanje z deležniki 18](#_Toc174368912)

[8 OBMOČJE IZVAJANJA OPERACIJE 18](#_Toc174368913)

[9 CILJNE SKUPINE IN UPRAVIČENCI 18](#_Toc174368914)

[9.1 Pogoji za konzorcijsko partnerstvo 19](#_Toc174368915)

[9.2 Spremembe konzorcijskih partnerjev 19](#_Toc174368916)

[10 POGOJI ZA KANDIDIRANJE NA JAVNEM RAZPISU 20](#_Toc174368917)

[10.1 Splošni pogoji javnega razpisa 20](#_Toc174368918)

[10.2 Posebni pogoji za prijavitelje 23](#_Toc174368919)

[10.3 Posebni pogoji za konzorcijskega partnerja/partnerje 23](#_Toc174368920)

[10.4 Posebni pogoji za operacijo 24](#_Toc174368921)

[11 FINANCIRANJE 25](#_Toc174368922)

[11.1 Okvirna razpoložljiva sredstva javnega razpisa 25](#_Toc174368923)

[11.2 Okvirna višina zaprošenih sredstev 26](#_Toc174368924)

[11.3 Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za sofinanciranje kohezijske politike 26](#_Toc174368925)

[11.4 Intenzivnost pomoči 26](#_Toc174368926)

[11.5 Predplačila 26](#_Toc174368927)

[11.6 Obdobje, v katerem morajo biti porabljena dodeljena sredstva 26](#_Toc174368928)

[12 POSTOPEK IZBORA PRIJAVITELJEV 27](#_Toc174368929)

[13 SHEMA IN SKLADNOST S PRAVILI DRŽAVNIH POMOČI 27](#_Toc174368930)

[14 UPRAVIČENI STROŠKI, INTENZIVNOST POMOČI IN NAČIN FINANCIRANJA 29](#_Toc174368931)

[14.1 Upravičeni stroški 29](#_Toc174368932)

[14.2 Obvezna uporaba pravil javnega naročanja 30](#_Toc174368933)

[14.3 Stroški plač in povračil stroškov v zvezi z delom (SE) 31](#_Toc174368934)

[14.4 Stroški storitev zunanjih izvajalcev 32](#_Toc174368935)

[14.5 Stroški informiranja in komuniciranja 34](#_Toc174368936)

[14.6 Stroški nakupa opreme in drugih opredmetenih osnovnih sredstev 35](#_Toc174368937)

[14.7 Investicije v neopredmetena sredstva 36](#_Toc174368938)

[14.8 Stroški za službena potovanja 36](#_Toc174368939)

[14.9 Posredni stroški v pavšalnem znesku 15 % stroškov plač in povračil stroškov v zvezi z delom 37](#_Toc174368940)

[15 POSTOPEK IZBORA PRIJAVITELJEV 37](#_Toc174368941)

[15.1 Rok in način oddaje vloge na javni razpis 37](#_Toc174368942)

[15.2 Število predloženih vlog 38](#_Toc174368943)

[15.3 Odpiranje vlog 38](#_Toc174368944)

[16 POPOLNOST VLOG IN DOPOLNJEVANJE 38](#_Toc174368945)

[17 STROKOVNO OCENJEVANJE POPOLNIH VLOG 39](#_Toc174368946)

[18 MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV 40](#_Toc174368947)

[19 OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI 49](#_Toc174368948)

[20 ZAHTEVE GLEDE PREPOZNAVNOSTI, PREGLEDNOSTI IN KOMUNICIRANJA 49](#_Toc174368949)

[21 ZAHTEVE GLEDE SPREMLJANJA KAZALNIKOV, CILJEV IN REZULTATOV OPERACIJE 50](#_Toc174368950)

[22 PRAVNO VARSTVO 50](#_Toc174368951)

[23 ZAHTEVE GLEDE HRANJENA DOKUMENTACIJE O OPERACIJI IN SPREMLJANJE TER EVIDENTIRANJE 51](#_Toc174368952)

[24 ZAHTEVE GLEDE DOSTOPNOSTI DOKUMENTACIJE NADZORNIM ORGANOM 51](#_Toc174368953)

[25 NAČELO »NE ŠKODUJ BISTVENO« (DNSH) V SMISLU ČLENA 17 UREDBE (EU) 2020/852 51](#_Toc174368954)

[26 ZAGOTAVLJANJE SKLADNOSTI Z NAČELI SPOŠTOVANJA TEMELJNIH PRAVIC, SPODBUJANJA ENAKIH MOŽNOSTI MOŠKIH IN ŽENSK, PREPREČEVANJA VSAKRŠNE DISKRIMINACIJE IN TRAJNOSTNEGA RAZVOJA 52](#_Toc174368955)

[27 VAROVANJE OSEBNIH PODATKOV IN POSLOVNA SKRIVNOST IN PODATKI O DEJASNKIH LASTNIKIH 52](#_Toc174368956)

[28 POGOJI ZA SPREMEMBO JAVNEGA RAZPISA 53](#_Toc174368957)

[29 POSLEDICE, ČE SE UGOTOVI, DA JE V POSTOPKU POTRJEVANJA OPERACIJ ALI IZVAJANJA OPERACIJ PRIŠLO DO RESNIH NAPAK, NEPRAVILNOSTI, GOLJUFIJE ALI KRŠITVE OBVEZNOSTI 53](#_Toc174368958)

[30 POSLEDICE, ČE SE UGOTOVI, DA AKTIVNOSTI NA OPERACIJI NISO BILE SKLADNE S PRAVOM UNIJE IN PRAVOM REPUBLIKE SLOVENIJE 53](#_Toc174368959)

[31 POSLEDICE, ČE SE UGOTOVI DVOJNO FINANCIRANJE POSAMEZNE OPERACIJE ALI, DA JE VIŠINA FINANCIRANJA OPERACIJE PRESEGLA MAKSIMALNO DOVOLJENO STOPNJO OZIROMA ZNESEK POMOČI 53](#_Toc174368960)

[32 RAZPISNA DOKUMENTACIJA IN DODATNE INFORMACIJE 54](#_Toc174368961)

[33 NAVODILA ZA IZPOLNJEVANJE 54](#_Toc174368962)

[33.1 Seznam prijavnih obrazcev in prilog 54](#_Toc174368963)

## PRAVNE PODLAGE

Podlage za izvedbo javnega razpisa so:

* Uredba (EU) 2021/1057 Evropskega parlamenta in Sveta z dne 24. junija 2021 o vzpostavitvi Evropskega socialnega sklada plus (ESS+) in razveljavitvi Uredbe (EU) št. 1296/2013 (Uradni list RS, št. 231 z dne 30. 6. 2021, str. 21; v nadaljnjem besedilu: Uredba 2021/1057/EU);
* Uredba (EU) 2021/1060 Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Delegirano uredbo Komisije (EU) 2023/1676 z dne 7. julija 2023 o dopolnitvi Uredbe (EU) 2021/1060 Evropskega parlamenta in Sveta v zvezi z opredelitvijo stroškov na enoto, pavšalnih zneskov in pavšalnih stopenj ter financiranja, ki ni povezano s stroški, za povračilo izdatkov državam članicam s strani Komisije (UL L št. 216 z dne 1. 9. 2023), (v nadaljnjem besedilu: Uredba 2021/1060/EU);
* Uredba (EU, Euratom) 2020/2092 Evropskega parlamenta in Sveta z dne 16. decembra 2020 o splošnem režimu pogojenosti za zaščito proračuna Unije (Uradni list RS, št. 433I z dne 22. 12. 2020, str. 1), zadnjič popravljena s Popravkom (UL L št. 2023/90149 z dne 5. 12. 2023, str. 94);
* Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 ), zadnjič spremenjene z Uredbo (EU, Euratom) 2022/2434 Evropskega parlamenta in Sveta z dne 6. decembra 2022 o spremembi Uredbe (EU, Euratom) 2018/1046, kar zadeva določitev diverzificirane strategije financiranja za splošno metodo najemanja posojil (UL L št. 319 z dne 13. 12. 2022, str. 1);
* Uredba Sveta (EU, Euratom) 2020/2093 z dne 17. decembra 2020 o določitvi večletnega finančnega okvira za obdobje 2021–2027 (UL L št. 433I z dne 22. 12. 2020, str. 11), zadnjič spremenjene z Uredbo Sveta (EU, Euratom) 2022/2496 z dne 15. decembra 2022 o spremembi Uredbe (EU, Euratom) 2020/2093 o določitvi večletnega finančnega okvira za obdobje 2021–2027 (UL L št. 325 z dne 20. 12. 2022, str. 11);
* Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198/13 z dne 22.6.2020, str. 13), zadnjič spremenjene z Delegirano uredbo Komisije (EU) 2023/2486 z dne 27. junija 2023 o dopolnitvi Uredbe (EU) 2020/852 Evropskega parlamenta in Sveta z določitvijo tehničnih meril za pregled za določitev pogojev, pod katerimi se šteje, da gospodarska dejavnost bistveno prispeva k trajnostni rabi ter varstvu vodnih in morskih virov, prehodu na krožno gospodarstvo, preprečevanju in nadzorovanju onesnaževanja ali varstvu in obnovi biotske raznovrstnosti in ekosistemov, in za ugotavljanje, ali ta gospodarska dejavnost ne škoduje bistveno kateremu od drugih okoljskih ciljev, ter o spremembi Delegirane uredbe Komisije (EU) 2021/2178 glede posebnih javnih razkritij za te gospodarske dejavnosti (UL L št. 2023/2486 z dne 21. 11. 2023), (v nadaljnjem besedilu: Uredba (EU) 2020/852);
* Uredba o izvajanju uredb (EU) in (Euratom) na področju izvajanja evropske kohezijske politike v obdobju 2021–2027 za cilj naložbe za rast in delovna mesta (Uradni list RS, št. 21/2023 z dne 17. 2. 2023);
* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O in 76/23);
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11);
* Zakon o izvrševanju proračunov Republike Slovenije za leti za leti 2024 in 2025 (Uradni list RS, št. 123/23 in 12/24);
* Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP, 149/22 in 106/23),
* Proračun Republike Slovenije za leto 2024 (Uradni list RS, št. 150/22 in 123/23);
* Uredba (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov UL L, št. 119, z dne 4.5. 2016, str. 1) zadnjič popravljene s Popravkom (UL L št. 127 z dne 23. 5. 2018) (v nadaljevanju: Splošna uredba GDPR);
* Zakon o varstvu osebnih podatkov (ZVOP-2) (Uradni list RS, št. 163/22);
* Zakon o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri, v nadaljevanju: ZIntPK);
* Partnerski sporazum med Slovenijo in Evropsko komisijo za obdobje 2021-2027, št. CCI2021SI16FFPA001 z dne 12. 9. 2022;
* Program evropske kohezijske politike v obdobju 2021– 2027 v Sloveniji, december 2022 z vsemi spremembami;
* Listina Evropske unije o temeljnih pravicah (UL C št. 326 z dne 26.10.2012, str. 391);
* Konvencija Združenih narodov o pravicah invalidov (Zakon o ratifikaciji Konvencije o pravicah invalidov in Izbirnega protokola h Konvenciji o pravicah invalidov, Uradni list RS – Mednarodne pogodbe, št. 10/08), (https://www.uradni-list.si/glasilo-uradni-list-rs/vsebina/86045);
* Zakon o preprečevanju pranja denarja in financiranja terorizma (Uradni list RS, št. [48/22](http://www.uradni-list.si/1/objava.jsp?sop=2022-01-0977) in [145/22](http://www.uradni-list.si/1/objava.jsp?sop=2022-01-3606));
* Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17, 13/18 – ZSInv in 40/23 – ZZrID-A, v nadaljevanju: ZPOP-1);
* Zakon o socialnem podjetništvu (Uradni list RS, št. 20/11, 90/14 – ZDU-1I in 13/18);
* Zakon o preprečevanju omejevanja konkurence (Uradni list RS, št. 130/22);
* Sporočilo komisije Evropskemu parlamentu, Svetu, Evropskemu ekonomsko-socialnemu odboru in odboru regij: Ustvarjanje gospodarstva po meri ljudi: akcijski načrt za socialno gospodarstvo (9.12.2021, COM(2021) 778 final);
* Priporočilo Sveta o razvoju okvirnih pogojev za socialno gospodarstvo (27. 11. 2023, C/2023/1344);
* Strategija razvoja Slovenije 2030 (sprejeta s strani Vlade Republike Slovenije 7. 12. 2017);
* Uredba Komisije (EU) 2023/2831 z dne 13. decembra 2023 o uporabi členov 107 in 108 Pogodbe o delovanju Evropske unije pri pomoči de minimis (UL L 2023/2831, z dne 15. 12. 2023);
* Shema de minimis pomoči »Program ukrepov MGTŠ za spodbujanje podjetništva in konkurenčnosti v obdobju 2024 - 2030 – de minimis (št. priglasitve: M001-2632616-2024, datum potrditve sheme: 14. 3. 2024; trajanje sheme: do 31. 12. 2030);
* Mnenje o prisotnosti elementov državne pomoči glede Javnega razpisa za oblikovanje zagovorniške organizacije na področju socialne ekonomije št. 440-34/2024/5, z dne 9. 7. 2024;
* Program ukrepov Ministrstva za gospodarstvo, turizem in šport za spodbujanje podjetništva in konkurenčnosti v obdobju 2024 – 2030 z vsemi spremembami;
* Odločitev o podpori Ministrstva za kohezijo in regionalni razvoj v vlogi organa upravljanja za strukturna sklada in kohezijski sklad št. 3032-113/2024-1630-6 za »Javni razpis za oblikovanje zagovorniške organizacije na področju socialne ekonomije« z dne 7. 11. 2024.

## NAZIV IN SEDEŽ ORGANA, KI RAZPISUJE SREDSTVA

Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljnjem besedilu: ministrstvo) nastopa na področju kohezijske politike pri javnem razpisu za oblikovanje zagovorniške organizacije na področju socialne ekonomije (v nadaljevanju: javni razpis) v vlogi posredniškega telesa.

## UVRSTITEV JAVNEGA RAZPISA V PROGRAM EVROPSKE KOHEZIJSKE POLITIKE V OBDOBJU 2021– 2027 V SLOVENIJI

Javni razpis za izbor operacij financira Evropska unija, in sicer iz Evropskega socialnega sklada + (ESS+). Javni razpis za izbor operacij se izvaja v okviru »Programa za izvajanje Evropske kohezijske politike v obdobju 2021–2027«, cilja politik »4. Bolj socialna in vključujoča Evropa za izvajanje evropskega stebra socialnih pravic«, prednostne naloge »Prednostna naloga 6: Znanja in spretnosti ter odzivni trg dela«, specifičnega cilja: »4.1 Izboljšanje dostopa do zaposlitve in aktivacijski ukrepi za vse iskalce zaposlitve, zlasti mlade, predvsem v okviru izvajanja jamstva za mlade, dolgotrajno brezposelne in prikrajšane skupine na trgu dela, in neaktivne osebe, kot tudi s spodbujanjem samozaposlovanja in socialnega gospodarstva«. Izbrana operacija se bo izvajala v okviru predvidenih ukrepov, ki so usmerjeni v vzpostavitev podpornega okolja, sistema mentorstev ter neposredne podpore za razvoj subjektov socialne ekonomije oziroma oseb, vključenih v ukrepe z namenom spodbujanja razvoja storitev in blaga z družbenimi učinki.

## NAMEN JAVNEGA RAZPISA

**Namen javnega razpisa je vzpostavitev in delovanje krovne zagovorniške organizacije za spodbujanje razvoja socialne ekonomije[[1]](#footnote-1) s poudarkom na razvoju socialnih podjetij, ki bo opravljala naloge strokovne zagovorniške organizacije s področja socialne ekonomije in nudila brezplačno podporo organizacijam socialne ekonomije, predvsem socialnim podjetjem.** Tako bo lahko sodelovala kot partner pri oblikovanju politik in ukrepov, nudila strokovno pomoč pri implementaciji merjenja družbenih učinkov ter vodila izbor predstavnikov, ki zastopajo organizacije socialne ekonomije v delovnih telesih na nacionalni, regionalni in lokalni ravni ter skrbela za povečanje prepoznavnosti izbranega področja. S svojim delovanjem bo tako prispevala k:

* povečanju konkurenčnosti socialnih podjetij na trgu,
* promociji poslovnih modelov socialnega podjetništva in socialne ekonomije, ki bodo prispevali k učinkovitejšemu reševanju gospodarskih, okoljskih, družbenih in drugih problemov oziroma izzivov,
* oblikovanju usklajenih politik in ukrepov na področju socialnega podjetništva in socialne ekonomije,
* implementaciji in popularizaciji merjenja družbenih učinkov.

Namen javnega razpisa je usklajen s cilji Akcijskega načrta za socialno gospodarstvo[[2]](#footnote-2)in Priporočilom Sveta o razvoju okvirnih pogojev za socialno gospodarstvo[[3]](#footnote-3). Svet EU je tako države članice pozval, naj okrepijo podporo organizacijam socialnega gospodarstva oziroma ekonomije in prepoznajo dodano vrednost, ki jo prinašajo v smislu zaposlovanja, socialne vključenosti, razvoja spretnosti ter družbenih inovacij, med drugim tudi z ukrepi usmerjeni v spodbujanje nastajanja in razvoja predstavniških mrež socialnega gospodarstva oziroma ekonomije, enotnih kontaktnih točk za podporo organizacij socialne ekonomije ipd.

Konkretno je oblikovanje krovne organizacije za spodbujanje razvoja socialne ekonomije v Sloveniji priporočil tudi OECD, in sicer v analizi Spodbujanje socialnega podjetništva in razvoj socialnih podjetij v Sloveniji - poglobljen pregled politik[[4]](#footnote-4). Javni razpis prispeva tudi k doseganju ciljev Strategije razvoja Slovenije 2030 (sprejeta s strani Vlade Republike Slovenije 2. 12. 2017), in sicer predvsem k razvojnim ciljem dostojno življenje za vse, znanje in spretnosti za kakovostno življenje in delo, gospodarska stabilnost ter konkurenčen in družbeno odgovoren podjetniški in raziskovalni sektor.

Na podlagi tega javnega razpisa se projekt, za sofinanciranje katerega se odobrijo sredstva kohezijske politike, imenuje operacija. Lokacija izvajanja operacije je celotna Slovenija.

## CILJ JAVNEGA RAZPISA

Ciljjavnega razpisa je razvoj storitev krovne zagovorniške organizacije za podporo socialnim podjetjem ter drugim organizacijam socialne ekonomije z namenom razvoja sektorja. Skladno s ciljem javnega razpisa bo morala vzpostavljena krovna organizacija zagotavljati trajnost oziroma je **cilj javnega razpisa vzpostavitev dolgoročno delujoče organizacije, ki bo predstavljala osrednjo informacijsko in strokovno točko za vse organizacije socialne ekonomije s poudarkom na socialnih podjetjih, in sicer preko povezave aktivnosti vseh relevantnih organizacij in posameznikov, ki delujejo na področju socialne ekonomije, povečanja informiranosti in profesionalizacije ter promocije socialne ekonomije in socialnega podjetništva.**

Cilji javnega razpisa so tako:

* vzpostaviti dolgoročno delujočo organizacijo oziroma konzorcij organizacij, ki bo nudil zagovorniško podporo in predstavljal osrednjo točko za podporo in razvoj socialnih podjetji ter drugih organizacij socialne ekonomije,
* smiselno vsebinsko povezati aktivnosti vseh relevantnih organizacij, posameznikov in delujočih/nastajajočih stičišč, centrov, projektov ter njihovih rezultatov ipd., ki delujejo na področju socialne ekonomije oziroma socialnega podjetništva, družbenih učinkov in družbenih inovacij,
* zagotoviti, da so deležniki socialne ekonomije seznanjeni s potrebnimi informacijami, dogodki, pobudami, najnovejšimi trendi, praksami in pristopi ipd. na nacionalni in mednarodni ravni,
* upoštevati, uporabljati in nadgrajevati uporabo modela za merjenje družbenih učinkov[[5]](#footnote-5) ter zagotoviti podporo pri uporabi modela socialnim podjetjem in organizacijam socialne ekonomije,
* upoštevati usmeritve, politike in priporočila, ki so/bodo nastala med izvajanjem ključnih relevantnih dokumentov in projektov Evropske komisije (npr. Priporočilo Sveta o razvoju okvirnih pogojev za socialno gospodarstvo, Akcijski načrt za socialno gospodarstvo) ali ministrstev na področju socialne ekonomije, socialnega podjetništva, družbenih učinkov in družbenih inovacij ter relevantnih projektov/operacij drugih deležnikov,
* zagotoviti, da so relevantni primeri in prakse iz Slovenije ustrezno predstavljeni v domačem in mednarodnem prostoru in da se vrši prenos znanja tudi v tiste regije, kjer socialna ekonomija oziroma socialno podjetništvo še ni ustrezno razvito ter, kjer je relevantno, prenos tujih praks v slovenski prostor na področju socialne ekonomije, predvsem pa socialnega podjetništva.

## PREDMET JAVNEGA RAZPISA

**Predmet javnega razpisa je sofinanciranje enega konzorcijskega partnerstva največ štirih (prijavitelj in največ trije konzorcijski partnerji) organizacij socialne ekonomije, ki bodo zagotovile vzpostavitev in delovanje krovne zagovorniške organizacije za promocijo in podporo sektorju socialne ekonomije s poudarkom na socialnem podjetništvu.**

Predvidoma bo v času izvajanja operacije vodilni partner konzorcija deloval kot krovna zagovorniška organizacija, zagotavljajoč strokovno ter zagovorniško podporo socialnim podjetjem in drugim organizacijam socialne ekonomije s podporo konzorcijskih partnerjev, ki bodo zagotavljali regionalno pokritost ter vsebinsko podporo operaciji.

V primeru, da se tekom izvajanja operacije izkaže, da je bolj smiselno, da vlogo krovne organizacije zaradi objektivnih okoliščin prevzame kateri od konzorcijskih partnerjev, je to mogoče le ob pisnem soglasju ministrstva. Ne glede na to pa mora **do zaključka izvajanja operacije vodilni partner ali konzorcijski partner, ki bo prevzel vlogo krovne organizacije na področju socialne ekonomije pridobiti status socialnega podjetja skladno z določili ZSocP, v kolikor ga ob prijavi ne bo imel.**

Konzorcijsko partnerstvo oziroma organizacija, ki bo prevzela vlogo krovne zagovorniške organizacije mora v sklopu izvajanja aktivnosti operacije predvideti načine in postopke za vključevanje članov, tj. socialnih podjetij in drugih organizacij socialne ekonomije, ki bodo lahko s članstvom prispevali k nadaljnjemu razvoju dejavnosti in storitev krovne zagovorniške organizacije, podajali predloge za pripravo pobud in ukrepov na področju socialne ekonomije in socialnega podjetništva, participativno soodločali o relevantnih temah in vsebinah, ki jih bo pokrivalo konzorcijsko partnerstvo oziroma krovna zagovorniška organizacija.

Za doseganje predmeta javnega razpisa se prijaviteljem priporoča, da pri zasnovi vloge opredelijo vsaj naslednje elemente:

1. **Organizacijsko, finančno in administrativno upravljanje ter vodenje konzorcijskega partnerstva**,tj.pripravazasnove in morebitne načine posodabljanja celovitega načrta dela konzorcijskega partnerstva (npr. vsebinski načrt oziroma ključne cilje konzorcija, aktivnosti ipd. po posameznem konzorcijskem partnerju, terminski načrt dela po posameznem konzorcijskem partnerju, finančni načrt izvedbe, ki vključuje tudi opredelitev različnih virov financiranja), kadrovsko, administrativno, finančno vodenje aktivnosti konzorcijskega partnerstva, koordinacijo aktivnosti, pripravo letnih načrtov dela, finančno in administrativno spremljanje ter poročanje po pogodbi o financiranju, vključno s poročanjem o doseganju ciljev v skladu z javnim razpisom, spremljanje napredka in merjenje doseganja učinkov/rezultatov operacije ter na podlagi ugotovitev prilagajanje/nadgrajevanje aktivnosti, evalvacijo delovanja konzorcijskega partnerstva ipd.
2. **Vzpostavitev vstopne točke**,tj.vzpostavitev vstopne točke v virtualni in fizični obliki, s pomočjo katere bodo deležniki na enem mestu pridobili relevantne informacije s področja delovanja konzorcijskega partnerstva, socialnega podjetništva in socialne ekonomije, vzpostavitev sodelovanja z različnimi ciljnimi skupinami – javno upravo, gospodarstvom, raziskovalnimi institucijami, civilno družbo, drugimi relevantnimi centri, projekti ipd. (npr. SPOT točkami, Slovenskim centrom za krožno gospodarstvo, Centrom za kreativnost, Kompetenčnim centrom za družbene inovacije, Skupnost praktikov ESF+ (CoP) o socialnih inovacijah ter drugimi relevantnimi kompetenčnimi centri, inkubatorji itd.) in skupinami drugih zainteresiranih deležnikov, sledenje mednarodnim/evropskim trendom in praksam na področju socialnega podjetništva in socialne ekonomije ter posodabljanje aktivnosti konzorcijskega partnerstva glede na morebitne /nepredvidene družbene in druge spremembe ipd.
3. **Strokovna podpora in zagovorništvo – zbiranje in diseminacija informacij, usposabljanje, svetovanje, prenos dobrih praks**,tj.vzpostavitev in upravljanje baze deležnikov na področju socialnega podjetništva in socialne ekonomije, virtualne in/ali fizične platforme znanja, ki vključuje knjižnico gradiv in relevantne informacije (ki lahko vključujejo tudi že izdelana gradiva v sklopu drugih projektov, v kolikor je njihova uporaba relevantna in dopustna), na primer o dobrih praksah, aktualni zakonodaji in finančnih virih za spodbujanje socialnega podjetništva in socialne ekonomije na domači in mednarodni ravni, razvitih orodjih, ki podpirajo razvoj socialnega podjetništva in socialne ekonomije ter merjenju družbenih učinkov, domačih in tujih dogodkih itd., analitična strokovna podpora za razvoj in oblikovanje politik (npr. podpora pri vrednotenju in spremljanju učinkov izvedenih ukrepov), nudenje podpornih storitev, ki organizacijam socialne ekonomije niso na voljo v okviru mreže SPOT točk, informiranje in oblikovanje priporočil s področja socialnega podjetništva in socialne ekonomije občinam in drugim subjektom s področja javne uprave, npr. pri snovanju politik, pobud za bolj učinkovito podporo politik razvoju socialnega podjetništva in socialne ekonomije, kot tudi medsebojno sodelovanje pri skupnih aktivnostih, sodelovanje z ministrstvi in njihovimi izvajalskimi organizacijami ter občinami pri izvajanju ukrepov, usposabljanje in izobraževanje deležnikov z namenom pospeševanja razvoja socialnega podjetništva in socialne ekonomije, informiranje o tujih dobrih praksah in podpora pri prenosu dobrih praks iz tujine v Slovenijo in obratno ipd.
4. **Poglobljeno svetovanje pri razvoju socialno podjetniških poslovnih modelov in modelov socialne ekonomije ter merjenju družbenih učinkov**, tj.svetovanje in mentoriranje ter strokovna podpora pri pripravi poslovnih strategij za vpeljavo socialno podjetniških poslovnih modelov in doseganje družbenih učinkov, informiranje in svetovanje o poročanju o družbenih učinkih, trajnostnem poročanju, poslovodenju socialnih podjetij, za delo z ranljivimi ciljnimi skupinami ipd.
5. **Povezovanje in mreženje ter oblikovanje članstva**,tj.mreženje subjektov podpornega okolja, socialnih podjetij in organizacij socialne ekonomije na lokalni, regionalni, nacionalni in evropski ravni (regionalna stičišča nevladnih organizacij, coworking prostorov regionalne razvojne agencije, inkubatorji socialnega podjetništva ipd.) z namenom oblikovanja ukrepov in predlogov za spodbujanje ugodnega poslovnega okolja za razvoj socialnega podjetništva in socialne ekonomije, povezovanje socialnih podjetij, zagotavljanje prisotnosti oziroma udeležbe na relevantnih dogodkih ter predstavitev svojih aktivnosti na področju socialnega podjetništva, omogočitev in oblikovanje podlag za članstvo socialnih podjetji ter participacijo pri delovanju konzorcijskega partnerstva ipd.
6. **Promocija na domači in tuji ravni**, tj. širitev znanja in ozaveščenosti med vsemi ciljnimi skupinami o vlogi socialnega podjetništva in socialne ekonomije pri reševanju družbenih in okoljskih izzivov, krepitev mednarodne prepoznavnosti Slovenije na področju socialnega podjetništva in socialne ekonomije, oblikovanje celostne podobe konzorcijskega partnerstva za pozicioniranje na nacionalni in mednarodni ravni, promocija ter komuniciranje za ciljne skupine in širšo javnost (razvojne in promocijske konference, sodelovanje z mladimi, izobraževalnimi institucijami ipd.) promocija in demonstracija uspešnih socialno podjetniških poslovnih modelov in modelov socialne ekonomije ipd.

Prijavljena operacija mora v vlogi vsebovati vsaj naslednje vsebinske sklope upravičenih aktivnosti, ki jih predvideva ZSocP za socialna podjetja, in sicer:

1. **promocija socialnega podjetništva**, ki vključuje dejavnosti, kot so vzpostavitev in vzdrževanje spletne strani z informacijami o ustanavljanju podjetij in aktualnih dogodkih, sodelovanje na sejmih in festivalih ter organizacija lastnih dogodkov za promocijo in podporo socialnemu podjetništvu in socialne ekonomije, sodelovanje pri zagotavljanju informacij na mednarodnih platformah in sodelovanje v mednarodnih organizacijah socialne ekonomije;
2. **razvoj sistema informiranja in izobraževanja za socialno podjetništvo,** ki zajema mejenje in poročanje o družbenih učinkih ter pripravo drugih informativnih in izobraževalnih vsebin, temelječih na potrebah socialnih podjetij, ki jih bo prijavitelj identificiral s pomočjo ustreznih metod, redno obveščanje zainteresirane javnosti o aktualnih dogodkih, vsebinah, mednarodnih in nacionalnih razpisih, zakonskih pobudah in spremembah na področju socialnega podjetništva in socialne ekonomije ter nadgradnja dostopnih evidenc, katalogov ipd. organizacij socialne ekonomije;
3. **razvoj podpornih storitev socialnim podjetjem, vključno s storitvami za ustanavljanje socialnih podjetij in storitvami svetovanja prestrukturiranja socialnega podjetja, ki začasno ne izpolnjuje kriterijev iz ZSocP**, ki vključuje aktivnosti za vzpostavitev članstva oziroma participacije socialnih podjetji ter vzpostavitev ustreznih kanalov in oblik pomoči, kjer bo organizacijam socialne ekonomije na razpolago svetovanje, informiranje ter pomoč pri koriščenju že obstoječih sistemov podpore npr. pri registraciji podjetji, ki jo omogočajo SPOT točke;
4. **iskanje novih poslovnih priložnosti za socialna podjetja, vključno z izvajanjem raziskav trga za socialno podjetništvo in ugotavljanjem možnosti izvajanja javnih storitev v socialnih podjetjih ter sodelovanju,** ki zajema izvajanje raziskav in analiz trga z namenom ugotovitve možnosti za vključitev socialnega podjetništva na trg, nudenje strokovne pomoči pri implementaciji metod merjenja družbenih učinkov, ki omogočajo oceno in sledenje pozitivnim vplivom ter sodelovanje pri oblikovanju politik in ukrepov, informiranje ministrstev in občin ter drugih subjektov s področja javne uprave o možnostih vključevanja socialnega podjetništva v izvajanje javnih storitev, vključno s spodbujanjem sodelovanja socialnih podjetij pri oblikovanju in oddaji ponudb v postopkih javnega naročanja.

**Podrobneje so upravičene aktivnosti operacije opredeljene v poglavju 7 razpisne dokumentacije. Tam so opredeljeni tudi specifični cilji, rezultati in kazalniki posamezne aktivnosti.**

Ministrstvo lahko izbranemu konzorciju v času izvajanja operacije posreduje informacije, spletne povezave, objave ali druga gradiva, za katere ocenjuje, da je zanje smiselna diseminicija preko kanalov krovne zagovorniške organizacije oziroma jo zaprosi za sodelovanje pri izvajanju nalog in ukrepov namenjenih razvoju socialne ekonomije in socialnega podjetništva.

## KAZALNIKI UČINKA

**Na nivoju javnega razpisa se bo spremljal kazalnik učinka: EECO19 - Podprta mikro, mala in srednja podjetja (vključno z zadrugami in socialnimi podjetji), tj. organizacij socialnega gospodarstva oziroma ekonomije.**

Kazalnik učinka se spremlja za tista podjetja, ki so prejemniki podpore, tudi nefinančne, tako se upošteva število podprtih podjetij po davčni številki, hkrati pa se spremlja tudi velikost podjetja in sedež podjetja. **Do zaključka operacije se pričakuje, da bo podprtih 157 mikro, malih in srednjih podjetij (vključno z zadrugami in socialnimi podjetji), tj. organizacij socialnega gospodarstva oziroma ekonomije, od tega vsaj 141 v kohezijski regiji Vzhodna Slovenija in 16 v kohezijski regiji Zahodna Slovenija.**

Poleg obveznih aktivnosti je zaželeno, da prijavitelj in konzorcijski partnerji v vlogi predvidijo tudi druge (dodatne) upravičene aktivnosti, ki bodo pripomogle k uspešnemu doseganju namena, predmeta in ciljev javnega razpisa oziroma predlagane operacije. Te aktivnosti mora natančno opredeliti z navedbo cilja, pod katere aktivnost sodi, ter navesti ustrezne opise aktivnost, rezultatov aktivnosti, kazalnikov rezultata, merskih enot, načinov za preverjanje/verifikacijo kazalnikov rezultata ter rok za izvedbo, kot to izhaja iz spodnje tabele.

Obvezne aktivnosti in rezultati aktivnosti:

|  |  |  |  |  |  |
| --- | --- | --- | --- | --- | --- |
| **VSEBINSKI SKLOP AKTIVNOSTI** | **AKTIVNOST** | **KAZALNIK REZULTATA AKTIVNOSTI** | **MERSKA ENOTA** | **NAČINI ZA PREVERJANJE/VERIFIKACIJO KAZALNIKOV REZULTATA** | **ROK ZA IZVEDBO** |
| **1. Promocija[[6]](#footnote-6) socialnega podjetništva** | 1.1. Vzpostavitev spletne strani z dostopnimi informacijami, vezanimi na socialno ekonomijo: postopek registracije socialnega podjetja, prenehanje/odvzem statusa socialnega podjetja, informacije o aktualnih dogodkih, povezave do ključnih pravnih dokumentov oziroma zakonodaje, objava relevantnih lokalnih, nacionalnih in mednarodnih razpisov, druge vsebinsko ustrezne objave, kot so npr. povezave oziroma knjižnica gradiv, ki so nastale v sklopu projektov financiranih iz javnih virov in so relevantne na področju socialne ekonomije in socialnega podjetništva. | Število obiskovalcev spletne strani | Stopnja vključenosti in angažiranosti uporabnikov: dejanska interakcija uporabnikov s spletno stranjo in družbenimi profili, kot so komentarji, všečki, delitve in povratne informacije **s ciljem povišanja obiska spletne strani na letni ravni za najmanj 10%.** | Izpis podatkov uporabnikov z orodji za preverjanje (npr. Google Analytics): pri poročanju je potrebno navesti izhodiščno in stanje ob poročanju | Vzpostavitev najkasneje v šestih mesecih po podpisu pogodbe, vzdrževanje in nadgradnja do zaključka trajanja operacije. |
|  | 1.2. Vzpostavitev profilov na najmanj treh družbenih omrežjih, kjer bodo dostopne aktualne in druge informacije iz področja socialnega podjetništva in socialne ekonomije. | Število sledilcev na posameznem profilu | Stopnja vključenosti in angažiranosti uporabnikov: dejanska interakcija uporabnikov s spletno stranjo in družbenimi profili, kot so komentarji, všečki, delitve in povratne informacije **s ciljem povišanja obiska posameznega profila na letni ravni za najmanj 10%.** | Izpis podatkov uporabnikov z orodji za preverjanje (npr. Google Analytics): potrebno navesti izhodiščno in stanje ob poročanju | Vzpostavitev profilov v letu 2025, vzdrževanje in nadgradnja do zaključka trajanja operacije. |
|  | 1.3. Udeležba na ali organizacija lokalnih, regionalnih, nacionalnih ali mednarodnih dogodkov: sejmov, festivalov, panelov, razprav, okroglih miz, intervjujev (»podcastov«) in drugih informativnih dogodkov, vezanih na socialno ekonomijo; zaželeno je, da dogodki naslavljajo izzive znotraj posameznih lokalnih okolij. | Udeležba/organizacija dogodka najmanj dvakrat letno v vsakem letu trajanja operacije: upoštevajo se dogodki, ki se jih udeležijo ali jih organizirajo prijavitelj/posamezni konzorcijski partner/vsi člani konzorcijskega partnerstva | Število/ocena števila obiskovalcev na dogodku s ciljem povečane informiranosti splošnih in strokovnih javnosti o socialni ekonomij in socialnemu podjetništvu.  | Objave na spletni strani in družbenih omrežjih, medijske objave ter liste prisotnosti | Od pričetka do zaključka trajanja operacije. |
|  | 1.4. Izvedba sejma/festivala socialnega podjetništva. | * Predstavitev vsaj 10 projektov/socialnih podjetji oziroma organizacij socialne ekonomije

Obisk vsaj 50 posameznikov (ocena organizatorja), ki niso zaposleni v predstavljenih organizacijah oziroma organizacijah konzorcijskega partnerstvaOpomba: Vrednosti se upoštevajo na letni ravni v okviru posameznega sejma/festivala in jih mora doseči konzorcijsko partnerstvo skupaj. () | * Povišan obisk spletne strani
* Povišano število članstva
* Povratne informacije udeležencev ali strank po dogodku

**s ciljem povečane informiranosti splošnih in strokovnih javnosti o socialni ekonomij in socialnemu podjetništvu ter povečanje prepoznavnosti gostujočih socialnih podjetij.** | * Objave na spletni strani in družbenih omrežjih
* Izpis podatkov uporabnikov z orodji za preverjanje (npr. Google Analytics): potrebno navesti izhodiščno stanje in stanje ob poročanju
* Anketa med udeleženci: zadovoljstvo in uporabnost na lestvici od 1-5, sklenjena nova partnerstva
* Anketa med predstavljenimi organizacijami po dogodku
 | Prva izvedba v letu 2025 ter vsako nadaljnje leto do zaključka trajanja operacije. |
|  | 1.5. Sodelovanje pri zagotavljanju ažurnih in relevantnih informacij enotni vstopni točki za socialno ekonomijo (Social economy gateway) ter zagotavljanje prispevkov o stanju socialne ekonomije v Sloveniji s poudarkom na predstavitvi dobrih praks (po potrebi). | Število objav ali sprememb na enotni vstopni točki za socialno ekonomijo (Social economy gateway) | Stopnja vključenosti in angažiranosti uporabnikov: dejanska interakcija uporabnikov, kot so komentarji, delitve in povratne informacije **s ciljem povečane prepoznavnosti ter mednarodnega povezovanja slovenskih organizacij socialne ekonomije in njihovih dejavnosti v EU.** | Seznam objav s povezavami in dokazili o udeležbi na mednarodnih dogodkih oziroma vzpostavljenih partnerstvih | Od pričetka do zaključka trajanja operacije. |
|  | 1.6. Vključitev v najmanj eno mednarodno mrežo organizacij na področju socialnega podjetništva/socialne ekonomije (npr. Social Economy Europe, Diesis network ipd.). | * Število mednarodnih mrežnih organizacij, kamor so se vključili predstavniki konzorcijskega partnerstva organizacije
* Število izvedenih mednarodnih interakcij kot posledica članstva v mednarodni mrežni organizaciji: udeležba na mednarodnih dogodkih, mednarodne objave v medijih/publikacijah, sodelovanje pri mednarodnih raziskavah/študijah ali druga oblika sodelovanja
 | Stopnja vključenosti in angažiranosti članov: sodelovanje z drugimi organizacijami, sodelovanje na dogodkih, prireditvah **s ciljem povečane participacije slovenskih organizacij socialne ekonomije pri oblikovanju ekosistema socialne ekonomije v EU.**  | Objave na spletnih straneh in družbenih omrežjih in dokazili o udeležbi na mednarodnih dogodkih oziroma izvedenih mednarodnih aktivnostih | Od pričetka do zaključka trajanja operacije. |
| **2. Razvoj sistema informiranja in izobraževanja za socialno podjetništvo** | 2.1. Priprava informativnih (video, slikovnih, infografike) vsebin najmanj štirikrat letno, vezanih na socialno ekonomijo s poudarkom na socialnem podjetništvu, ki morajo biti dostopne na spletni strani vsem zainteresiranim javnostim. | Število ogledov/prenosov vsebin | Interakcija uporabnikov s spletno vsebino: časovna doba obiska, število ogledov drugih strani, deljenje vsebin in registracija za nadaljnje informacije **s ciljem povečane profesionalizacije organizacij socialne ekonomije.** | Izpis podatkov uporabnikov z orodji za preverjanje (npr. Google Analytics): potrebno navesti izhodiščno stanje in stanje ob poročanju | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
|  | 2.2. Izvedba spletnih ali fizičnih individualnih ali skupinskih izobraževanj oziroma usposabljanj, prilagojenih na podlagi anketnega vprašalnika, ki je namenjen izraženju potreb socialnih podjetij in organizacij socialne ekonomije: vsako izvedeno skupinsko usposabljanje mora biti izvedeno v minimalnem trajanju 2 ur; vsaj eno usposabljanje oziroma izobraževanje letno mora zajemati področje merjenja družbenih učinkov, finančne pismenosti, družbenih inovacij ali javnega naročanja.  | * Število sodelujočih pri anketnem vprašalniku
* Število udeležencev izobraževanj
* Število vključenih zunanjih organizacij (npr.: vzpostavljeno sodelovanje s SPOT točkami pri izvedbi izobraževanj)
 | * Stopnja zadovoljstva udeležencev po izobraževanju na podlagi povratnih informacij
* Število novih projektov ali pobud, ki so bile ustanovljene ali izboljšane kot posledica izobraževanj

**s ciljem povečane profesionalizacije organizacij socialne ekonomije na relevantnih vsebinskih področjih za razvoj dejavnosti in poslovnih modelov organizacij socialne ekonomije.** | Anketa med udeleženci: zadovoljstvo in uporabnost na lestvici od 1-5 | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
|  | 2.3. Informiranje o aktualnih vsebinah na področju socialne ekonomije: aktualni dogodki, aktualne vsebine, lokalni, nacionalni in mednarodni razpisi, zakonske pobude in spremembe na vseh vzpostavljenih komunikacijskih kanalih konzorcijskega partnerstva. | * Število obiskovalcev spletne strani
* Število sledilcev na posameznem profilu
 | Interakcija uporabnikov s spletno vsebino: časovna doba obiska, število ogledov drugih strani, deljenje vsebin, komentarji in povratne informacije **s ciljem povečane informiranosti organizacij socialne ekonomije za razvoj njihove dejavnosti.** | Izpis podatkov uporabnikov z orodji za preverjanje (npr. Google Analytics): potrebno navesti izhodiščno stanje in stanje ob poročanju | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
|  | 2.4. Priprava elektronskega novičnika za aktualnimi vsebinami, ki bo brezplačno na voljo naročnikom oziroma zainteresiranim javnostim. | Število naročnikov | Interakcija uporabnikov s spletno vsebino: časovna doba obiska, število ogledov drugih strani, deljenje vsebin, komentarji in povratne informacije **s ciljem povečane informiranosti organizacij socialne ekonomije za razvoj njihove dejavnosti.** | * Izpis podatkov uporabnikov z orodji za preverjanje (npr. Google Analytics): potrebno navesti izhodiščno stanje in stanje ob poročanju
* Anketa med naročniki: kako in zakaj so se odločili za prejemanje novic/sledenje, ali so uporabili informacije, katere informacije so uporabili, uporabnost na lestvici od 1-5 in primeri, kako so informacije neposredno uporabili
 | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
|  | 2.5 Kontinuirano izobraževanje oseb zaposlenih na operaciji za nudenje strokovne vsebinske in zagovorniške podpore socialnim podjetjem in po potrebi drugim organizacijam socialne ekonomije in drugi zainteresirani javnosti.  | Število zaključenih usposabljanj, pridobljenih certifikatov ali drugih relevantnih potrdil o pridobljenih veščinah, kompetencah in znanjih | * Stopnja zadovoljstva udeležencev po interakciji z zaposlenimi na operaciji na podlagi povratnih informacij
* Število novih storitev ali pobud, ki so bile oblikovane ali izboljšane kot posledica izobraževanj

**s ciljem povečane profesionalizacije zaposlenih na operaciji za zagovorniško in vsebinsko podporo organizacij socialne ekonomije na relevantnih vsebinskih področjih.** | * Anketa med udeleženci: zadovoljstvo in uporabnost storitev konzorcijskega partnerstva na lestvici od 1-5
* Predložitev pridobljenih certifikatov ali drugih relevantnih potrdil o pridobljenih veščinah, kompetencah in znanjih
* Dokazila o novih storitvah, oblikovanih na podlagi izvedenih izobraževanj
 | Od pričetka do zaključka trajanja operacije. |
| **3. Razvoj podpornih storitev socialnim podjetjem** | 3.1. Vzpostavitev sistema brezplačnega članstva v organizaciji, ki bo dolgoročno omogočalo razvoj ponudbe na področju svetovanja, informiranja in promocije socialnega podjetništva: vzpostavljen sistem pridobivanja članov (npr. pravilnik ali postopkovnik, ustrezni obrazci, vodenje evidence članstva, oblikovanje javno dostopne evidence članstva ipd.).  | Število članov | * Stopnja aktivnosti članov v organizaciji: dejanska vključenost članov v dejavnosti organizacije, kot so udeležba na dogodkih, sodelovanje v projektih ali prispevanje k skupnosti oziroma dejavnosti konzorcijskega partnerstva
* Število novih partnerstev ali projektov kot posledica širjenja mreže članstva

**s ciljem, da do zaključka operacije članstvo obsega najmanj 10 % registriranih socialnih podjetij vključenih v evidenco socialnih podjetij**[[7]](#footnote-7)**, poleg tega lahko članstvo vključuje tudi druge organizacije socialne ekonomije.** | * Pristopni obrazci za nove člane
* Pravilnik/postopkovnik za vključitev novih članov
* Povezava do spletne evidence članstva
 | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
|  | 3.2. Vzpostavitev brezplačne fizične ali spletne svetovalnice za socialno podjetništvo, organizacije socialne ekonomije in druge zainteresirane javnosti, kjer bo na voljo strokovna pomoč posameznikom (v obliki javne objave vprašanj in odgovorov, srečanj preko spletnih platform za avdio in video komunikacijo): svetovalnica mora do konca trajanja projekta zagotoviti neposredno podporo vsaj v obliki mesečnih srečanj zainteresiranih organizacij ali posameznikov preko spletnih platform za avdio in video komunikacijo, ki omogočajo interakcijo s svetovalcem. | * Število zastavljenih vprašanj in odgovorov/interakcij med svetovalci in socialnimi podjetniki
* Število izvedenih spletnih srečanj v posameznem letu trajanja projekta
 | Stopnja vključenosti in angažiranosti uporabnikov: dejanska interakcija uporabnikov, kot so komentarji in povratne informacije **s ciljem povečane profesionalizacije organizacij socialne ekonomije.** | Izpis podatkov uporabnikov z orodji za preverjanje (npr. Google Analytics): potrebno navesti izhodiščno stanje in ob koncu | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
|  | 3.3. Vzpostavitev spletnega foruma za medsebojno podporo, povezovanje in informiranje s področja socialnega podjetništva z vključenim moderiranjem vsebin in komentarjev. | Število interakcij med obiskovalci foruma | Stopnja vključenosti in angažiranosti uporabnikov: dejanska interakcija uporabnikov v obliki zastavljenih vprašanj in povratnih informacij **s ciljem povečane povezanosti socialnih podjetij in organizacij socialne ekonomije za skupni nastop na trgu.** | Izpis podatkov uporabnikov z orodji za preverjanje (npr. Google Analytics): potrebno navesti izhodiščno stanje in stanje ob poročanju | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
|  | 3.4. Nadgradnja »Digitalnega kataloga izdelkov in storitev, ki jih ponujajo socialna podjetja v Zahodni Sloveniji « na način da bo katalog zajemal ponudbo socialnih podjetij iz območja celotne Slovenije.  | Število evidentiranih organizacij, izdelkov in storitev | * Stopnja aktivnosti evidentiranih organizacij (prispevek k skupnosti, prispevek k oblikovanju kataloga)
* Stopnja vključenosti in angažiranosti uporabnikov

**s ciljem, da katalog do konca operacije zajema izdelke in storitve vsaj 40 socialnih podjetij na območju celotne Slovenije.** | Predložitev digitalnega kataloga vsako leto izvajanja operacije: potrebno navesti izhodiščno in končno stanje števila vključene ponudbe socialnih podjetij ob koncu posameznega koledarskega leta | Od pričetka do zaključka trajanja operacije. |
|  | 3.5. Razvoj nagrade/priznanja za socialno podjetje z največjim družbenim učinkom/ najbolj družbeno inovativno socialno podjetje / najbolj prepoznavno socialno podjetje (ki se bo lahko letno podeljevala na sejmu/festivalu socialnega podjetništva, navedenem v Specifičnem cilju 1.4., pri tem si konzorcijsko partnerstvo samo izbere konkretno področje nagrade glede na svoje cilje aktivnosti). | Število prijavljenih oziroma zainteresiranih organizacij | Stopnja angažiranosti organizacij za prijavo **s ciljem povečanja prepoznavnosti socialnih podjetji, njihovih storitev in blaga ter spodbujanjem razvoja nove ponudbe na trgu.** | Število prijavnih obrazcev- obrazci za sodelovanje v tekmovanju  | Vzpostavitev sistema letu 2025, najkasnejša predvidena podelitev prve nagrade do konca trajanja operacije. |
|  | 3.6. Vzpostavljeno aktivno sodelovanje s SPOT točkami: sodelovanje pri vsebinskih, promocijskih in informativnih aktivnostih ter drugimi morebitnimi relevantnimi organizacijami podpornega okolja za socialno ekonomijo. | Število izvedenih sodelovanj | Dejanska vključenost dejavnosti konzorcijskih partnerjev v izvajanje aktivnosti SPOT točk, kot so udeležba na dogodkih, sodelovanje v projektih informiranje SPOT svetovalcev o storitvah in aktivnostih konzorcijskega partnerstva ipd. **s ciljem usklajenega delovanja in profesionalizacije podpornega okolja za socialno ekonomijo in socialno podjetništvo.** | Objave na spletnih straneh in družbenih omrežjih | Od pričetka do zaključka trajanja operacije. |
|  | 3.7. Vzpostavljeno aktivno sodelovanje s formalnimi in/ali neformalnimi izobraževalnimi ustanovami na področju socialne ekonomije z namenom oblikovanja minimalnih standardov, smernic in nabora ter opisa ustreznih kompetenc za organizacije, ki delujejo na področju socialne ekonomije. | * Število izvedenih raziskav/analiz trga
* Število sodelujočih v raziskavi/analizi
 | Vključevanje rezultatov raziskav/analiz v delovanje oziroma storitve konzorcijskega partnerja **s ciljem povečane profesionalizacije zaposlenih v organizacijah socialne ekonomije ter posledično povečanjem dodane vrednosti na zaposlenega v organizacijah socialne ekonomije.** | * Poročilo o rezultatih izvedenih raziskav/analiz in seznam udeležencev/partnerjev
* Oblikovanje morebitne nove ponudbe storitev, kompetenčnih modelov oziroma sorodnih vsebin
 | Od pričetka do zaključka trajanja operacije. |
|  | 3.8. Vzpostavitev informacijskih točk za socialno podjetništvo oziroma socialno ekonomijo pri prijavitelju in konzorcijskih partnerjih: informacijska točka pri prijavitelju mora biti na voljo vsaj 1 dan v tednu v celotnem obsegu uradnega delovnega časa prijavitelja, pri vsaj enem konzorcijskemu partnerju pa vsaj en dan v mesecu polovico uradnega delovnega časa; prijavitelj lahko v vlogi predvidi tudi vzpostavitev mobilne informacijske točke. | * Število vzpostavljenih informacijskih točk
* Število izvedenih informiranj/svetovanj
 | * Stopnja zadovoljstva udeležencev po izobraževanju na podlagi povratnih informacij
* Število izvedenih svetovanj

**s ciljem povečane stopnje zagovorništva za socialna podjetja in organizacije socialne ekonomije.** | * Anketa med udeleženci (zadovoljstvo in uporabnost na lestvici od 1-5)
* Poročilo o izvedenemu zagovorniškemu delu
 | Vzpostavitev najkasneje v prvi polovici leta 2025, vzdrževanje in nadgradnja do zaključka trajanja operacije. |
| **4. Iskanje novih poslovnih priložnosti za socialna podjetja** | 4.1. Izvedba raziskav/analiz trga za socialno podjetništvo in ugotavljanje možnosti izvajanja javnih storitev v socialnih podjetjih v okviru lokalnih skupnosti oziroma občin ter širše; ta točka vključuje obvezno predstavitev dobrih praks v okviru petih (5) različnih lokalnih skupnostih (občin) v vsakem letu delovanja. | * Število izvedenih raziskav/analiz trga
* Število sodelujočih v raziskavi/analizi
* Število organiziranih predstavitev/naslovljenih lokalnih skupnosti (občin)
 | * Stopnja kakovosti in relevantnosti pridobljenih podatkov: dejanska vrednost in uporabnost informacij, pridobljenih iz raziskav/analiz trga, za oblikovanje strategij in odločitev v socialnih podjetjih
* Stopnja zadovoljstva udeležencev predstavitev na podlagi povratnih informacij

**s ciljem povečane informiranosti o poslovnih priložnostih, ki jih ustvarjajo socialna podjetja in organizacije socialne ekonomije, predvsem na področju izvajanja javnih storitev.** | Poročilo o rezultatih izvedenih raziskav/analiz in seznam udeležencev/partnerjev iz predstavitev | Od pričetka do zaključka trajanja operacije. |
|  | 4.2. Nudenje strokovne pomoči pri implementaciji merjenja družbenih učinkov, neposredna pomoč pri uporabi modela. | * Število izvedenih spremljanj/svetovanj
* Število sodelujočih v analizi
 | * Povečana uporaba modela za merjenje družbenih učinkov
* Izboljšana kakovost in natančnost merjenja družbenih učinkov pri socialnih podjetjih in organizacijah socialne ekonomije

**s ciljem predstavitve in spremljanja ustvarjenih družbenih učnikov socialnih podjetji ter oblikovanje komunikacijskih in prodajnih strategij na podlagi ustvarjenih pozitivnih družbenih učinkih.**  | Dokumentacija: število izpolnjenih modelov za merjenje družbenih učinkov, pregled rezultatov merjenja družbenih učinkov, primerjava s predhodnimi verzijami, predlog izboljšav, popravkov, sprememb, poročilo o uspešnosti merjenj, poročila o napredku | Od pričetka do zaključka trajanja operacije. |
|  | 4.3. Sodelovanje pri oblikovanju politik in ukrepov: oblikovanje delovnih/strokovnih teles za sodelovanje pri pripravi predlogov ukrepov/odzivov na ukrepe, podpora pri pripravi strategij, občinskih ukrepov ter drugih strateških dokumentov na področju socialnega podjetništva in socialne ekonomije na vseh nivojih odločanja. | Število podanih pripomb, ukrepov, predlogov | Število upoštevanih pripomb/ukrepov/predlogov**s ciljem oblikovanja usklajenih politik in ukrepov ter vključevanja vsebin vezanih na socialno podjetništvo in socialno ekonomijo v relevantne razvojne oziroma strateške dokumente.** | Dokumentacija: pregled sprejetih strategij, resolucij in drugih dokumentov in analiz, primerjava s predhodnimi verzijami, seznam pozitivnih sprememb oziroma dokumentacija vezana na sam proces | Glede na aktualne potrebe: od pričetka do zaključka trajanja operacije. |
|  | 4.4. Vodenje postopka izbora predstavnikov, ki zastopajo socialna podjetja in/ali organizacije socialne ekonomije v delovnih telesih na nacionalni, regionalni in lokalni ravni, pri tem je nujno oblikovanje postopkovnika za izbor predstavnikov ter vodenje evidence predstavnikov po načelih transparentnosti in dostopnosti. | * Razvit postopkovnik za izbor predstavnikov
* Število imenovanih predstavnikov
 | * Vključenost socialnih podjetij in organizacij socialne ekonomije v delovna telesa na vseh ravneh vladne strukture
* Zadovoljstvo organizacij s postopki izbora in zaupanje v objektivnost in poštenost postopkov
* Spremembe v politikah in odločitvah na podlagi prispevkov predstavnikov socialnih podjetij in organizacij socialne ekonomije

**s ciljem oblikovanja usklajenih politik in ukrepov prilagojenih potrebam socialnih podjetij in organizacij socialne ekonomije.** | * Postopkovnik
* Evidenca imenovanih predstavnikov
* Povezava do spletne evidence predstavništev
 | Glede na aktualne potrebe: od pričetka do zaključka trajanja operacije. |
|  | 4.5. Informiranje v postopkih javnega naročanja za socialna podjetja: izvedba informativnih dni ali nudenje strokovne podpore v obliki svetovanj, informiranj, usposabljanj za sodelovanje v postopkih javnih naročil (priporoča se povezovanje s pristojnim ministrstvom za javna naročila, t.j. Ministrstvo za javno upravo, ki že izvaja izobraževanja ne tem področju). | Število izvedenih informativnih dni/spremljanj/svetovanj | * Stopnja zadovoljstva udeležencev po izvedenih informativnih aktivnostih na podlagi povratnih informacij
* Število oddanih ponudb v postopkih javnega naročanja

**s ciljem povečane participacije socialnih podjetij in organizacij socialne ekonomije v postopkih javnega naročanja.**  | Anketa med udeleženci: zadovoljstvo in uporabnost na lestvici od 1-5 | Glede na aktualne potrebe: od pričetka do zaključka trajanja operacije. |
|  | 4.6 Nadgradnja in uporaba certifikatov prilagojenih socialnim podjetjem oziroma organizacijam socialne ekonomije.  | Analiza obstoječih certifikatov (npr. Buy social oziroma kupujem odgovorno) in potencialna aplikacija ter disimilacija certifikata med člani krovne organizacije, v kolikor bo prepoznana potreba po tem v sklopu analize. | * Št. analiz,
* Št. uporabe certifikata **s ciljem oblikovanja prepoznavne blagovne znamke oziroma certifikata za socialnih podjetij in organizacij socialne ekonomije.**
 | Dokumentacija: analiza in dokumentacija vezana na sam proces pridobivanja certifikata in njegove uporabe | Od pričetka do zaključka trajanja operacije. |

Prijavitelj mora v prijavnici zajeti izvedbo vseh aktivnosti pod zaporedno št. 1, 2, 3 in 4 ter v času izvajanja operacije njihovo doseganje izkazovati z dokazili, ki jih priloži vsakemu posameznemu zahtevku za izplačilo. V primeru, da prijavitelj ne doseže predvidenih vrednosti posameznega kazalnika, je dolžan ministrstvu ob vsakokratnem poročanju predstaviti razloge za nedoseganje z javnim razpisom določenih vrednosti kazalnika.

* 1. Sodelovanje z deležniki

Pri izvajanju operacije je zaželeno sodelovanje z različnimi deležniki na lokalni, regionalni ali nacionalni ravni. To pomeni sodelovanje prijavitelja/konzorcijskega partnerstva z drugimi pravnimi osebami, ne glede na njihov status in pravno obliko (npr. fakultete oziroma raziskovalne institucije, občine, podjetja, javni zavodi, regionalne razvojne agencije, nevladne oziroma humanitarne organizacije ipd.), z namenom, da ti deležniki bistveno pripomorejo k uspešnemu izvajanju operacije, npr. omogočijo mentorstvo zaposlenih na relevantnih vsebinskih področjih, zagotavljajo strokovno podporo izvajanju storitev za organizacije socialne ekonomije ipd. Za te deležnike oziroma ti. pridružene partnerje prijavitelj oziroma konzorcijsko partnerstvo lahko uveljavlja povračilo upravičenih stroškov v okviru prijavljene operacije.

Sodelovanje različnih deležnikov je zaželeno, vendar mora biti sodelovanje z deležniki, v koliko bo vključeno v izvajanje operacije, jasno opredeljeno v vlogi, in sicer mora biti v vlogi jasno izkazano, kako ti s svojimi aktivnostmi pripomorejo k uspešnejšemu doseganju ciljev operacije.

V okviru posamezne operacije lahko sodeluje več deležnikov oziroma pridruženih partnerjev. Za dokazovanje resnosti namere sodelovanja prijavitelj vlogi priloži pismo podpore izbranega deležnika (Priloga št. 4: Pismo podpore operaciji).

## OBMOČJE IZVAJANJA OPERACIJE

Sedež delovanja konzorcijskega partnerstva prijavitelj opredeli v vlogi na javni razpis. Sedež delovanja konzorcijskega partnerstva je lokacija, kjer je sedež vodilnega konzorcijskega partnerja oziroma prijavitelja na javni razpis. Tako sedež vodilnega konzorcijskega partnerja kot tudi sedež delovanja konzorcijskega partnerstva mora biti v celotnem času izvajanja operacije na območju Republike Slovenije.

Če se v času izvajanja operacije sedež vodilnega konzorcijskega partnerja ali sedež konzorcijskega partnerstva premakne izven območja Republike Slovenije, lahko ministrstvo odstopi od pogodbe o financiranju, pri čemer bo upravičenec dolžan vrniti že prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila v državni proračun Republike Slovenije, skladno s pozivom ministrstva.

**Vsi ostali konzorcijski partnerji morajo imeti na dan oddaje vloge in v celotnem obdobju izvajanja operacije registriran sedež oziroma poslovni naslov, podružnico ali poslovno enoto na območju Republike Slovenije.** Sedež/poslovna enota/podružnica morajo biti vpisani v Poslovni register Slovenije ali sodni register. Če se v času izvajanja operacije ugotovi, da katerikoli od konzorcijskih partnerjev nima registriranega sedeža oziroma poslovnega naslova, podružnice ali poslovne enote na območju Republike Slovenije, lahko ministrstvo odstopi od pogodbe o financiranju, pri čemer bo upravičenec dolžan vrniti že prejeta sredstva skupaj z zakonskimi zamudnimi obrestmi, ki tečejo od dneva nakazila na transakcijski račun upravičenca do dneva vračila v državni proračun Republike Slovenije, skladno s pozivom ministrstva.

Konzorcijsko partnerstvo mora v celotnem času izvajanja operacije izvajati aktivnosti, ki pokrivajo območje celotne Republike Slovenije, tako Kohezijske regije Vzhodna Slovenija kot Kohezijske regije Zahodna Slovenija.

Sredstva, dodeljena za operacijo, se bodo štela pro rata v breme Kohezijske regije Vzhodna Slovenija in Kohezijske regije Zahodna Slovenija v razmerju 81 %: 19 %, to je glede na razmerje razdelitev sredstev med kohezijskima regijama, kot to izhaja iz Programa evropske kohezijske politike v obdobju 2021-2027 v Sloveniji.

## CILJNE SKUPINE IN UPRAVIČENCI

Operacijo izvajajo upravičenci, in sicer konzorcij, sestavljen **iz najmanj dveh (2) in največ štirih (4) konzorcijskih partnerjev**. Priporočamo, da ima vsaj en partner v konzorciju sedež v Kohezijski regiji Vzhodna Slovenija in vsaj en partner v konzorciju sedež v Kohezijski regiji Zahodna Slovenija. **Posamezen pravni subjekt lahko nastopa bodisi kot prijavitelj ali konzorcijski partner (tj. samo v eni vlogi na javni razpis).** **Kot upravičenec se štejejo vsi konzorcijski partnerji, ki sklenejo konzorcijsko pogodbo.**

Konzorcijski partnerji morajo biti pravne osebe zasebnega prava, vpisane v Poslovni register Slovenije ali sodni register, in sicer lahko konzorcijsko partnerstvo tovorijo:

* **socialna podjetja, registrirana skladno z Zakonom o socialnem podjetništvu – ZsocP** (Uradni list RS, št. 20/11, 90/14 – ZDU-1I in 13/18) in/ali
* **nevladne organizacije, ki imajo podeljen status nevladne organizacije v javnem interesu, skladno z določili Zakona o nevladnih organizacijah** (Uradni list RS, št. 21/18) in/ali
* **zadruge, registrirane skladno z Zakonom o zadrugah** (Uradni list RS, št. 97/09 – uradno prečiščeno besedilo in 121/21)

ter **delujejo skladno z načeli socialne ekonomije**:

* dajanje prednosti ljudem in socialnemu in/ali okoljskemu namenu pred dobičkom,
* ponovno vlaganje dobička in presežkov v izvajanje dejavnosti v interesu članov/uporabnikov (»skupni interes«) ali širše družbe (»splošni interes«) ter
* demokratično in/ali participativno upravljanje

in **imajo v ustanovitvenem aktu opredeljen nepridobiten značaj ter so neodvisne in organizacijsko samostojne v odnosu do pridobitnih gospodarskih družb, pravnih oseb javnega prava ali lokalnih skupnosti.**  Na javni razpis se ne morejo prijaviti prijavitelji in konzorcijski partnerji, če imajo v njihovi organizaciji pri odločanju prevladujoč vpliv ena ali več pridobitnih gospodarskih družb, pravnih oseb javnega prava ali lokalnih skupnosti.

**Ciljne skupine javnega razpisa**, tj. uporabniki storitev konzorcijskega partnerstva, so obstoječa ter potencialno nova socialna podjetja, ki so registrirana ali v procesu registracije, skladno z ZSocP oziroma organizacije socialne ekonomije, ki jih opredeljuje ZSocP ter sledijo načelom socialne ekonomije, navedenim v predhodnem besedilu.

* 1. Pogoji za konzorcijsko partnerstvo

Vodilni konzorcijski partner v vlogi prijavitelja mora vlogi na javni razpis priložiti konzorcijsko pogodbo, ki jo za potrebe izvedbe operacije sklenejo vsi konzorcijski partnerji.

Konzorcijska pogodba določa pravice in obveznosti posameznih konzorcijskih partnerjev, nujno pa mora vsebovati tudi:

* določitev aktivnosti operacije s terminskim in finančnim načrtom po posameznih konzorcijskih partnerjih,
* določitev vodilnega konzorcijskega partnerja, ki je v imenu in za račun vseh konzorcijskih partnerjev, v primeru izbora vloge, pogodbena stranka oz. podpisnik pogodbe o financiranju,
* pooblastila vodilnemu konzorcijskemu partnerju s strani vseh ostalih konzorcijskih partnerjev (za pripravo, podpis in oddajo vloge, dopolnitev vloge ter vseh prilog v imenu in za račun vseh konzorcijskih partnerjev, za vročanje vseh pisanj in listin, npr. pozivov, dopisov, odločb, pogodbe v zvezi z javnim razpisom, za podpis pogodbe o financiranju v imenu in za račun vseh konzorcijskih partnerjev, ter za izvajanje celotne komunikacije z ministrstvom ali nadzornimi organi),
* določilo, da vodilni konzorcijski partner za celoten konzorcij prejema vsa izplačila oz. sredstva po javnem razpisu, ki jih nato nakaže posameznim konzorcijskim partnerjem glede na delež opravljenih storitev oz. aktivnosti najkasneje v osmih (8) dneh od prejema sredstev s strani ministrstva,
* določilo o neomejeni solidarni odgovornosti vseh konzorcijskih partnerjev[[8]](#footnote-8) za pravilno izvedbo potrjene operacije skladno s pogodbo o financiranju,
* določilo o ravnanju v primeru sprememb operacije.
	1. Spremembe konzorcijskih partnerjev

Med spremembe operacije spadajo tudi zamenjave med konzorcijskimi partnerji, če le-te nastanejo zaradi utemeljenih razlogov. Nesoglasja med konzorcijskimi partnerji ne sodijo med utemeljene razloge. Zamenjave konzorcijskih partnerjev so možne izključno ob predhodno pridobljenem soglasju ministrstva. Upravičenec (vodilni konzorcijski partner) mora ministrstvu v vlogi za izdajo soglasja predložiti pojasnilo vzrokov za menjavo konzorcijskega partnerja, utemeljiti kompetence in reference novega konzorcijskega partnerja za izvajanje operacije, pojasnilo, kako bo menjava konzorcijskega partnerja vplivala na doseganje rezultatov in cilja operacije ter druga pojasnila in dokazila na zahtevo ministrstva ter pojasnilo, zakaj zamenjava konzorcijskega partnerja ne vpliva na oceno vloge.

Upravičenec bo lahko izvedel spremembo operacije le v primeru tehtnih razlogov, ki morajo biti ustrezno utemeljeni. Na podlagi obrazložitve ministrstvo odloči, ali spremembo odobri ali ne. Potrjene spremembe, ki vplivajo na vsebino pogodbenih določil, se opredeli med upravičencem (vodilnim konzorcijskim partnerjem) in ministrstvom s sklenitvijo dodatka k pogodbi o financiranju.

## POGOJI ZA KANDIDIRANJE NA JAVNEM RAZPISU

Za kandidiranje na javnem razpisu je potrebno oddati vlogo z vso potrebno dokumentacijo v pisni obliki. Vloga prijavitelja mora izpolnjevati vse pogoje javnega razpisa. Ministrstvo bo pogoje preverjalo na podlagi navedb v vlogi in prilogah, v javno dostopnih evidencah ali pa po potrebi zahtevalo dodatne obrazložitve in/ali dokazila s strani prijavitelja. V kolikor dokazila niso predložena v roku, ki ga določi ministrstvo, se šteje, da pogoj ni izpolnjen. Izpolnjevanje pogojev mora izhajati iz vsebine celotne vloge. Če vloga ne bo izpolnjevala vseh pogojev javnega razpisa, se bo s sklepom zavrnila.

Glede izpolnjevanja razpisnih pogojev prijavitelj podpiše izjavo (Obrazec št. 3, ki je del razpisne dokumentacije), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

V primeru dvoma glede izpolnjevanja pogojev lahko ministrstvo zahteva dodatna pojasnila ali dokazila.

V primeru, da ministrstvo ugotovi, da je prijavitelj v vlogi navajal napačne podatke ali da je podpisal lažno izjavo v obrazcu, vlogo zavrne.

Če se neizpolnjevanje pogojev ugotovi po izdaji sklepa o izboru vloge, se pogodba o sofinanciranju ne podpiše, sklep o izboru vloge pa se odpravi.

V primeru, da se neizpolnjevanje pogojev ugotovi po podpisu pogodbe o sofinanciranju operacije, lahko ministrstvo odstopi od pogodbe, pri čemer bo izbrani prijavitelj dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v proračun RS, skladno s pozivom ministrstva.

Za izvedbo postopka obravnave vlog (preverjanje pogojev, ocenjevanje, priprava sklepov itd.) je imenovana strokovna komisija za izvedbo javnega razpisa (v nadaljevanju: strokovna komisija). Za vse pravočasne, pravilno označene in formalno popolne vloge (v nadaljevanju: formalna popolnost vloge) strokovna komisija najprej preveri, ali vloga izpolnjuje vse pogoje razpisa. Če ugotovi, da vloga ne izpolnjuje vseh pogojev javnega razpisa, nadaljnjega ocenjevanja po merilih strokovna komisija ne izvede, vloga prijavitelja pa se zaradi neizpolnjevanja pogojev zavrne.

### Splošni pogoji javnega razpisa

Navedene pogoje iz 10.1. točke javnega razpisa prijavitelj oziroma konzorcijski partner dokazuje, kot izhaja iz spodnje preglednice.

**Vse spodaj navedene pogoje morata izpolnjevati tako prijavitelj kot konzorcijski partner/partnerji dan oddaje na javni razpis.**

|  |  |  |
| --- | --- | --- |
| **Zaporedna številka** | **SPLOŠNI POGOJI ZA PRIJAVITELJE** | **DOKAZILO IN NAČIN PREVERJANJA** |
| 1 | Prijavitelj/konzorcijski partner je:* pravna oseba zasebnega prava, registrirana skladno z Zakonom o socialnem podjetništvu – ZsocP (Uradni list RS, št. 20/11, 90/14 – ZDU-1I in 13/18) in/ali
* nevladna organizacija, ki ima podeljen status nevladne organizacije v javnem interesu, skladno z določili Zakona o nevladnih organizacijah (Uradni list RS, št. 21/18) in/ali
* zadruga, registrirana skladno z Zakonom o zadrugah (Uradni list RS, št. 97/09 – uradno prečiščeno besedilo in 121/21).
 | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo v bazi AJPES |
| 2 | Prijavitelj/konzorcijski partner je nepridobitna pravna oseba in ima v ustanovitvenem aktu določen neprofitni značaj, tj. ni ustanovljen izključno z namenom pridobivanja dobička ali premoženja in presežke prihodkov nad odhodki vlaga v izvajanje (lastne) dejavnosti. | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevPriloga št. 7: Kopija veljavnega ustanovitvenega ali drugega temeljnega akta z vsemi spremembami in dopolnitvamiIzpolnjevanje pogoja preveri ministrstvo v ustanovitvenem aktu priloženem vlogi |
| 3 | V organizaciji prijavitelja/konzorcijskega partnerja, pri odločanju nima prevladujočega vpliv ena ali več pridobitnih gospodarskih družb, pravnih oseb javnega prava ali lokalnih skupnosti. | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri tudi ministrstvo v bazi AJPES in GVIN ter po potrebi v ustanovitvenem aktu priloženem vlogi |
| 4 | Prijavitelj/konzorcijski partner ima v ustanovitvenem aktu določeno demokratično in/ali participativno upravljanje, tj. * v primeru članskih organizacij, ne glede na določbe posebnih zakonov, ki urejajo pravni položaj posamezne vrste nepridobitne pravne osebe, člani odločajo po načelu enakopravnosti, torej ima vsak član le po en glas, tudi če je pravna oblika, ki jo je prevzelo podjetje gospodarska družba, pooblastilo članov za odločanje ne temelji samo ali predvsem na njihovem morebitnem kapitalskem deležu in/ali
* v primeru ne-članskih organizacij zaposlene, stranke in deležnike, na katere vpliva njihova dejavnost, vključujejo v odločanje (npr. predstavnik zaposlenih v svetu zavoda ali organu upravljanja).
 | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojev ter kopija ustanovitvenega aktaIzpolnjevanje pogoja preveri ministrstvo v ustanovitvenem aktu priloženem vlogi  |
| 5 | Prijavitelj/konzorcijski partner na dan oddaje vloge nima neporavnanih zapadlih finančnih obveznosti v višini 50 evrov ali več do ministrstva oziroma njegovih izvajalskih institucij (Slovenskega podjetniškega sklada, Javne agencije Republike Slovenije za spodbujanje investicij, podjetništva in internacionalizacije in Javne agencije za znanstvenoraziskovalno in inovacijsko delavnost Republike Slovenije), pri čemer neporavnane obveznosti izhajajo iz naslova pogodb o sofinanciranju oziroma o dodelitvi javnih sredstev in so bile kot neporavnane in zapadle spoznane v pravnomočni odločbi pristojnega organa. | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevPreverljivo v evidencah ministrstva in izvajalskih organih |
| 6 | Prijavitelj/konzorcijski partner nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 evrov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge. | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevObrazec št. 6: Pooblastilo prijavitelja/konzorcijskega partnerja za pridobitev podatkov od Finančne uprave Republike SlovenijePreverljivo pri Finančni upravi Republike Slovenije (FURS). V primeru negativnega odgovora FURS se pridobi dodatno pojasnilo prijavitelja in FURSPrijavitelj/konzorcijski partner poda ministrstvu pooblastilo, s katerim dovoljuje ministrstvu pridobitev zahtevanih podatkov, med katere spadajo tudi podatki iz davčnega registra, ki se smatrajo kot davčna tajnost |
| 7 | Prijavitelj/konzorcijski partner ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US, 196/21 – odl. US, 157/22 – odl. US, 35/23 – odl. US, 57/23 – odl. US in 102/23) in ni v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O in 75/23). | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo v bazi AJPES |
| 8 | Prijavitelj/konzorcijski partner ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17). | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevPreverljivo v evidencah ministrstva in izvajalskih organihIzpolnjevanje pogoja preveri ministrstvo v bazi AJPES |
| 9 | Glede prijavitelja/konzorcijskega partnerja ni podana prepoved poslovanja v razmerju do ministrstva v obsegu, kot izhaja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri). | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo na spletni strani ERAR (http:14//erar.si/omejitve) |
| 10 | Prijavitelj/konzorcijski partner ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da prijavitelj naveden pogoj izpolnjuje, če odločba EK še ni dokončna, prijavitelj pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga. | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo na spletni strani https://ec.europa.eu/competition-policy/state-aid/procedures/recovery-unlawful-aid\_en |
| 11 | Prijavitelj/konzorcijski partner ne sme prejeti pomoči za naslednje izključene dejavnosti:* ribištva in akvakulture, kakor ju zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta 104/2000;
* primarne proizvodnje kmetijskih proizvodov;
* predelave in trženja kmetijskih proizvodov, v primerih:
	+ kadar je znesek pomoči, določen na podlagi cene oziroma količine takih proizvodov, ki so kupljeni od primarnih proizvajalcev, ali jih je na trg dalo zadevno podjetje;
	+ kadar je pomoč pogojena s tem, da se delno ali v celoti prenese na primarne proizvajalce.

V primeru, da prijavitelj opravlja dejavnost tudi v zgoraj navedenih izključenih sektorjih, morajo podjetja skladno z računovodskimi standardi voditi ločene računovodske evidence in v pojasnilih k računovodskim izkazom razkriti ločene računovodske izkaze za opravljanje dejavnosti, kot bi se to od njih zahtevalo, če bi te dejavnosti opravljala ločena podjetja. | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo v dostopnih evidencah in iz vloge prijavitelja. |
| 12 | Prijavitelj/konzorcijski partner za iste že povrnjene upravičene stroške in aktivnosti, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega sofinanciranja). | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo v dostopnih evidencah, tj. preverjanje prejetih državnih pomoči v evidencah MF ter ERAR. |
| 13 | Prijavitelj/konzorcijski partner nima neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance. | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo v dostopnih evidencah in iz vloge prijavitelja |
| 14 | Skupni znesek pomoči, dodeljen enotnemu podjetju, ne sme preseči 300.000,00 EUR de minimis pomoči v katerem koli obdobju zadnjih treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči de minimis se upošteva tudi predvideno sofinanciranje po tem razpisu). | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevObrazec št. 5: Spisek že odobrenih državnih pomoči oz. pomoči de minimis za prijavitelja/konzorcijskega partnerjaIzpolnjevanje pogoja preveri ministrstvo v dostopnih evidencah in iz vloge prijavitelja |
| 15 | Podjetja, ki so, skladno z določili 3. člena Priloge I Uredbe Komisije 651/2014/EU[[9]](#footnote-9), povezana podjetja, v primeru tega javnega razpisa štejejo kot eno samo podjetje. Glede na to lahko v konzorciju nastopa le eno od njih.  | Obrazec št. 3: Izjava prijavitelja/konzorcijskega partnerja o izpolnjevanju in sprejemanju razpisnih pogojevIzpolnjevanje pogoja preveri ministrstvo v dostopnih evidencah in iz vloge prijavitelja |

Ministrstvo bo za namen preverjanja izpolnjevanja pogojev od prijavitelja lahko poleg dokazil navedenih v razpisni dokumentaciji za dokazovanje izpolnjevanja pogojev zahtevalo tudi dodatna pojasnila in/ali dokazila ter bo pogoje za kandidiranje preverjalo še na druge načine, v kolikor ti ne bodo nedvoumno preverljivi v javnih evidencah ali vlogi.

Za hitrejšo obravnavo vloge vsak prijavitelj označi relevantne dele akta o ustanovitvi (npr. določbo o participativnemu/demokratičnemu odločanju in nepridobitnosti).

* 1. Posebni pogoji za prijavitelje

Vse spodaj navedene posebne pogoje mora izpolnjevati prijavitelj dan oddaje na javni razpis, razen posebnega pogoja št. 3, ki ga mora izpolnjevati na dan 1. 9. 2024.

|  |  |  |
| --- | --- | --- |
| **Zaporedna številka** | **POSEBNI POGOJI ZA PRIJAVITELJE** | **DOKAZILO IN NAČIN PREVERJANJA** |
| 1 | Prijavitelj zagotavlja tehnično in prostorsko sposobnost za izvajanje operacije, in sicer prostor za sprejem strank in svetovanje ter primerno IKT opremo za izvajanje storitev na daljavo. | Obrazec št. 3: Izjava prijavitelja o izpolnjevanju in sprejemanju razpisnih pogojevIzpolnjevanje pogoja preveri ministrstvo iz vloge prijavitelja |
| 2 | Prijavitelj je na dan oddaje vloge vpisan v Poslovni register Slovenije vsaj 24 mesecev. | Obrazec št. 3: Izjava prijavitelja o izpolnjevanju in sprejemanju razpisnih pogojevPriloga št. 7: Kopija veljavnega ustanovitvenega ali drugega temeljnega akta z vsemi spremembami in dopolnitvamiIzpolnjevanje pogoja preveri tudi ministrstvo v bazi AJPES. |
| 3 | Prijavitelj je imel na dan 1. 9. 2024 zaposleno vsaj eno (1) osebo za polni delovni čas. | Obrazec št. 3: Izjava prijavitelja o izpolnjevanju in sprejemanju razpisnih pogojevIzpolnjevanje pogoja preveri ministrstvo v javnih evidencah in iz vloge prijavitelja. |

* 1. Posebni pogoji za konzorcijskega partnerja/partnerje

Vse spodaj navedene posebne pogoje mora izpolnjevati konzorcijski partner dan oddaje na javni razpis.

|  |  |  |
| --- | --- | --- |
| **Zaporedna številka** | **POSEBNI POGOJI ZA KONZORCIJSKEGA PARTERJA/PARTNERJE** | **DOKAZILO IN NAČIN PREVERJANJA** |
| 1 | Konzorcijski partner je na dan oddaje vloge vpisan v Poslovni register Slovenije vsaj 12 mesecev. | Obrazec št. 3: Izjava konzorcijskega partnerja o izpolnjevanju in sprejemanju razpisnih pogojevPriloga št. 7: Kopija veljavnega ustanovitvenega ali drugega temeljnega akta z vsemi spremembami in dopolnitvamiIzpolnjevanje pogoja preveri tudi ministrstvo v bazi AJPES |
| 2 | Na dan oddaje vloge mora imeti konzorcijski partner v Sodnem registru vpisan sedež, poslovno enoto ali podružnico, kjer se bo izvajala aktivnost operacije. | Obrazec št. 3: Izjava konzorcijskega partnerja o izpolnjevanju in sprejemanju razpisnih pogojev ter kopija ustanovitvenega aktaIzpolnjevanje pogoja preveri ministrstvo v bazi AJPES |

* 1. Posebni pogoji za operacijo

**Operacija mora v formalnem in vsebinskem smislu izpolnjevati sledeče pogoje:**

|  |  |  |
| --- | --- | --- |
| **ZAP. ŠT.** | **POGOJI ZA OPERACIJO** | **DOKAZILA IN NAČINI** **PREVERJANJA** |
| 1 | Operacija mora biti skladna z namenom, ciljem in s predmetom javnega razpisa ter s cilji Programa EKP 2021-2027, prednostne naloge 6: Znanja in spretnosti ter odzivni trg dela«, specifičnega cilja: »4.1 Izboljšanje dostopa do zaposlitve in aktivacijski ukrepi za vse iskalce zaposlitve, zlasti mlade, predvsem v okviru izvajanja jamstva za mlade, dolgotrajno brezposelne in prikrajšane skupine na trgu dela, in neaktivne osebe, kot tudi s spodbujanjem samozaposlovanja in socialnega gospodarstva« | Obrazec št. 3: Izjava prijavitelja o izpolnjevanju in sprejemanju razpisnih pogojevIzpolnjevanje pogoja preveri tudi ministrstvo iz vloge prijavitelja |
| 2 | Iz predložene finančne konstrukcije v okviru prijavljenega operacije so v celoti zagotovljena sredstva za zaprtje finančne konstrukcije. Pri tem se poleg lastnih sredstev (lastna in krediti) upoštevajo tudi pričakovana sredstva iz naslova tega javnega razpisa. | Obrazec št. 3: Izjava prijavitelja o izpolnjevanju in sprejemanju razpisnih pogojevIzpolnjevanje pogoja preveri tudi ministrstvo iz vloge prijavitelja, Obrazec. št. 2 – finančni načrt operacije |
| 3 | Operacija mora biti izvedena v skladu z načelom, da se ne škoduje bistveno okoljskim ciljem Evropske unije (načelo DNSH), določenim v 17. členu Uredbe (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb ter spremembi Uredbe (EU) 2019/2088 (UL L št. 198 z dne 22. junija 2020, str. 13). (se preverja z izjavo prijavitelja) | Obrazec št. 3: Izjava prijavitelja o izpolnjevanju in sprejemanju razpisnih pogojev ter kopija ustanovitvenega akta |
| 4 | Začetek in zaključek izvajanja operacije morata biti opredeljena skladno z določili 7. in 11.6 točke javnega razpisa.  | Obrazec št. 3: Izjava prijavitelja o izpolnjevanju in sprejemanju razpisnih pogojevIzpolnjevanje pogoja preveri tudi ministrstvo iz vloge prijavitelja |
| 5 | Operacija se ne sme pričeti izvajati pred izdajo sklepa o izboru s strani ministrstva. | Obrazec št. 3: Izjava prijavitelja o izpolnjevanju in sprejemanju razpisnih pogojevIzpolnjevanje pogoja preveri tudi ministrstvo iz vloge prijavitelja |
| 6 | Načrtovana višina financiranja upravičenih stroškov operacije je najmanj 500.000,00 EUR in največ 900.000,00 EUR.  | Obrazec št. 3: Izjava prijavitelja o izpolnjevanju in sprejemanju razpisnih pogojevIzpolnjevanje pogoja preveri tudi ministrstvo iz vloge prijavitelja |
| 7 | Vsi konzorcijski partnerji morajo podati izjavo, da bodo vodili posebno, ločeno knjigovodsko evidenco za upravičene stroške operacije oziroma za vsa prejeta sredstva, ki se nanašajo na operacijo.  | Obrazec št. 3: Izjava konzorcijskega partnerja o izpolnjevanju in sprejemanju razpisnih pogojev |
| 8 | Konzorcijsko partnerstvo mora za izvajanje operacije zagotoviti, da bodo strokovne naloge v sklopu operacije izvajale ustrezno usposobljene osebe, tj. v sklopu operacije mora biti zaposlena vsaj ena oseba, tj. vodja projekta/operacije (za polni ali polovični delovni čas), ki ima:* zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17),
* dodatna znanja na področju socialne ekonomije in/ali socialnega podjetništva.
 | Pogoj se bo preverjal v sklopu administrativnega preverjanja zahtevkov za izplačilo, in sicer se bo preverjal ob oddaji prvega zahtevka za izplačilo operacije in ob vsakokratni spremembi zaposlene osebe, pri tem bo potrebno priložiti naslednja dokazila: * življenjepis (CV),
* kopija potrdila o zahtevani izobrazbi,
* kopije dokazil za izkazovanje znanj na področju socialne ekonomije in/ali socialnega podjetništva v kolikor te niso jasno razvidne iz priloženega življenjepisa (CV).
 |

## FINANCIRANJE

* 1. Okvirna razpoložljiva sredstva javnega razpisa

Skupna predvidena višina sredstev, ki je na razpolago za izvedbo razpisa, je **900.000,00 EUR.**

Okvirna dinamika predvidenih sredstev po letih:

|  |  |  |  |  |  |  |  |
| --- | --- | --- | --- | --- | --- | --- | --- |
| **Proračunska postavka** | **Programsko območje** | **Leto 2025** | **Leto 2026** | **Leto 2027** | **Leto 2028** | Leto 2029 | **SKUPAJ** |
| PP 230478 | Zahod | 15.360,94 EUR | 15.360,94 EUR | 15.360,94 EUR | 15.360,94 EUR | 7.680,47 EUR | 69.124,23 EUR |
| PP 230479 | Zahod | 23.041,41 EUR | 23.041,41 EUR | 23.041,41 EUR | 23.041,41 EUR | 11.520,71 EUR | 103.686,35 EUR |
| **Skupaj** |  | **38.402,35 EUR** | **38.402,35 EUR** | **38.402,35 EUR** | **38.402,35 EUR** | 19.201,18 EUR | **172.810,58EUR** |

|  |  |  |  |  |  |  |  |
| --- | --- | --- | --- | --- | --- | --- | --- |
| **Proračunska postavka** | **Programsko območje** | **Leto 2025** | **Leto 2026** | **Leto 2027** | **Leto 2028** | Leto 2029 | **SKUPAJ** |
| PP 230476 | Vzhod | 137.358,00 EUR | 137.358,00 EUR | 137.358,00 EUR | 137.358,00 EUR | 68.679,00 EUR | 618.111,00 EUR |
| PP 230477 | Vzhod | 24.239,65 EUR | 24.239,65 EUR | 24.239,65 EUR | 24.239,65 EUR | 12.119,82 EUR | 109.078,424 EUR |
| **Skupaj** |  | **161.597,65 EUR** | **161.597,65 EUR** | **161.597,65 EUR** | **161.597,65 EUR** | 80.798,82 EUR | **727.189,42 EUR** |

Vsa sredstva so namenska sredstva Evropskega socialnega sklada +.

Sredstva za izvedbo javnega razpisa so predvidena na naslednjih proračunskih postavkah:

* 230476 - ESO 4.1 Socialno gospodarstvo MGTŠ ESS 21-27-V-EU
* 230477 - ESO 4.1 Socialno gospodarstvo MGTŠ ESS 21-27-V-SLO
* 230478 - ESO 4.1 Socialno gospodarstvo MGTŠ ESS 21-27-Z-EU
* 230479 - ESO 4.1 Socialno gospodarstvo MGTŠ ESS 21-27-Z-SLO

Obdobje razpoložljivosti sredstev za javni razpis obsega proračunska leta v obdobju 2025-2029 oziroma traja do porabe razpisanih sredstev.

V primeru, da se spremeni skupna višina razpisanih sredstev tega javnega razpisa, se to objavi v Uradnem listu Republike Slovenije.

Dinamika sofinanciranja podprte operacije bo določena s pogodbo o dodelitvi sredstev v odvisnosti od finančnega načrta izvajanja operacije in od razpoložljivih pravic porabe oziroma proračunskih sredstev.

Izplačila ministrstva so odvisna od razpoložljivosti pravic porabe in proračunskih sredstev za ta namen. Če bi bile ukinjene ali zmanjšane pravice porabe, lahko ministrstvo razveljavi razpis in izdane sklepe o izboru, ali spremeni pogodbeno vrednost ali dinamiko izplačil. Če se upravičenec ne strinja s predlogom spremembe, se šteje, da odstopa od vloge oziroma od pogodbe o sofinanciranju.

Ministrstvo si pridržuje pravico, da lahko javni razpis kadarkoli do izdaje sklepov o (ne)izboru prekliče ali spremeni, kar stori z objavo v Uradnem listu RS.

* 1. Okvirna višina zaprošenih sredstev

**Ministrstvo bo v okviru javnega razpisa posamezno vlogo oziroma operacijo sofinanciralo v skupni višini upravičenih stroškov do največ 900.000,00 EUR (brez DDV), najnižja skupna vrednost operacije oziroma upravičenih stroškov, ki jih bo ministrstvo sofinanciralo pa je 500.000,00 EUR (brez DDV).**

* 1. Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za sofinanciranje kohezijske politike

Razmerje med sredstvi na postavkah namenskih sredstev EU za kohezijsko politiko in na postavkah slovenske udeležbe za financiranje operacije je za programsko območje Kohezijska regija Zahodna Slovenija 40:60 (v %) in za programsko območje Kohezijska regija Vzhodna Slovenija 85:15 (v %).

Obdobje razpoložljivosti sredstev za javni razpis obsega proračunska leta 2025, 2026, 2027, 2028 in 2029 oziroma traja do porabe sredstev.

* 1. Intenzivnost pomoči

Intenzivnost pomoči za sklope aktivnosti iz točke 7 javnega razpisa, ki ne predstavlja državne pomoči za končnega prejemnika, znaša do 100 % upravičenih stroškov.

Intenzivnost pomoči po veljavni shemi de minimis za aktivnosti javnega razpisa znaša do 100 % upravičenih stroškov za aktivnosti, opredeljene v drugem odstavku 13. točke javnega razpisa.

* 1. Predplačila

Skladno s 33. členom Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24, v nadaljevanju: ZIPRS2425) lahko izbrani prijavitelj, v kolikor izpolnjuje zakonsko določene pogoje, ministrstvo zaprosi za predplačilo. Do predplačila so, ob izpolnitvi zakonskih pogojev, lahko upravičeni tudi konzorcijski partnerji. Pogoji za upravičenost do izplačila predplačila so natančneje opredeljeni v veljavnem zakonu, ki ureja izvrševanje proračuna Republike Slovenije in Navodilih ministrstva.

V skladu z določili ZIPRS2425 so predplačila mogoča:

* za namenska sredstva EU in sredstva slovenske udeležbe do višine 30 % vrednosti predvidenih izplačil teh sredstev in pod pogojem, da je prejemnik (upravičenec) oseba zasebnega ali javnega prava in je ustanovljena in deluje kot društvo, zasebni ali javni zavod, javna agencija s področja kulture ali ustanova;
* do višine 30 % predvidenih pogodbenih obveznosti za sofinanciranje dejavnosti, programov in projektov pod pogojem, da je prejemnik oseba zasebnega prava ter je ustanovljena in deluje kot društvo, zasebni zavod ali ustanova oziroma za sofinanciranje programov in projektov, če je prejemnik oseba javnega prava ter ustanovljena in deluje kot javni zavod, javni sklad, javna agencija s področja kulture, samoupravne narodne skupnosti ali zbornica, ki izvaja javna pooblastila po zakonu.

Navedeni odstotek predplačila v 1. in 2. alineji prejšnjega odstavka je maksimalna višina, dejanska višina izplačila predplačila je odvisna od izkazane napovedi (po višini ocenjenih stroškov) plačil zapadlih obveznosti prejemnika predplačila v obdobju največ 180 dni.

Za izplačilo predplačila mora upravičenec izpolnjevati pogoje za odobritev predplačila določene v ZIPRS2425 oziroma zakonu, ki ga bo nadomestil ter v informacijskem sistemu eMA2 oddati ustrezen zahtevek za izplačilo predplačila. Predplačilo bo upravičencu izplačano v enkratnem znesku. Upravičenec bo moral predplačilo poračunati z zahtevki za izplačilo najkasneje v 180 dneh po prejemu predplačila, in sicer bo moral zahtevke za izplačilo navezati na zahtevek za izplačilo predplačila v informacijskem sistemu eMA2.

* 1. Obdobje, v katerem morajo biti porabljena dodeljena sredstva

Obdobje upravičenosti stroškov in izdatkov se prične z izdajo sklepa o sofinanciranju operacije izbrane na predmetnem javnem razpisu. Z istim dnem se prične tudi rok za izvajanje operacije. Zadnji rok za začetek izvajanja operacije je 3 mesece po podpisu pogodbe.

Operacija se lahko začne izvajati z dnem, ko ministrstvo izda sklep o izboru. Vse aktivnosti operacije morajo biti izvedene najpozneje do 31. 10. 2029, ko je tudi skrajni datum za zaključek operacije.

Obdobje upravičenih stroškov se začne z dnem, ko ministrstvo izda sklep o izboru in traja največ do 31. 10. 2029.

Obdobje upravičenosti izdatkov prijavitelja je od datuma izdaje sklepa o izboru s strani ministrstva, do izstavitve zadnjega zahtevka za izplačilo, to je najkasneje do 31. 10. 2029.

Obdobje upravičenosti javnih izdatkov je do 31. 12. 2029.

Izplačila odobrenih sredstev bo ministrstvo vršilo na osnovi zahtevkov za izplačilo v skladu z dinamiko določeno v pogodbi o sofinanciranju. V posameznem proračunskem letu lahko upravičenec izstavi do največ štiri zahtevke za sofinanciranje, praviloma po enega na vsak kvartal. Rok za zadnji zahtevek v posameznem proračunskem letu se določi v pogodbi o sofinanciranju, pri čemer pa mora biti zadnji zahtevek za financiranje predložen najkasneje do 31. 10. 2029.

Ministrstvo lahko dopusti možnost podaljšanja navedenih obdobji v primeru višje sile ali izrednih okoliščin, ki vplivajo na izvajanje operacije, po preučitvi oddaje vloge za podaljšanje operacije s strani prijavitelja. Pogoji in postopki podaljševanja navedenih obdobij bodo podrobneje določeni v navodilih izbranim upravičencem za izvajanje operacije.

## POSTOPEK IZBORA PRIJAVITELJEV

Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

Na javnem razpisu lahko kandidira prijavitelj skupaj z najmanj enim in največ tremi konzorcijskimi partnerji, ki bodo skupaj tvorili konzorcij oz. konzorcijsko partnerstvo. Pri tem mora biti v vlogi jasno razvidna vloga in doprinos prijavitelja in konzorcijskega partnerja oziroma partnerjev k izvedbi operacije. Vlogo na javni razpis odda samo prijavitelj, ki je tudi odgovorni nosilec vloge.

Prijavitelj je v primeru izbora operacije tudi končni prejemnik sredstev, in je tako kot poslovodeči konzorcijski partner konzorcijskemu partnerju dolžan nakazati izkazane upravičene stroške na transakcijski/e račun/e, ki je/so razvidni iz preambule konzorcijskege pogodbe, in sicer v osmih (8) dneh po prejemu nakazila s strani ministrstva. Dokazilo o nakazilu upravičenih stroškov konzorcijskemu partnerju mora poslovodeči konzorcijski partner po izplačilu v roku osmih (8) dni posredovati ministrstvu.

Osnova za plačilo sredstev poslovodečemu konzorcijskemu partnerju iz prejšnjega odstavka je zahtevek za izplačilo z obveznimi prilogami, kot je določeno v pogodbi o sofinanciranju. Vse neupravičene stroške operacije krije vsak partner sam.

## SHEMA IN SKLADNOST S PRAVILI DRŽAVNIH POMOČI

Izvedba aktivnosti lahko za podjetja pomeni tudi dodelitev pomoči po pravilu *de minimis*. Ta je dodeljena na osnovi priglašene sheme *de minimis* pomoči »Program ukrepov MGTŠ za spodbujanje podjetništva in konkurenčnosti v obdobju 2024–2030 – de minimis« (št. sheme: M001-2632616-2024, datum potrditve sheme: 14. 3. 2024; trajanje sheme: 31. 12. 2030) (v nadaljevanju: shema *de minimis*) oz. skladno z vsakokrat veljavno shemo *de minimis* pomoči.

Za podjetja, ki bodo prejemniki storitev v okviru naslednjih sklopov aktivnosti:

* za upravičence po javnem razpisu (tj. člane izbranega konzorcijskega partnerstva) za aktivnosti iz točke 7, Vsebinskega sklopa 1, Aktivnosti 1.6 (vključitev v najmanj eno mednarodno mrežo organizacij na področju socialnega podjetništva/socialne ekonomije),
* za končne prejemnike (tj. za organizacije socialne ekonomije, ki prejmejo brezplačne storitve) za aktivnosti iz točke 7, Vsebinskega sklopa 2, Aktivnosti 2.2 (izvedba spletnih ali fizičnih individualnih ali skupinskih izobraževanj oziroma usposabljanj, prilagojenih na podlagi anketnega vprašalnika, ki je namenjen izraženju potreb socialnih podjetij in organizacij socialne ekonomije), vsebinskega sklopa 3, Aktivnosti 3.2 (vzpostavitev brezplačne fizične ali spletne svetovalnice za socialno podjetništvo, organizacije socialne ekonomije in druge zainteresirane javnosti) in vsebinskega sklopa 4, Aktivnosti 4.2 (nudenje strokovne pomoči pri implementaciji merjenja družbenih učinkov);

se vrednost teh aktivnosti obravnava kot dodelitev *de minimis* pomoči. Skupni znesek pomoči dodeljen istemu podjetju – končnemu prejemniku na podlagi pravila *de minimis* ne sme presegati 300.000,00 EUR obdobju zadnjih 3 (treh) proračunskih let, ne glede na obliko in namen pomoči. Za prvo leto se upošteva leto odobritve pomoči.

Podjetje, upravičeno do državne pomoči, mora upoštevati pravilo kumulacije državnih pomoči. V skladu z Uredbo 2023/2831/EU se pomoč de minimis lahko kumulira s pomočjo de minimis do zgornje dovoljene meje (300.000,00 EUR), ne sme pa se kumulirati z državno pomočjo v zvezi z istimi upravičenimi stroški ali državno pomočjo za isti ukrep za financiranje tveganja, če bi se s takšno kumulacijo presegla največja intenzivnost pomoči ali znesek pomoči.

Pomoč *de minimis*, dodeljena v skladu z Uredbo Komisije (EU) št. 2023/2831, se lahko kumulira s pomočjo *de minimis*, dodeljeno v skladu z Uredbo Komisije (EU) št. 1408/2013 in (EU) št. 717/2014 do ustrezne zgornje meje iz člena 3(2) Uredbe Komisije (EU) št. 2023/2831. Pomoč *de minimis*, dodeljena v skladu z Uredbo Komisije (EU) št. 2023/2831 se lahko kumulira s pomočjo *de minimis,* dodeljeno v skladu z Uredbo Komisije (EU) št. 2023/2832.

Skladno z Uredbo 2023/2831/EU se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

* eno podjetje ima večino glasovalnih pravic delničarjev ali družbenikov drugega podjetja,
* eno podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* pogodba med podjetjema ali določba v njuni družbeni pogodbi ali statutu daje pravico enemu podjetju, da izvršuje prevladujoč vpliv na drugo podjetje,
* eno podjetje, ki je delničar ali družbenik drugega podjetja, na podlagi dogovora samo nadzoruje večino glasovalnih pravic,
* podjetja, ki so v katerem koli razmerju iz prejšnjih alinej preko enega ali več drugih podjetij, so prav tako »enotno« podjetje.

Pomoč se ne sme kumulirati s pomočjo v zvezi z istimi upravičenimi stroški ali pomočjo za isti ukrep za financiranje tveganja, če bi se s takšno kumulacijo presegla največja dovoljena intenzivnost pomoči ali znesek pomoči. Pomoč se lahko kumulira s pomočjo po pravilu de minimis do dovoljene zgornje meje.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo. Pomoč za kritje stroškov sodelovanja na sejmih, študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se ne šteje za pomoč dejavnostim, povezanim z izvozom.

Pomoč ni dovoljena v primerih, kadar je dodelitev pomoči pogojena z obveznostjo, da prejemnik pomoči uporabi doma proizvedeno blago ali storitve ali kadar je odvisna od uporabe domačih proizvodov v breme uvoženih proizvodov. Prav tako pomoč ni dovoljena v primerih, ko bi se prejemnikom pomoči omejevala možnost izkoriščanja rezultatov raziskav, razvoja in inovacij v drugih državah članicah.

Pomoč ni dovoljena, če ima prijavitelj registrirano glavno dejavnost na sledečih izključenih sektorjih:

1. ribištvo in akvakultura, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000,
2. primarna proizvodnja kmetijskih proizvodov,
3. predelava in trženje kmetijskih proizvodov, v primerih:
* kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali
* kadar je pomoč pogojena s tem, da se delno ali v celoti prenese na primarne proizvajalce.

Med primarno kmetijsko proizvodnjo spadajo vse dejavnosti iz oddelka 01 (Kmetijska proizvodnja in lov ter z njima povezane storitve naslednje dejavnosti) iz Standardne klasifikacije dejavnosti, razen dejavnosti iz skupine 01.7 (Lovstvo).

Preverjanje podjetij glede odobrenih pomoči po pravilu *de minimis* je naloga upravičenca. Upravičenec dodeljuje državno pomoč po pravilu *de minimis*.

**Financiranje upravičenih stroškov v okviru ostalih sklopov aktivnosti, kot so definirani v točki 7 javnega razpisa,** **ne predstavlja državne pomoči za končnega prejemnika, saj gre za storitve splošne narave, ki so prosto dostopne širši javnosti pod enakimi pogoji. V nasprotnem primeru gre za de minimis pomoč, kot je opredeljena v zgornjih odstavkih.**

## UPRAVIČENI STROŠKI, INTENZIVNOST POMOČI IN NAČIN FINANCIRANJA

Financiranje po tem javnem razpisu bo potekalo skladno s pravili evropske kohezijske politike, shemo državnih pomoči in veljavnimi Navodili organa upravljanja o upravičenih stroških za sredstva evropske kohezijske politike v programskem obdobju 2021-2027 (dostopno na spletni strani: <https://evropskasredstva.si/navodila/>).

* 1. Upravičeni stroški

V okviru tega javnega razpisa so upravičeni naslednji stroški:

* + stroški plač in povračil stroškov v zvezi z delom (SE),
	+ stroški storitev zunanjih izvajalcev,
	+ stroški informiranja in komuniciranja,
	+ stroški nakupa opreme in drugih opredmetenih sredstev,
	+ investicije v neopredmetena sredstva,
	+ stroški za službena potovanja,
	+ posredni stroški v pavšalnem znesku do 15 % stroškov plač (SE) in povračil stroškov v zvezi z delom.

Prijavitelji lahko zaprosijo za sofinanciranje do 100 % upravičenih stroškov operacije. **Davek na dodano vrednost ni upravičen strošek.** Znesek upravičenih stroškov brez DDV je osnova za izračun zneska sofinanciranja.

Potrditev sofinanciranja operacije in vloge na javni razpis s sklepom o izboru ne pomeni tudi predhodne odobritve sofinanciranja posameznih upravičenih stroškov, opredeljenih v vlogi. Upravičenost sofinanciranja bo ministrstvo preverjalo v okviru vsakokratne presoje zahtevka za izplačilo, na način in z dinamiko, kot bo opredeljeno v pogodbi o sofinanciranju operacije, in sicer predvsem ob upoštevanju pravnih podlag, navodil, smernic in drugih relevantnih dokumentov (račun, potrdilo o plačilu, slikovno gradivo, druga dokazila o nakupu opreme/izvedbi aktivnosti…).

Stroški so upravičeni:

* so z operacijo neposredno povezani, so potrebni za njeno izvajanje in so v skladu s cilji operacije;
* so dejansko nastali: za dela, ki so bila opravljena; za blago, ki je bilo dobavljeno; oziroma za storitve, ki so bile izvedene;
* so priznani v skladu s skrbnostjo dobrega gospodarja;
* nastanejo in so plačani v obdobju upravičenosti;
* temeljijo na verodostojnih knjigovodskih in drugih listinah in
* so v skladu z veljavnimi pravili Unije in nacionalnimi predpisi.

Vsebinska in finančna poročila o izvedenih aktivnostih in doseženih rezultatih ter zahtevki za izplačila se bodo oddajali v skladu z navodili organa upravljanja in ministrstva preko informacijskega sistema organa upravljanja eMA. Upravičenec bo moral izpolnjevati tudi vse zahteve, določene z Navodilom organa upravljanja za finančno upravljanje evropske kohezijske politike cilja Naložbe za rast in delovna mesta v programskem obdobju 2021 – 2027, objavljenim na spletni strani: [https://evropskasredstva.si/evropska-kohezijska-politika/navodila-in-smernice/](https://evropskasredstva.si/evropska-kohezijska-politika/navodila-in-smernice/%20) in s Priročnikom za uporabo informacijskega sistema e-MA, Ljubljana, objavljen na spletni strani: <http://www.eu-skladi.si/portal/sl/ekp/izvajanje/e-ma>.

To pomeni, da bo upravičenec moral pridobiti dostop do IS eMA ter zahtevke za izplačila skupaj z zahtevanimi dokazili za dokazovanje doseganja kazalnikov in ostalo zahtevano dokumentacijo vnesti v sistem eMA.

**Organizacije, povezane v konzorcijskem partnerstvu, si med seboj ne smejo izdajati računov in jih uveljavljati kot upravičen strošek.**

V primeru, da končni prejemnik v določenih rokih ne predloži dokazil o upravičenosti stroškov izvedbenega operacije, lahko ministrstvo odstopi od pogodbe in zahteva vračilo že prejetih sredstev skupaj z zakonskimi zamudnimi obrestmi od dneva prejema sredstev do dneva vračila v proračun Republike Slovenije.

Za vsak strošek, pri katerem ministrstvo ob pregledu zahtevka za izplačilo ne najde neposredne povezave med nastankom stroška in izvedbo izvedbene operacije, ne glede na to, ali ta dejansko obstaja, ali v primerih nejasnosti/dvoma/negotovosti/suma, lahko ministrstvo od upravičenca zahteva dodatna pojasnila, dodatna dokazila ali izjave (npr. fotografije, izpise, izjave, certifikate ipd.), ki dokazujejo nastanek in obstoj stroška za izvedbo izvedbene operacije. V primeru, da ministrstvo meni, da dodatna dokazila ne nakazujejo v zadostni meri povezave med nastankom stroška in izvedbo izvedbene operacije kot tudi v primeru neupravičenih stroškov, lahko ministrstvo od upravičenca zahteva zmanjšanje vrednosti zahtevka za izplačilo.

Dokazovanje upravičenosti stroškov je na strani izbranega prijavitelja. Vse neupravičene stroške operacije krije prijavitelj sam.

Izbrani prijavitelji morajo zagotoviti hrambo in vpogled v dokumentacijo operacije še 10 (deset) let po njenem zaključku, in sicer za preverjanje izvajanja in upravljanja in revizijske postopke. Izbrani prijavitelji so dolžni na poziv vsa dokazila in dokumentacijo zahtevkov za izplačilo predložiti ministrstvu. V primeru, da ministrstvo ob pregledu dokumentacije po izplačilu ugotovi, da so bili zahtevki za izplačilo nepravilni oziroma v njih navedeni stroški nimajo podlage v dejanskih računovodskih listinah oz. v predloženih dokazilih ali da so bili stroški neupravičeni, lahko zahteva vračilo neupravičeno izplačanih sredstev v celoti ali delno, glede na obliko in obseg ugotovljenih nepravilnosti.

* 1. Obvezna uporaba pravil javnega naročanja

Končni prejemniki, ki bodo izvajali operacijo v okviru predmetnega javnega razpisa, so v skladu z nacionalno zakonodajo zavezani pri svojih aktivnosti spoštovati tudi pravila javnega naročanja, in sicer v primeru, ko so k temu zavezani skladno z 9. členom Zakona o javnem naročanju (Uradni list RS, št. [91/15](https://www.uradni-list.si/glasilo-uradni-list-rs/vsebina/2015-01-3570), [14/18](https://www.uradni-list.si/glasilo-uradni-list-rs/vsebina/2018-01-0588), [121/21](https://www.uradni-list.si/glasilo-uradni-list-rs/vsebina/2021-01-2575), [10/22](https://www.uradni-list.si/glasilo-uradni-list-rs/vsebina/2022-01-0107), [74/22](https://www.uradni-list.si/glasilo-uradni-list-rs/vsebina/2022-01-1705) – odl. US, [100/22](https://www.uradni-list.si/glasilo-uradni-list-rs/vsebina/2022-01-2511) – ZNUZSZS, [28/23](https://www.uradni-list.si/glasilo-uradni-list-rs/vsebina/2023-01-0530) in [88/23](https://www.uradni-list.si/glasilo-uradni-list-rs/vsebina/2023-01-2599) – ZOPNN-F, v nadaljevanju: ZJN-3) oziroma v primerih, ki jih določa 23. člen ZJN-3.

V konkretnem primeru tega javnega razpisa glede na razpisne pogoje, to pomeni, da so končni prejemniki, ki so registrirani kot društva, ustanove ali zavodi ter v primeru, da je ocenjena vrednost blaga ali storitev, ki jo bodo uveljavljali do povračila brez DDV enaka ali višja od 40.000,00 EUR zavezani spoštovati pravila javnega naročanja, saj bo nakup financiran s strani ministrstva oziroma organa Republike Slovenije z več kot 50 odstotnim deležem.

V kolikor je zgoraj navedeni prag vrednosti nakupa blaga ali storitev presežen, se vsakega končanega prejemnika, ki je registriran kot društvo, ustanova ali zavod obravnava, kot da je naročnik v skladu z ZJN-3, zato ga mora v celoti upoštevati.

V kolikor je končni prejemnik naročnik po ZJN-3:

* mora ob uveljavljanju stroška zahtevku za izplačilo predložiti dokumentacijo o izvedbi postopka oddaje javnega naročila v skladu s citiranim zakonom, če vrednost naročila presega zakonsko določene pragove;
* v primeru, da ima določena interna pravila, ki se nanašajo na izvedbo postopka, mora predložiti tudi dokumentacijo o izvedbi postopkov v skladu s svojimi morebitnimi veljavnimi internimi akti, če vrednost naročila ne dosega zakonsko določenih pragov.

Končni prejemnik mora pri načinu določitve vrednosti naročila blaga ali storitev izbrati tisti način določitve vrednosti, ki ne vključuje ti. drobljenja naročil oziroma načina določanja vrednosti, ki bi mu zaradi nižje ocenjene vrednosti naročila omogočila izogib uporabe določil ZJN-3.

V kolikor upravičenec ni naročnik po ZJN-3 mora ob zahtevku za izplačilo predložiti dokumentacijo, iz katere izhaja, da je upošteval temeljna načela ZJN-3 in določila pogodbe o sofinanciranju operacije.

Temeljna načela javnega naročanja so načelo gospodarnosti, učinkovitosti in uspešnosti, načelo zagotavljanja konkurence med ponudniki, načelo transparentnosti, načelo enakopravne obravnave ponudnikov ter načelo sorazmernosti. Spoštovanje temeljnih načel zakona o javnem naročanju pomeni, da se predmet naročila dobi s čim manj sredstvi, ob ustrezni kvaliteti in zadostitvi potreb naročnika.

To se lahko izkaže le na način, da se celoten postopek izbire dokumentira in obrazloži (dokazila o postopku izbire se priloži k zahtevku za izplačilo k dokumentaciji dotičnega računa. V kolikor jih je več, k prvemu priloženemu računu tega izvajalca). Postopek se dokumentira na način, da se zapiše, kako se je preveril trg in/ali so se pridobile primerljive ponudbe. Če se ponudbe niso pridobile, se utemelji razlog, zakaj se niso. Načelo gospodarnosti, učinkovitosti in uspešnosti ne pomeni nujno izbiro najcenejšega ponudnika. Bistveno je, da se upošteva realna/tržna vrednost predmeta naročila. Da se doseže preboj na trgu so pomembni tudi kriteriji kot so kakovost, usposobljenost, doseganje rezultatov ipd.

* 1. Stroški plač in povračil stroškov v zvezi z delom (SE)

Upravičeni stroški (stroški plač in drugih povračil stroškov v zvezi z delom) v okviru javnega razpisa so določeni kot standardni strošek na enoto (v nadaljevanju SE), ki vključuje:

* bruto II plače;
* stroške prevoza na delo in prehrane in
* regres.

Višina SE tako predstavlja stroške dela za zaposlenega, ki bo izvajal delovne naloge povezane z izvajanjem aktivnosti v okviru izbrane operacije na predmetnem javnem razpisu (v nadaljevanju: zaposleni). Zaposleni lahko dela na operaciji polni ali krajši delovni čas. **Na letni ravni (tj. 12 mesecev) zaposleni ne smejo preseči 1720 ur, kar je tudi maksimalno število ur, ki ga lahko za določeno leto prejemnik prijavi za posameznega zaposlenega na operaciji,** kar vključuje tudi morebitne nadure. V primeru polovičnega delovnega časa se ta obseg sorazmerno zmanjša na 860 ur**.** Omejitev izhaja iz določil tretjega odstavka 53. člena Uredbe (EU) 2021/1060, ki je bila upoštevana pri pripravi metodologije. Metodologija izračuna standardne lestvice stroška na enoto za stroške dela za osebje na operacije je predstavljena v Prilogi št. 9 (tj. Metodologija za izračun standardne lestvice stroška na enoto za stroške plač in povračil stroškov v zvezi z delom za zaposlenega na operaciji).

SE vključuje tudi nadomestila plače v skladu z veljavno zakonodajo, npr. praznik, dopust, boleznine do 30 dni ipd., tj. odsotnosti, ki niso povrnjene iz drugih javnih virov. **SE za financiranje stroškov plač in povračil stroškov v zvezi z delom zaposlenega na operaciji znaša skladno s Prilogo št. 9:**

3.604,75 EUR x 12 mesecev/ 1720 ur = 25,15 EUR na uro

Skladno z zgornjimi ugotovitvami znaša **vrednost standardnega obsega stroškov na enoto**:

**25,15 EUR na uro** za sofinanciranje plač in povračil stroškov v zvezi z delom za osebe, ki delajo na prijavljeni operaciji.

Pri tem so do povračila upravičene efektivne ure opravljene na operaciji.

V sklopu izvajanja operacije se lahko pojavijo nepredvidene okoliščine, kot je dolgotrajna bolniška odsotnost, materinski/očetovski dopust, prekinitev delovnega razmerja ipd. V takem primeru se lahko na operacijo prerazporedi oziroma zaposli novo osebo, ob predhodnem soglasju ministrstva. Stroški odsotnosti za čas dolgotrajne bolniške odsotnosti oziroma drugih dolgotrajnih odsotnostih, ki so povrnjene iz drugih javnih virov, niso upravičeni do povračila.

Konzorcijsko partnerstvo mora za izvajanje operacije zagotoviti, da bodo strokovne naloge v sklopu operacije izvajale ustrezno usposobljene osebe, tj. v sklopu operacije mora biti pri konzorcijskemu partnerju, ki bo prevzel vlogo krovne zagovorniške organizacije, zaposlena vsaj ena oseba (za polni delovni čas), predvidoma vodja projekta (operacije), ki ima:

* zaključeno vsaj 6/2. stopnjo izobrazbe (1. bolonjska stopnja po novih programih oziroma specializacija po višješolskih programih ali visokošolski strokovni programi po starih programih) skladno z Uredbo o uvedbi in uporabi klasifikacijskega sistema izobraževanja in usposabljanja (Uradni list RS, št. 46/06 in 8/17),
* dodatna znanja na področju socialne ekonomije in/ali socialnega podjetništva.

Izpolnjevanje tega določila se bo preverjalo v sklopu administrativnega preverjanja zahtevkov za izplačilo, in sicer se bo preverjal ob oddaji prvega zahtevka za izplačilo operacije in ob vsakokratni spremembi zaposlene osebe, pri tem bo potrebno priložiti naslednja dokazila:

* Življenjepis (CV),
* Kopija potrdila o zahtevani izobrazbi,
* Kopije dokazil za izkazovanje znanj na področju socialne ekonomije in/ali socialnega podjetništva v kolikor te niso jasno razvidne iz priloženega življenjepisa (CV).

Tudi sicer se priporoča, da se v aktivnosti operacije vključuje strokovno usposobljene osebe s poznavanjem področja socialne ekonomije, socialnega podjetništva oziroma drugih relevantnih vsebin s področja delovanja konzorcijskega partnerja v operaciji, ki bo potrjena na javnem razpisu. Konzorcijski partnerji lahko glede na potrebe socialnih podjetji in organizacij socialne ekonomije zaposlijo strokovno usposobljene osebe na operaciji za polni ali krajši delovni čas.

Smiselno je, da konzorcijski partnerji glede na predviden obseg delovnih nalog na operaciji zaposlijo osebe skladno predvidenimi potrebami, npr. glede na število registriranih socialnih podjetij. Poleg tega se od konzorcijskih partnerjev pričakuje, da bodo za vse zaposlene osebe na operaciji zagotavljale kontinuirano izobraževanje za nudenje strokovne vsebinske in zagovorniške podpore socialnim podjetjem in po potrebi drugim organizacijam socialne ekonomije.

Dokazila (za vse zaposlene na operaciji):

* Pogodba o zaposlitvi IN drug pravni akt (kadar to ni opredeljeno v pogodbi o zaposlitvi), s katerim je zaposlena oseba razporejena na delo na operaciji (ob prvem zahtevku za izplačilo in ko pride do spremembe);
* Mesečno poročilo v okviru katerega je treba poročati po aktivnostih in urah (iz poročila mora biti razviden celoten delovni čas zaposlenega na mesec, vključno z odsotnostmi, saj so do povračila upravičene le efektivne ure).
* Potrdilo FURS o plačanih davkih in prispevkih.
	1. Stroški storitev zunanjih izvajalcev

Ta kategorija stroškov vsebuje stroške storitev, ki jih izvedejo **zunanji izvajalci** v okviru operacije in so potrebni za izvedbo operacije. Stroški storitev zunanjih izvajalcev lahko vključujejo na primer:

* svetovalne in nadzorne storitve (pravno, finančno, trženjsko, ipd. svetovanje, storitve inženiringa);
* študije o izvedljivosti projektov, projektna dokumentacija, nadzor in investicijski inženiring (po podjemni pogodbi oz. postopku po ZJN);
* prevajalske storitve, lektoriranje in podobno;
* storitve izobraževanja in usposabljanja;
* analize, študije in načrti z informacijskega področja;
* administrativno tehnične storitve, če so neposredno povezane z operacijo;
* storitve izdelave študij, raziskav, vrednotenj, ocen, strokovnih mnenj in poročil;
* stroški najema nepremičnin in opreme, v kolikor so namenjeni neposrednemu izvajanju operacije (izvedba delavnic, usposabljanj ipd., ki so del vsebinskih aktivnosti na operaciji);
* stroški najema opreme (pri tem je potrebno dokazati, da so bili stroški najema opreme najbolj učinkovit način uporabe opreme);
* zakup oz. lizing opreme (pri tem je potrebno dokazati, da so bili stroški zakupa oz. lizinga opreme najbolj učinkovit način uporabe opreme);
* stroški najema neopredmetenih sredstev (pri tem je potrebno dokazati, da so bili stroški najema opreme najbolj učinkovit način uporabe neopredmetenih sredstev);
* stroški dolgoročnega najema obstoječe infrastrukture in omrežij elektronskih komunikacij (skladno s pogodbo je lahko upravičeno sofinanciranje najemnine elektronskih komunikacij v obdobju upravičenosti izdatkov operacije v enkratnem znesku po sklenitvi pogodbe);
* drugi stroški storitev zunanjih izvajalcev, ki so nujno potrebni za izvedbo operacije in so bili predhodno odobreni s strani PT oziroma OU.

Kot upravičen strošek se lahko šteje tudi članarina v različnih združenjih (slovenskih ali tujih), če je članstvo v takem združenju neposredno povezano z izvajanjem operacije. Kot dokazilo se predloži utemeljitev, zakaj in kako je članstvo povezano z operacijo, če je potrebna tudi dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih (le ob prvem zahtevku za plačilo), pravna podlaga za izplačilo članarine (npr. sporazum, pogodba…), račun in dokazilo o plačilu. Strošek članarine je upravičen v sorazmerni višini glede na pričetek oziroma zaključek operacije znotraj koledarskega leta.

Sklepanje podjemnih in avtorskih pogodb s svojimi zaposlenimi ter z osebami, ki pri upravičencu delujejo kot zakoniti zastopnik, člani organov upravljanja ali nadzora, je neupravičen strošek. To pravilo velja tudi v primeru konzorcija, ko konzorcijski partnerji sklepajo podjemne ali avtorske pogodbe z zaposlenimi, zakonitimi zastopniki, člani organov upravljanja ali nadzora pri svojih konzorcijskih partnerjih.

Strošek storitve zunanjega izvajalca je neupravičen tudi, če je:

* zunanji izvajalec povezana družba po pravilih zakona, ki ureja gospodarske družbe ali
* zakoniti zastopnik upravičenca, član organa upravljanja ali nadzora ali njegov družinski član:
	+ udeležen kot zakoniti zastopnik, član organa upravljanja ali nadzora zunanjega izvajalca ali
	+ neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

**Dokazila:**

**Za delo po pogodbi o opravljanju storitev:**

* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori (le ob prvem zahtevku za plačilo, v katerem se strošek uveljavlja);
* pogodba o opravljanju storitev (le ob prvem zahtevku za plačilo, v katerem se strošek uveljavlja) oziroma naročilnica;
* dokazilo o opravljeni storitvi (npr. celotno poročilo o opravljenih storitvah, celotna študija, celotna raziskava, celoten prevod, seznam udeležencev oz. listina prisotnosti ipd.);
* račun;
* dokazilo o plačilu pripadajočih davkov;
* ključ za izračun upravičene višine stroška, kadar se uveljavlja sorazmerni delež računa;
* dokazilo o plačilu.

**Za delo po podjemni pogodbi:**

* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih (le ob prvem zahtevku za plačilo);
* podjemna pogodba (le ob prvem zahtevku za plačilo);
* dokazilo o opravljeni storitvi (npr. poročilo o opravljenih storitvah);
* račun ali zahtevek za izplačilo podjemnega dela;
* obračun podjemnega dela in individualni REK-O obrazec;
* dokazilo o plačilu podjemnega dela in pripadajočih davkov in prispevkov, vključno z REK-O obrazcem v primeru množičnega plačila.

**Za delo preko študentskega servisa:**

* napotnica študentskega servisa;
* poročilo o opravljenem delu;
* račun študentskega servisa;
* dokazilo o plačilu študentskega dela in pripadajočih davkov in prispevkov.

**Za delo po avtorski pogodbi:**

* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih (le ob prvem zahtevku za plačilo);
* avtorska pogodba (le ob prvem zahtevku za plačilo);
* račun ali zahtevek za izplačilo avtorskega honorarja;
* obračun avtorskega dela (ali individualni REK-2 obrazec);
* dokazilo o opravljeni storitvi (odvisno od storitve – avtorski izdelek, poročilo o delu);
* dokazilo o plačilu avtorskega dela in pripadajočih davkov in prispevkov, vključno z REK-2 obrazcem v primeru množičnega plačila.

Za delavnice, usposabljanja in izobraževanja, ki jih izvaja zunanji izvajalec v sklopu operacije, in so namenjene splošni ali strokovni javnosti je za upravičenost stroškov potrebno zagotoviti udeležbo vsaj petih (5) udeležencev, ki niso zaposleni, člani ali prostovoljci pri končnem upravičencu oziroma konzorcijskemu partnerstvu.

* 1. Stroški informiranja in komuniciranja

Stroški informiranja in komuniciranja so upravičeni stroški, če so neposredno povezani z aktivnostmi informiranja in komuniciranja v zvezi z operacijo.

Primeri upravičenih stroškov informiranja in komuniciranja:

* stroški organizacije in izvedbe dogodkov, namenjenih informiranju in komuniciranju (npr. konference, simpoziji);
* stroški izdelave ali nadgradnje spletnih strani;
* stroški oglaševalskih storitev in stroški objav;
* stroški svetovanja na področju informiranja in komuniciranja;
* stroški oblikovanja, priprave na tisk, tiska in dostave gradiv;
* stroški nastopov na sejmih in razstavah;
* stroški založniških storitev;
* stroški zaračunljive tiskovine;
* drugi stroški informiranja in komuniciranja.

Če so zgoraj navedeni primeri strošek, ki predstavlja glavno aktivnost operacije (npr. nastop podjetja na sejmu, izdelava spletne strani), se tak strošek uvrsti med stroške storitev zunanjih izvajalcev.

Stroški informiranja in komuniciranja so neupravičeni, če je:

* zunanji izvajalec povezana družba po pravilih zakona, ki ureja gospodarske družbe ali
* zakoniti zastopnik upravičenca, ali njegov družinski član:
	+ udeležen kot poslovodja, član poslovodstva ali zakoniti zastopnik zunanjega izvajalca ali
	+ neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

Pri upravičenosti stroškov informiranja in komuniciranja je treba upoštevati tudi določila Navodil organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027.

**Dokazila:**

* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih;
* pogodba ali naročilnica;
* račun;
* dokazilo o izvedbi (npr. natisnjen oglas, objava, naznanilo, posneta oddaja, izpis internetne strani, drug izdelek, vabilo na novinarsko konferenco/delavnico, seznam udeležencev oz. lista prisotnosti, fotografije itd.);
* dokazilo o plačilu.

Za delavnice, usposabljanja in izobraževanja, ki jih izvaja zunanji izvajalec v sklopu operacije in so namenjene splošni ali strokovni javnosti je za upravičenost stroškov potrebno zagotoviti udeležbo vsaj petih (5) udeležencev, ki niso zaposleni, člani ali prostovoljci pri končnem upravičencu oziroma konzorcijskemu partnerstvu.

* 1. Stroški nakupa opreme in drugih opredmetenih osnovnih sredstev

Izdatki nakupa, uporabe in vzdrževanja opreme so upravičeni, če so skladni s cilji operacije.

V skladu s prvim odstavkom 16. člena Uredbe (EU) 1057/2021 v primeru podpore ESS+ nakup pohištva, opreme in vozil ni upravičen strošek, razen kadar je tak nakup potreben za doseganje cilja operacije in kadar so ti predmeti v celoti amortizirani med operacijo ali kadar je nakup teh predmetov najbolj gospodarna možnost.

*Nakup rabljene opreme NI upravičen strošek.*

Ne glede na prejšnji odstavek je nakup obnovljene (t.i. refurbished) IKT opreme upravičen strošek pod naslednjimi pogoji:

* za prvotni (izvirni) nakup opreme ni bilo pridobljenih sredstev iz kateregakoli vira EU financiranja (KS, ESRR, ESS+, SPP , ETS, NOR/EGP mehanizem, Švicarski prispevek, NOO, itd.);
* cena obnovljene opreme ne presega cene za novo opremo;
* zagotovljeni so zakonsko predpisani garancijski pogoji oziroma vsaj 1 letno jamstvo.

**Pogoji upravičenosti:**

Oprema se uporablja za namen in v skladu s cilji, določenimi v operaciji.

**Investicije v opremo**

Pod to vrsto stroškov sodijo izdatki za investicije v opremo, ki je neposredno povezana s cilji operacije. V tem primeru je lahko upravičen izdatek polna nabavna cena. Oprema, katerega posamična nabavna vrednost po dobaviteljevem obračunu ne presega vrednosti 500,00 EUR, se lahko v skladu s slovenskimi računovodskimi standardi izkazuje skupinsko kot drobni inventar ali kot opredmeteno osnovno sredstvo (npr. računalniki, prenosniki, tablice, mobilni telefoni, ipd.). Če nam osnovno sredstvo služi za opravljanje temeljne poslovne dejavnosti in se bo uporabljalo dlje kot eno leto, ga je potrebno opredeliti kot osnovno sredstvo (npr. računalnik, katerega vrednost je 400,00 EUR).

**Najem opreme**

Pod to vrsto stroškov sodi najem opreme, ki je neposredno povezana s cilji operacije. Upravičen je znesek najema, ki ga najemnik plača najemodajalcu in je dokazan s potrjenim računom ali knjigovodsko listino enake dokazne vrednosti. Upravičenec mora dokazati, da je bil najem stroškovno najbolj učinkovit način za uporabo opreme. Če bi bili pri drugem načinu (na primer zakupu opreme) stroški nižji (kar dokazuje upravičenec), presežek stroškov ni priznan kot upravičen strošek.

**Zakup (lizing)**

Upravičen je znesek za zakup, ki ga zakupnik plača zakupodajalcu in je dokazan s potrjenim računom ali knjigovodsko listino enake dokazne vrednosti. Zakupnik mora predvsem dokazati, da je bil zakup stroškovno najbolj učinkovit način za uporabo opreme. Če bi bili pri drugem načinu (na primer najemu opreme) stroški nižji (kar dokazuje upravičenec), presežek stroškov ni priznan kot upravičen strošek.

**Dokazila:**

* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih;
* pogodba ali naročilnica ter sklenjeni dodatki k pogodbi;
* račun (navedba oznake, tipa opreme, v primeru sestavljenih naprav/proizvodnih linij natančna specifikacija posameznih komponent, ki sestavljajo celoto);
* dokazilo o dobavi opreme oziroma posamezne komponente v primeru sestavljenih naprav/proizvodnih linij (za dobave iz EU: npr. dobavnica, tovorni list; v kolikor gre za uvoz: npr. dobavnica, enotna upravna listina (EUL), tovorni list);
* dokazilo, da je kupljena oprema nova (razvidno leto izdelave - garancije, certifikati, tehnične specifikacije, potrdila proizvajalcev);
* dokazilo, da je kupljena IKT oprema obnovljena (refurbished) (garancije, certifikati itd. kot določeno v pogojih za upravičenost stroška);
* izjava s podpisom odgovorne osebe upravičenca o namenskosti opreme (za kaj se bo uporabljala, kje se bo nahajala in kdo bo njen lastnik po koncu operacije);
* Izjava oz. dokazilo da je bil najem oz. zakup stroškovno najbolj učinkovit način za uporabo opreme;
* fotografije opreme;
* dokazilo o plačilu.
	1. Investicije v neopredmetena sredstva

Stroški in izdatki za nakup in vzdrževanje neopredmetenih sredstev, ki vključujejo nakup nematerialnega premoženja, pridobitev patentov, nakup licenčne programske opreme ali pridobitev drugih neopredmetenih osnovnih sredstev, so upravičeni do sofinanciranja.

Do sofinanciranja so upravičeni tudi stroški najema neopredmetenih sredstev. Upravičen je znesek najema, ki ga najemnik plača najemodajalcu in je dokazan s potrjenim računom ali knjigovodsko listino enake dokazne vrednosti. Upravičenec mora dokazati, da je bil najem edina možnost oziroma je stroškovno najbolj učinkovit način za uporabo neopredmetenih sredstev.

**Pogoji upravičenosti:**

Neopredmetena sredstva se uporabljajo za namen in v skladu s cilji, določenimi v operaciji.

**Dokazila:**

* dokumentacija o postopku oddaje javnega naročila, če je upravičenec naročnik po zakonu, ki ureja javno naročanje oz. dokumentacija, zahtevana v pogodbi o sofinanciranju oz. v odločitvi o podpori v drugih primerih;
* pogodba ali naročilnica ter sklenjeni morebitni dodatki k pogodbi;
* dokazilo o dobavi neopredmetenih sredstev (za dobave iz EU: npr. dobavnica; v kolikor gre za uvoz: npr. dobavnica, enotna upravna listina (EUL)) ali dokazilo o pridobitvi pravice za uporabo;
* račun;
* izjava s podpisom odgovorne osebe upravičenca o namenskosti neopredmetenih sredstev (za kaj se bodo uporabljala in kdo bo njihov lastnik po koncu operacije);
* izjava oz. dokazilo da je bil najem edina možnost, oziroma je stroškovno najbolj učinkovit način za uporabo neopredmetenih sredstev;
* dokazilo o plačilu.
	1. Stroški za službena potovanja

**Pogoji upravičenosti:**

Povračila za stroške za službena potovanja v Republiki Sloveniji ali v tujini, povezanih z operacijo lahko upravičenec uveljavlja samo za pri njem zaposlene osebe.

Pravilo je, da je treba izbrati najbolj ekonomičen način prevoza in bivanja. Dnevnice za potovanje in bivanje so upravičen strošek, če jih upravičenec zaposlenim dejansko tudi izplača.

Če oseba potuje s svojim avtomobilom, se lahko stroški za prevoz kot upravičeni priznajo do višine kot opredeljeno za zasebni sektor v skladu z Uredbo o davčni obravnavi povračil stroškov.

Za vsako osebo posebej in vsako potovanje je treba predložiti pravilno izpolnjen potni nalog z vsemi priloženimi računi, tj. dokazili o nastalih stroških (hotelski račun, vozovnica itd.). Potovanje in njegov namen mora biti razviden tudi v mesečnem poročilu osebe (kadar je zahtevano kot dokazilo).

Za zunanje sodelavce je treba stroške prevoza v državi ali v tujini in stroške hotelskih in restavracijskih storitev vključiti v pogodbo, ki je sklenjena z njimi in se uveljavlja pod kategorijo stroški storitev zunanjih izvajalcev.

Strošek nakupa tedenske/desetdnevne vinjete je lahko upravičen strošek le v primeru, da je namenjen izključno službenemu potovanju povezanem z operacijo (letne, polletne in mesečne vinjete praviloma niso upravičen strošek, razen v primerih, ko je nakup vinjete za daljše obdobje zaradi večjega števila potovanj v daljših časovnih obdobjih gospodarnejši od nakupa tedenske/desetdnevne vinjete).

Stroški, ki niso upravičeni do sofinanciranja, so amortizacija in drugi stroški vzdrževanja uporabe službenih avtomobilov.

**Dokazila:**

* pravilno izpolnjen potni nalog;
* obračun potnega naloga, s priloženimi vsemi računi oz. dokazili za nastale stroške (hotel, vozovnica, plačilo parkirnine, cestnina, tunelnina …);
* dokazilo o namenu in udeležbi (vabilo, zapisnik, lista prisotnosti, poročilo o službeni poti ...);
* račun za nakup letalske karte, račun za kotizacijo, račun za nastanitev in pravna podlaga za izdajo računa;
* dokazilo o plačilu.
	1. Posredni stroški v pavšalnem znesku 15 % stroškov plač in povračil stroškov v zvezi z delom

Stroški pavšalnega financiranja so stroški, ki nastanejo oziroma so povezani z neposrednimi aktivnostmi sofinancirane operacije, in sicer v višini 15 % vrednosti stroškov plač in povračil stroškov v zvezi z delom. Posredni stroški so upravičeni v pavšalu, zato se dokazila o njihovem nastanku ne prilagajo zahtevkom za izplačilo.

Dokazila za uveljavljanje posrednih stroškov tako niso potrebna.

## POSTOPEK IZBORA PRIJAVITELJEV

Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

* 1. Rok in način oddaje vloge na javni razpis

Vloga mora biti pripravljena v slovenskem jeziku, skladno z določili javnega razpisa in razpisne dokumentacije. Stroški priprave vloge in oddaje vloge na predmetni javni razpis niso upravičen strošek. Oddaja vloge pomeni, da se je prijavitelj seznanil z vsebino javnega razpisa in razpisne dokumentacije ter da se z njo strinja. Vlogo lahko podpiše le zakoniti zastopnik ali od njega pooblaščena oseba. Vloga, ki ne bo podpisana s strani zakonitega zastopnika ali od njega pooblaščene osebe, ki priloži neustrezno pooblastilo s strani zakonitega zastopnika, bo kot formalno nepopolna zavržena.

Rok za oddajo vlog na predmetni javni je do vključno **6. 1. 2025.**

Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, ki so določeni v besedilu javnega razpisa in razpisni dokumentaciji. Poleg tega je treba, skupaj z vlogo, na e-nosilcu podatkov (npr. USB ključku) v Wordovi oziroma Excelovi oziroma PDF ali drugi ustrezni obliki, posredovati tudi izpolnjene spodaj navedene obrazce:

* Obrazec št. 1: Prijavni obrazec,
* Obrazec št. 2: Finančni načrt.

V primeru neskladnosti podatkov v tiskanih in elektronskih obrazcih oziroma prilogah, se upoštevajo tisti v tiskani obliki, navedeni v Obrazcu št. 1.

Vloge je potrebno vložiti na naslov: Ministrstvo za gospodarstvo, turizem in šport, Kotnikova ulica 5, 1000 Ljubljana. Kot pravočasne bodo upoštevane vloge, ki bodo oddane do roka za oddajo vlog skladno s spodnjimi določbami, tj. do vključno 6. 1. 2025.

Vloga se lahko odda po pošti ali osebno. Če se vloga pošlje priporočeno po pošti, se za dan oddaje vloge šteje datum oddaje na pošto (poštni žig). Če se vloga pošlje z navadno pošiljko, se za dan oddaje šteje dan, ko ministrstvo vlogo prejme. Osebno se vloga lahko odda v sprejemni pisarni ministrstva, na lokaciji Kotnikova ulica 5, Ljubljana, od 9.00 do 15.30 (v petek do 14.30), na zadnji dan za oddajo vlog pa najkasneje do 12. ure.

Merilo za pravočasno prispelo vlogo je poštni žig, odtisnjen na ovojnici, ki za obravnavo ne sme biti kasnejši od datuma roka za predložitev vlog. V primeru, da iz ovojnice datum na poštnem žigu ne bo razviden in v primeru neposredne predložitve vloge na sedežu ministrstva, velja datum vpisan na potrdilu ministrstva o prejemu pošiljke, ki prav tako ne sme biti kasnejši od datuma roka za predložitev vlog in v primeru vložitve vloge na ministrstvu na skrajni rok tudi ura oddaje.

Kot pravočasne bodo upoštevane vloge, ki bodo, ne glede na način dostave, prispele v vložišče ministrstva najkasneje do roka za oddajo vlog, in sicer na način, **da bo iz pošiljke jasno razviden točen datum in ura oddaje vloge**. V nasprotnem primeru strokovna komisija prepozne vloge ne bo obravnavala in jo bo s sklepom predstojnika ministrstva zavrgla ter neodprto vrnila pošiljatelju.

Vlogo je treba oddati v zaprti ovojnici, ki mora biti označena s polnim nazivom in naslovom prijavitelja ter vidno oznako: **»NE ODPIRAJ – Vloga na Javni razpis za oblikovanje zagovorniške organizacije na področju socialne ekonomije«.** Za označevanje vloge na ovojnici se uporabi obrazec za označbo vloge *(*Priloga št. 3: Označba vloge*)*, ki je del razpisne dokumentacije. Če prijavitelj ne bo uporabil obrazca za označbo vloge, mora ovojnica vključevati vse elemente, ki so navedeni na obrazcu za označbo vloge. Vloge, ki bodo nepopolno in nepravilno označene, se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

Oddaja vloge na javni razpis pomeni, da se prijavitelj strinja z vsemi pogoji in določili javnega razpisa, merili za ocenjevanje ter osnutkom pogodbe o sofinanciranju, ki je sestavni del razpisne dokumentacije, zato parafiranega osnutka pogodbe o sofinanciranju ni treba priložiti pri oddaji vloge na javni razpis.

* 1. Število predloženih vlog

V okviru tega javnega razpisa lahko prijavitelj **odda le eno (1) vlogo.** Če bo v okviru istega javnega razpisa predložil več vlog za sofinanciranje bo upoštevana tista vloga, ki bo oddana prej (datum in ura oddaje), vse nadaljnje vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

* 1. Odpiranje vlog

Odpiranje vlog bo izvedeno v roku osmih (8) dni od izteka roka za oddajo vlog v prostorih Ministrstva za gospodarstvo, turizem in šport, Kotnikova ulica 5, 1000 Ljubljana in praviloma ne bo javno.

Odpirale se bodo samo v roku oddane, izpolnjene in pravilno označene ovojnice, ki vsebujejo vloge, in sicer po vrstnem redu oddaje skladno z načini opredeljevanja pravočasnosti oddaje vlog, opredeljenimi v točki 15.1 razpisne dokumentacije. Prepozno oddane, nepravilno izpolnjene ter označene ovojnice bodo zavržene s sklepom predstojnika ministrstva ter zaprte vrnjene pošiljatelju.

## POPOLNOST VLOG IN DOPOLNJEVANJE

Na odpiranju bo strokovna komisija ugotavljala popolnost vlog glede na to, če so bili predloženi vsi zahtevani obrazci in priloge.

Za formalno nepopolno se šteje vloga, ki ne vsebuje vseh prijavnih obrazcev, obveznih prilog ter podatkov, zahtevanih v besedilu javnega razpisa in razpisni dokumentaciji, in ki na e-nosilcu (USB ključku ipd.) ne vsebuje vseh predpisanih obrazcev v berljivi obliki.

Prijavitelj mora vlogi priložiti v celoti izpolnjene obrazce in obvezne priloge, ki so podrobneje navedene v točki31.1 razpisne dokumentacije.

Če prijavitelj posluje z žigom, mora žigosati obrazce in priloge. Če z njim ne posluje, na mesta, določena za žig, navede: »Ne poslujemo z žigom«. Prav tako je obvezen podpis odgovorne osebe povsod, kjer je to predvideno. Če obrazci in priloge ne bodo podpisani in žigosani, se bo vloga štela za formalno nepopolno.

V primeru formalno nepopolnih vlog bo strokovna komisija **v roku osmih (8) dni od** zaključka odpiranja vlog prijavitelje pozvala, da vloge dopolnijo. Poziv za dopolnitev vloge bo posredovan s priporočeno pošto na naslov prijavitelja in hkrati po elektronski pošti na elektronski naslov prijavitelja, naveden v prijavnem obrazcu. Od prijavitelja se pričakuje, da bo v tem času dostopen za dvig pošte.

Prijavitelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati oziroma povečati, lahko pa se zaradi očitne računske napake zniža.

Vloge, ki jih prijavitelji ne bodo dopolnili v roku in v skladu s pozivom za dopolnitev vlog, bodo zavržene s sklepom predstojnika ministrstva.

## STROKOVNO OCENJEVANJE POPOLNIH VLOG

Strokovna komisija bo opravila pregled popolnosti vlog. Preverila bo izpolnjevanje pogojev za kandidiranje na javni razpis ter v postopek ocenjevanja uvrstila le tiste vloge, ki bodo izpolnjevale vse pogoje javnega razpisa.

Če prijavitelj ne bo izpolnjeval vseh pogojev javnega razpisa, bo vloga zavrnjena in ne bo predmet ocenjevanja na podlagi meril za ocenjevanje.

Vse popolne vloge bosta ločeno ocenila dva člana strokovne komisije na podlagi meril, določenih v poglavju 18 razpisne dokumentacije. Končno oceno vloge bo predstavljalo povprečje posameznih podeljenih ocen obeh ocenjevalcev. Končno oceno vloge oziroma utemeljitve ocen po merilih pripravita ocenjevalca skupaj. Povprečje se bo oblikovalo na podlagi posameznih ocen ocenjevalcev.

V primeru, da se bo ocena celotne vloge enega ocenjevalca bistveno razlikovala od ocene drugega ocenjevalca, tj. za več kot 15 točk, bo vlogo ocenil tretji ocenjevalec. V primeru tretjega ocenjevalca se ocena posameznega merila določi kot povprečje najbližjih dveh ocen treh ocenjevalcev istega merila.

Strokovna komisija lahko od prijaviteljev zahteva tudi dodatna pojasnila oziroma obrazložitve o vsebini vloge. Če pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov.

Strokovna komisija lahko na podlagi pregleda vloge oceni, da posamezne predlagane aktivnosti v operaciji niso upravičene do sofinanciranja in od prijavitelja zahteva prilagoditev izvedbenega načrta ter finančnega načrta operacije.

Strokovna komisija ima pravico do znižanja posameznih postavk v finančnem načrtu, za katere meni, da so ocenjene nerealno in zahteva prilagoditev finančnega načrta prijavitelja. V takem primeru bo poziv za prilagoditev finančnega načrta prijavitelju posredovan po elektronski pošti na elektronski naslov prijavitelja navedenem v Obrazcu št. 1 (Prijavni obrazec)*.* Če prilagoditev finančnega načrta ne bo posredovana v roku in na način, določen v pozivu, ali če se prijavitelj ne bo strinjal s predlogi strokovne komisije, se šteje, da prijavitelj odstopa od vloge. Tudi druge morebitne spremembe finančnega načrta zaradi tehničnih ali očitnih računskih napak prijavitelj lahko posreduje elektronsko.

Če bo prijavitelj v prijavi kot upravičene navedel tudi neupravičene stroške, bo strokovna komisija ustrezno znižala višino sofinanciranja ter prijavitelju predlagala nižjo višino sofinanciranja od prvotno zaprošene. Če se prijavitelj ne bo strinjal s predlogi strokovne komisije, se šteje, da prijavitelj odstopa od vloge.

Ocenjevanje formalno popolnih vlog bo potekalo po vrstnem redu prispetja vlog.

Na osnovi rezultatov ocenjevanja bo strokovna komisija oblikovala predlog prejemnikov sredstev oziroma konzorcijskega partnerstva, ki ga bo predlagala za sofinanciranje.

Prag števila točk, nad katerim bo odobreno sofinanciranje, je 70 točk ali več. V nobenem primeru vloga prijavitelja, ki je pridobila manj kot 70 točk, ne more pridobiti sofinanciranja.

V primeru enakega števila točk imajo prednost prijavitelji, ki so pridobili več točk pri merilu »1.2. Ustreznost in dosegljivost ključnih kazalnikov za dosego cilja operacije«, nato »2.1 Upravljavska/koordinacijska sposobnost prijavitelja« in nazadnje »3.1. Dodana vrednost izvedenih aktivnosti za socialna podjetja«. V primeru, da tudi na ta način ne bo mogoče izbrati najboljšega prijavitelja, bo izbrana tista vloga, ki je bila oddana prej skladno z načini opredeljevanja pravočasnosti oddaje vlog, ki so opredeljeni v točki 15.1 razpisne dokumentacije.

V primeru, da prijavitelj zaradi katerih koli razlogov odstopi od podpisa pogodbe o sofinanciranju oz. pogodbe z njim ni mogoče skleniti v predpisanem roku, se lahko izbere vloga, ki je naslednja prejela najvišje število točk.

## MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV

Strokovna komisija bo formalno popolne ter pravočasno oddane vloge ocenila na podlagi spodaj navedenih meril po naslednji ocenjevalni lestvici:

|  |  |
| --- | --- |
| **MERILA** | **Največje št. točk pri posameznem sklopu in pod-sklopu** |
| 1. KAKOVOST IN IZVEDLJIVOST OPERACIJE | 60 |
| * 1. Ustreznost predlagane operacije in načrtovanih aktivnosti za izvedbo
 | 10 |
| **Prijavitelj je v Obrazcu št. 1 predložil vsebinsko utemeljeno (lastno) analizo problemov, izzivov in priložnosti na področju zagovorništva za socialna podjetja in organizacije socialne ekonomije ter konkretno identificiral ciljne skupine, ki jih bo naslavljal z operacijo, vključno s predvidenim obsegom (št. organizacij). Glede na (lastno) analizo je podal predloge rešitev, ki neposredno naslavljajo prepoznane ciljne skupine ter vrzeli in pomanjkljivosti na področju zagovorništva za organizacije socialne ekonomije, ki jih je opredelil v analizi ter so glede na izsledke študij iz omenjenega področja relevantne. Pri tem je v Obrazcu št. 1 predstavil predloge rešitev za razvoj zagovorništva, ki jih je jasno navezal na vse 4 sklope aktivnosti (po ZSocP), ki so predmet javnega razpisa ter jih vsebinsko opredelil na način, da načrtovane aktivnosti prispevajo k doseganju ciljev javnega razpisa.** *V sklopu tega merila se ocenjujejo tudi inovativnost predlaganih rešitev in morebitni dodatni predlogi za oblikovanje aktivnosti, ki v javnem razpisu pod točko 6 niso predvideni, vendar jih prijavitelj prepoznava kot relevantne/potrebne pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila: Iz Obrazca št. 1 je razvidno, da operacija temelji na preliminarni vsebinski analizi ter na podlagi te s predvidenimi aktivnostmi prispeva k namenu in ciljem javnega razpisa. Analiza temelji na relevantnih, strokovnih in vsebinsko usmerjenih ter preverljivih virih, ki jih prijavitelj priloži v obliki spletnih povezav ali navedb relevantnega gradiva in avtorjev. Vsi sklopi aktivnosti iz točke št. 6 javnega razpisa so vključeni v načrt dela konzorcijskega partnerstva ter jasno in razumljivo vsebinsko in izvedbeno opredeljeni glede na izsledke analize. Predlog operacije je pregleden, celovit, logično zastavljen ter poglobljeno vsebinsko utemeljen. Iz vsebine operacije je razvidno, da je ambiciozno zastavljena in uresničljiva ter ima potencial za kakovostno izvedbo aktivnosti, razvoj storitev za trajnostno delovanje in izboljšanje trenutnega stanja na področju zagovorništva socialne ekonomije in socialnega podjetništva v Sloveniji.Načrt operacije vsebuje vse predvidene aktivnosti, zahtevane v točki 6 javnega razpisa. Vse predlagane aktivnosti so strokovno utemeljene in usmerjene v potrebe socialnih podjetij in organizacij socialne ekonomije. Vsebina posamezne aktivnosti je podrobno, jasno in razumljivo pojasnjena ter kakovostno zastavljena. Aktivnosti se med seboj smiselno dopolnjujejo in povezujejo ter odražajo v predvidenih in nadgrajenih dejavnostih konzorcijskega partnerstva, ki so opredeljene v 6. točki javnega razpisa, predvsem pa so ciljno naravnane. Prijavitelj tako jasno in vsebinsko opredeli tudi cilj posamezne aktivnosti ter načine za spremljanje in merjenje ciljev.  | 10  |
| **Prijavitelj je v Obrazcu št. 1 predložil utemeljeno (lastno) analizo problemov, izzivov in priložnosti na področju zagovorništva za socialna podjetja in organizacije socialne ekonomije, ki pa je vsebinsko pomanjkljiva ter identificiral ciljne skupine, ki jih bo naslavljal z operacijo, ni pa jih ustrezno kvantitativno opredelil. Glede na (lastno) analizo je podal predloge rešitev, ki neposredno ali posredno naslavljajo prepoznane ciljne skupine ter vrzeli in pomanjkljivosti na področju zagovorništva, ki ga opredeljuje javni razpis. Pri tem je v Obrazcu št. 1 predstavil predloge rešitev za razvoj zagovorništva, ki jih je navezal na 4 sklope aktivnosti (po ZsocP), ki so predmet javnega razpisa ter jih vsebinsko opredelil na način, da načrtovane aktivnosti deloma prispevajo k doseganju ciljev javnega razpisa.***V sklopu tega merila se ocenjuje tudi inovativnost predlaganih rešitev in morebitni dodatni predlogi za aktivnosti, ki v javnem razpisu pod točko 6 niso predvideni, vendar jih prijavitelj prepoznava kot relevantne/potrebne pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila: Iz Obrazca št. 1 je razvidno, da operacija temelji na preliminarni vsebinsko pomanjkljivi analizi, ne glede na to le-ta s predvidenimi aktivnostmi prispeva k namenu in ciljem javnega razpisa. Analiza temelji na splošnih virih, ki se ne osredotočajo na analizo socialne ekonomije in socialnega podjetništva, vendar so preverljivi, prijavitelj jih priloži v obliki spletnih povezav ali navedb relevantnega gradiva in avtorjev. Vsi sklopi aktivnosti iz točke št. 6 javnega razpisa so vključeni v načrt dela konzorcijskega partnerstva, vendar so vsebinsko nepopolno opredeljeni glede na izsledke analize. Predlog operacije ni pregleden, vendar je celovit, logično zastavljen ter utemeljen. Iz vsebine operacije je razvidno, da je zastavljena v skladu z zahtevami javnega razpisa, tako je uresničljiva in izvedljiva. Predlog operacije izkazuje nabor storitev na področju zagovorništva socialne ekonomije in socialnega podjetništva v Sloveniji, brez opredelitve nadgradnje ali nadaljnjega razvoja predlaganih rešitev.V načrtu operacije, so predlagane aktivnosti utemeljene, niso pa ciljno usmerjene v potrebe socialnih podjetij in organizacij socialne ekonomije na osnovi analize ali drugih virov. Vsebina posamezne aktivnosti je splošno pojasnjena. Aktivnosti se med seboj deloma dopolnjujejo in povezujejo ter odražajo v predvidenih dejavnostih konzorcijskega partnerstva, ki so opredeljene v 6. točki javnega razpisa. Prijavitelj splošno opredeli tudi cilj posamezne aktivnosti ter načine za merjenje in spremljanje ciljev.  | 5  |
| **Prijavitelj je v Obrazcu št. 1 predložil opis stanja na področju zagovorništva za socialna podjetja in organizacije socialne ekonomije, ki ne vključuje ključnih interpretativnih elementov kvalitativnih in kvantitativnih podatkov ter ne navede ali priloži virov, na osnovi katerih je pripravil opis. V Obrazcu št. 1 ne opredeli ciljnih skupin, ki jih bo naslavljal z operacijo oziroma ne poda informacij o obsegu organizacij, ki jih bo naslavljal in njihovih specifičnih lastnostih. Glede na opis stanja je podal predloge rešitev, ki posredno naslavljajo prepoznane ciljne skupine ter vrzeli in pomanjkljivosti na področju zagovorništva oziroma teh ni ustrezno vsebinsko pojasnil ali prepoznal. Pri tem je v Obrazcu št. 1 predstavil predloge rešitev za razvoj zagovorništva, ki jih je navezal na 4 sklope aktivnosti (po ZsoCP) ali manj oziroma ni upošteval minimalnih kriterijev javnega razpisa zanje, jih splošno opredelil na način, da načrtovane aktivnosti deloma prispevajo k doseganju ciljev javnega razpisa.***V sklopu tega merila se ocenjuje tudi inovativnost predlaganih rešitev in morebitni dodatni predlogi za aktivnosti, ki v javnem razpisu pod točko 6 niso predvideni, vendar jih prijavitelj prepoznava kot relevantne/potrebne pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 je razvidno, da operacija le deloma ali sploh ne temelji na preliminarni analizi ter na podlagi te s predvidenimi aktivnostmi deloma ali sploh ne prispeva k namenu in ciljem javnega razpisa. Analiza ni priložena ali temelji na splošnih virih, ki jih prijavitelj ne priloži ali niso relevantni ali temelji na povsem nepreverljivih virih. Vsi sklopi aktivnosti iz točke št. 6 javnega razpisa niso vključeni v načrt dela konzorcijskega partnerstva ali so nerealno oziroma vsebinsko neustrezno opredeljeni glede na izsledke analize. Predlog operacije ni pregleden, je necelovit, ni logično zastavljen ter vsebinsko slabo ali sploh ni utemeljen. Iz vsebine operacije je razvidno, da ni ustrezno zastavljena v skladu z zahtevami javnega razpisa, ni v celoti uresničljiva ter izvedljiva. Predlog operacije izkazuje nabor storitev na področju zagovorništva socialne ekonomije in socialnega podjetništva v Sloveniji brez opredelitve razvoja predlaganih rešitev.Načrt operacije ne vsebuje vseh predvidenih aktivnosti, zahtevanih v točki 6 javnega razpisa. Predlagane aktivnosti niso utemeljene in usmerjene v potrebe socialnih podjetij in organizacij socialne ekonomije. Vsebina posamezne aktivnosti ni pojasnjena oziroma je pomanjkljivo vsebinsko pojasnjena. Aktivnosti se med seboj ne dopolnjujejo in povezujejo ter ne odražajo v predvidenih dejavnostih konzorcijskega partnerstva, ki so opredeljene v 6. točki javnega razpisa ter so oblikovane na način, da ne vključujejo zahtev javnega razpisa. Prijavitelj ne opredeli ciljev posamezne aktivnosti ter načinov za merjenje in spremljanje ciljev oziroma so ti vsebinsko neustrezni. | 0  |
| * 1. Ustreznost in dosegljivost ključnih kazalnikov za dosego cilja operacije
 | 20 |
| **Prijavitelj je v Obrazcu št. 1 na podlagi (lastne) analize in določil iz 7. točke javnega razpisa predstavil načrtovane cilje, rezultate in kazalnike operacije, kar pomeni, da so cilji, rezultati in kazalniki glede na zastavljene aktivnosti ustrezni, kvalitativno in kvantitativno opredeljeni, ambiciozni ter realni glede na ugotovljeno stanje zagovorništva socialnih podjetij in organizacij socialne ekonomije v Sloveniji. Pri tem je prijavitelj predložil tudi vsebinsko utemeljen način merjenja ciljev, rezultatov in kazalnikov izvedenih aktivnosti in doseženih rezultatov, ki je uporabljiv, preverljiv in omogoča nadaljnjo analizo rezultatov, kar pomeni, da metode merjenja niso zgolj opisne narave. Načrt aktivnosti in kazalniki, ki jih izkazujejo, se bodo obravnavali celostno, pri čemer bo ocenjena skladnost vseh načrtovanih aktivnosti s cilji in rezultati operacije.***V sklopu tega merila se ocenjuje tudi inovativnost predlaganih rešitev in morebitni dodatni predlogi za kazalnike, ki v javnem razpisu pod točko 7 niso predvideni, vendar jih prijavitelj prepoznava kot relevantne/potrebne pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila: Iz Obrazca št. 1 je razvidno, da izbrani kazalniki in cilji operacije temeljijo na preliminarni strokovni analizi prijavitelja ter da na podlagi teh s predvidenimi aktivnostmi prispevajo k namenu in ciljem javnega razpisa. Na podlagi utemeljitev prijavitelja je mogoče presoditi, da so pričakovani cilji in rezultati ustrezni glede na predmet operacije ter da so v sklopu predlagane operacije prevideni vsi obvezni ključni kazalniki rezultata, določeni v 7. točki javnega razpisa. Poleg obveznih ključnih kazalnikov rezultata so predvideni še dodatni ključni kazalniki rezultata, ki so primerno izbrani in bo njihovo doseganje vplivalo na kakovost izvedbe operacije in doseganje ciljev ter rezultatov operacije. Opredeljene so metode merjenja in dokazovanja vseh kazalnikov, tudi tistih, ki jih prijavitelj predlaga poleg obveznih kazalnikov rezultata, določenih v 7. točki javnega razpisa. Ciljne vrednosti ključnih kazalnikov uspešnosti so realno in ambiciozno opisno, vsebinsko in vrednostno opredeljene. Vrednosti predvidenih kazalnikov so zastavljene glede na predvidene aktivnosti operacije in bodo lahko dosežene v zahtevanem roku do zaključka operacije oziroma prej, če to predvideva javni razpis. Kazalniki odražajo tudi usmerjenost v izbrane ciljne skupine operacije in prispevajo k smiselnemu razvoju storitev zagovorniške organizacije za socialna podjetja in organizacije socialne ekonomije.  | 20 |
| **Prijavitelj je v Obrazcu št. 1 na podlagi (lastne) analize in določil iz 7. točke javnega razpisa predstavil načrtovane cilje, rezultate in kazalnike predvidene operacije, vendar so cilji, rezultati in kazalniki rezultata glede na zastavljene aktivnosti deloma ustrezni, niso v celoti kvalitativno in kvantitativno opredeljeni ter ne presegajo minimalnih določil javnega razpisa. So pa realni glede na ugotovljeno stanje zagovorništva socialnih podjetij in organizacij socialne ekonomije v Sloveniji. Pri tem je prijavitelj predložil deloma ustrezen vsebinsko utemeljen način merjenja ciljev, rezultatov in kazalnikov izvedenih aktivnosti in doseženih rezultatov, ki ni v celoti uporabljiv, preverljiv in ne omogoča celostne nadaljnje analize rezultatov. Metode merjenja so večinoma opisne narave.** *V sklopu tega merila se ocenjuje tudi inovativnost predlaganih rešitev in morebitni dodatni predlogi za kazalnike, ki v javnem razpisu pod točko 7 niso predvideni, vendar jih prijavitelj prepoznava kot relevantne/potrebne pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila: Iz Obrazca št. 1 je razvidno, da izbrani kazalniki in cilji operacije temeljijo na preliminarni analizi prijavitelja ter da bo na podlagi teh s predvidenimi aktivnostmi prispevala k namenu in ciljem javnega razpisa. Na podlagi utemeljitev prijavitelja je mogoče presoditi, da so pričakovani cilji in rezultati deloma ustrezni glede na predmet operacije ter da so v sklopu predlagane operacije prevideni vsi obvezni ključni kazalniki rezultata določeni v 7. točki javnega razpisa. Poleg obveznih ključnih kazalnikov rezultata niso predvideni še dodatni ključni kazalniki rezultata, ali so opredeljeni, vendar niso primerno izbrani, saj njihovo doseganje ne bo vplivalo na kakovost izvedbe operacije in doseganje ciljev ter rezultatov operacije, pri tem so deloma opredeljene metode merjenja in dokazovanja kazalnikov. Ciljne vrednosti ključnih kazalnikov uspešnosti so deloma realno, opisno, vsebinsko in vrednostno opredeljene v skladu z minimalnimi standardi javnega razpisa. Vrednosti predvidenih kazalnikov deloma odražajo aktivnosti operacije in ni mogoče zagotovo oceniti, da bodo dosežene v zahtevanem roku do zaključka operacije oziroma prej, če to predvideva javni razpis. Kazalniki deloma odražajo usmerjenost v izbrane ciljne skupine operacije in deloma prispevajo k smiselnemu razvoju storitev zagovorniške organizacije za socialna podjetja in organizacije socialne ekonomije.  | 10 |
| **Prijavitelj je v Obrazcu št. 1 brez vsebinskih referenc ali z neustreznimi referencami v (lastni) analizi predstavil načrtovane cilje, rezultate in kazalnike predvidene operacije iz 7. točke javnega razpisa, vendar so cilji, rezultati in kazalniki rezultata glede na zastavljene aktivnosti neustrezni, niso kvalitativno in kvantitativno opredeljeni, ne dosegajo minimalnih določil javnega razpisa, niti niso realni glede na ugotovljeno stanje zagovorništva socialnih podjetij in organizacij socialne ekonomije v Sloveniji. Pri tem je prijavitelj predložil neustrezno vsebinsko utemeljen način merjenja ciljev, rezultatov in kazalnikov izvedenih aktivnosti in doseženih rezultatov, ki ni uporabljiv, preverljiv in ne omogoča nadaljnje analize rezultatov. Metode merjenja so deloma le opisne narave ali sploh niso navedene.***V sklopu tega merila se ocenjuje tudi inovativnost predlaganih rešitev in morebitni dodatni predlogi za kazalnike, ki v javnem razpisu pod točko 7 niso predvideni, vendar jih prijavitelj prepoznava kot relevantne/potrebne pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila: Iz Obrazca št. 1 je razvidno, da izbrani kazalniki in cilji operacije ne ali vsebinsko nepovezano izhajajo iz preliminarne analize prijavitelja ter s predvidenimi aktivnostmi zgolj deloma ali sploh ne prispeva k namenu in ciljem javnega razpisa. Na podlagi utemeljitev prijavitelja je mogoče presoditi, da so pričakovani cilji in rezultati neustrezni glede na predmet operacije ter da v sklopu predlagane operacije niso prevideni vsi obvezni ključni kazalniki rezultata določeni v 7. točki javnega razpisa. Poleg obveznih ključnih kazalnikov rezultata niso predvideni še dodatni ključni kazalniki rezultata. Ciljne vrednosti ključnih kazalnikov uspešnosti so opredeljene nerealno ter vsebinsko in vrednostno neustrezno oziroma ne zadoščajo minimalnim standardom javnega razpisa. Vrednosti predvidenih kazalnikov ne odražajo aktivnosti operacije in ni mogoče oceniti, da bodo dosežene v zahtevanem roku do zaključka operacije oziroma prej, če to predvideva javni razpis. Kazalniki ne odražajo usmerjenosti v izbrane ciljne skupine operacije in ne prispevajo k smiselnemu razvoju storitev zagovorniške organizacije za socialna podjetja in organizacije socialne ekonomije.  | 0 |
| * 1. Ustreznost konzorcijskega partnerstva za izvajanje predlagane operacije
 | 10 |
| **Pri izvedbi operacije poleg prijavitelja sodelujejo trije (3) konzorcijski partnerji, ki bodo opravljali aktivnosti zagovorništva za socialna podjetja in organizacije socialne ekonomije. Sedeži konzorcijskih partnerjev so prostorsko uravnoteženi po celotni Sloveniji. Vloga vsakega od konzorcijskih partnerjev je jasno opredeljena. Iz opredeljenih vlog konzorcijskih partnerjev in aktivnosti izhaja, da so le-te opredeljene na način, da bodo prispevale k doseganju vseh kazalnikov, rezultatov in ciljev operacije. Jasno je opredeljena vloga konzorcijskega partnerja, ki bo prevzel naloge krovne zagovorniške organizacije med oziroma po zaključku izvajanja operacije. Konzorcijsko partnerstvo je opredeljeno na način, da bodo lahko konzorcijski partnerji s svojimi specifičnimi kompetencami in znanji zagotovili kakovostno podporo tako socialnim podjetjem kot drugim pravno organizacijskim oblikam organizacij socialne ekonomije ter prispevali k njeni prepoznavnosti in povečanju zastopanosti na trgu.***V sklopu tega merila se ocenjuje tudi prispevanje predlaganega konzorcijskega partnerstva k izmenjavi izkušenj, rezultatov in dobrih praks na regionalni, nacionalni in transnacionalni ravni, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila: Iz Obrazca št. 1 je razvidno, da je konzorcijsko partnerstvo oblikovano na način, da se partnerji glede na svoja znanja in kompetence komplementarno dopolnjujejo pri zagotavljanju predvidenih storitev zagovorništva in tvorijo uravnotežen konzorcij, ki zagotavlja vsebinsko celovitost operacije in dodano vrednost njihovega sodelovanja za izvedbo operacije. Vsi konzorcijski partnerji imajo komplementarna znanja in kompetence, da lahko skupaj pokrivajo vse sklope aktivnosti iz 7. točke javnega razpisa. Vsi partnerji uravnoteženo, glede na zahteve operacije, prispevajo k njeni izpeljavi tako vsebinsko kot teritorialno, kar pomeni, da lahko zagotavljajo izvajanje storitev na območju celotne Slovenije, hkrati pa izkazujejo tudi potencial za prenos dobrih praks lastnega delovanja in sodelovanja na regionalni, nacionalni in transnacionalni ravni, saj imajo že razvite mreže sodelovanja. | 10 |
| **Pri izvedbi operacije poleg prijavitelja sodelujejo trije (3) konzorcijski partnerji, ki bodo opravljali aktivnosti zagovorništva za socialna podjetja in organizacije socialne ekonomije. Sedeži konzorcijskih partnerjev so prostorsko uravnoteženi po celotni Sloveniji. Vloga vsakega od konzorcijskih partnerjev ni jasno opredeljena ter iz opredeljenih vlog konzorcijskih partnerjev in aktivnosti ne izhaja, da so le-te opredeljene na način, da bodo v celoti prispevale k doseganju vseh kazalnikov, rezultatov in ciljev operacije. Nejasno ali vsebinsko neustrezno je opredeljena vloga konzorcijskega partnerja, ki bo prevzel naloge krovne zagovorniške organizacije med oziroma po zaključku izvajanja operacije. Konzorcijsko partnerstvo ni v celoti opredeljeno na način, da bodo lahko konzorcijski partnerji s svojimi specifičnimi kompetencami in znanji zagotovili kakovostno podporo tako socialnim podjetjem kot drugim pravno organizacijskim oblikam organizacij socialne ekonomije ter prispevali k njeni prepoznavnosti in povečanju zastopanosti na trgu.** *V sklopu tega merila se ocenjuje tudi prispevanje predlaganega konzorcijskega partnerstva k izmenjavi izkušenj, rezultatov in dobrih praks na regionalni, nacionalni in transnacionalni ravni, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 je razvidno, da je konzorcijsko partnerstvo oblikovano na način, da se partnerji glede na svoja znanja in kompetence deloma dopolnjujejo pri zagotavljanju predvidenih storitev zagovorništva in tvorijo deloma uravnotežen konzorcij, ki zagotavlja vsebinsko celovitost operacije. Dodana vrednost njihovega sodelovanja za izvedbo operacije ni v celoti izražena. Konzorcijski partnerji imajo znanja in kompetence, ki ne omogočajo, da bi v celoti pokrili vse sklope aktivnosti iz 7. točke javnega razpisa. Partnerji deloma vsebinsko uravnoteženo, glede na zahteve operacije, prispevajo k njeni izpeljavi. Teritorialna pokritost je ustrezna, kar pomeni, da lahko zagotavljajo izvajanje storitev na območju celotne Slovenije, izkazujejo pa omejen potencial za prenos dobrih praks lastnega delovanja in sodelovanja na regionalni, nacionalni in transnacionalni ravni, saj imajo razvite mreže sodelovanja le v lokalnem okolju. | 5 |
| **Pri izvedbi operacije poleg prijavitelja sodelujeta dva (2) konzorcijska partnerja ali manj, ki bodo opravljali aktivnosti zagovorništva za socialna podjetja in organizacije socialne ekonomije, sedeži konzorcijskih partnerjev niso nujno prostorsko uravnoteženi po celotni Sloveniji, vloga vsakega od konzorcijskih partnerjev ni jasno opredeljena, iz opredeljenih vlog konzorcijskih partnerjev in aktivnosti ne izhaja, da so le-te opredeljene na način, da bodo v celoti prispevale k doseganju vseh kazalnikov, rezultatov in ciljev operacije. Nejasno ali vsebinsko neustrezno je opredeljena vloga konzorcijskega partnerja, ki bo prevzel naloge krovne zagovorniške organizacije med oziroma po zaključku izvajanja operacije. Konzorcijsko partnerstvo ni opredeljeno na način, da bodo lahko konzorcijski partnerji s svojimi specifičnimi kompetencami in znanji zagotovili kakovostno podporo tako socialnim podjetjem kot drugim pravno organizacijskim oblikam organizacij socialne ekonomije ter prispevali k njeni prepoznavnosti in povečanju zastopanosti na trgu.***V sklopu tega merila se ocenjuje tudi prispevanje predlaganega konzorcijskega partnerstva k izmenjavi izkušenj, rezultatov in dobrih praks na regionalni, nacionalni in transnacionalni ravni, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 je razvidno, da je konzorcijsko partnerstvo oblikovano na način, da se partnerji glede na svoja znanja in kompetence deloma ali sploh ne dopolnjujejo pri zagotavljanju predvidenih storitev zagovorništva in tako tvorijo neuravnotežen konzorcij, ki deloma ali sploh ne zagotavlja vsebinske celovitosti operacije, dodana vrednost njihovega sodelovanja za izvedbo operacije ni izražena. Konzorcijski partnerji nimajo komplementarnih znanja in kompetenc, da lahko pokrijejo vse sklope aktivnosti iz 6. točke javnega razpisa. Partnerji deloma vsebinsko uravnoteženo ali sploh ne, glede na zahteve operacije, prispevajo k njeni izpeljavi. Teritorialna pokritost je neustrezna, kar pomeni, da obstaja možnost, da ne zagotavljajo izvajanja storitev na območju celotne Slovenije. Izkazujejo omejen potencial za prenos dobrih praks lastnega delovanja in sodelovanja na regionalni, nacionalni in transnacionalni ravni, saj nimajo razvitih mrež sodelovanja. | 0 |
| * 1. Ustreznost terminskega in finančnega načrta za izvedbo operacije
 | 10 |
| **Prijavitelj je v Obrazcu št. 1 na podlagi (lastne) analize ter zastavljenih ciljev, kazalnikov in rezultatov operacije izdelal terminski načrt posameznih aktivnosti operacije. Pri tem je realno opredelil mejnike posamezne aktivnosti ter jih ustrezno ovrednotil v finančnem načrtu za čas trajanja operacije po vrstah stroškov in po konzorcijskih partnerjih. Finančni načrt je zasnoval na način, da vključuje vse potencialne vrste stroškov, vire financiranja in ne vsebuje računskih napak. Podatki v Obrazcu št. 1 so povsem skladni s finančnim načrtom.***V sklopu tega merila se ocenjuje tudi izkazana racionalnost in stroškovna učinkovitost operacije glede na zastavljene aktivnosti in rezultate, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 je nesporno razvidno, da terminski načrt vključuje vse zahtevane elemente (aktivnosti, časovna komponenta, nosilci aktivnosti, mejniki) in je realno načrtovan na način, da konzorciju zagotavlja izvedbo in dosego cilja operacije ter načrtovanih ključnih kazalnikov rezultata v predvidenem časovnem roku.Finančni načrt je jasen, razčlenjen in utemeljen. Predlagani stroški so v celoti smiselni, realni in potrebni za izvedbo operacije glede na predlagan obseg aktivnosti ter predviden cilj operacije in ključne kazalnike, kar prijavitelj potrjuje tudi z navedbo virov, predračunov, cenikov za oceno stroškov, kjer je to mogoče (npr. stroški zunanjih storitev, informiranja in komuniciranja, nakup opredmetenih in neopredmetenih sredstev). Terminski načrt in finančni načrt sta medsebojno skladna. | 10 |
| **Prijavitelj je v Obrazcu št. 1 na podlagi (lastne) analize ter zastavljenih ciljev, kazalnikov in rezultatov operacije izdelal terminski načrt posameznih aktivnosti operacije. Pri tem je deloma realno opredelil mejnike posamezne aktivnosti ter jih deloma ustrezno ovrednotil v finančnem načrtu za čas trajanja operacije po vrstah stroškov in po konzorcijskih partnerjih. Finančni načrt je zasnoval na način, da vključuje vse potencialne vrste stroškov in vire financiranja. Vloga vsebuje neskladnosti med Obrazcem št. 1 ter finančnim načrtom.***V sklopu tega merila se ocenjuje tudi izkazana racionalnost in stroškovna učinkovitost operacije glede na zastavljene aktivnosti in rezultate, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 je razvidno, da terminski načrt vključuje vse zahtevane elemente (aktivnosti, časovna komponenta, nosilci aktivnosti, mejniki), vendar ni v celoti realno načrtovan, tj. na način, ki konzorciju zagotavlja vsaj osnovno izvedbo predvidenih aktivnosti in dosego cilja operacije ter ključnih kazalnikov rezultata v predvidenem časovnem roku.Finančni načrt je deloma razčlenjen in deloma utemeljen. Predlagani stroški niso v celoti smiselni, realni in potrebni za izvedbo operacije glede na predlagan obseg aktivnosti ter predviden cilj operacije in ključne kazalnike, kar prijavitelj tudi deloma potrjuje s pomanjkljivo navedbo virov, predračunov, cenikov za oceno stroškov ipd., kjer je to mogoče (npr. stroški zunanjih storitev, informiranja in komuniciranja, nakupa opredmetenih in neopredmetenih sredstev).Terminski načrt in finančni načrt nista v celoti skladna. | 5 |
| **Prijavitelj v Obrazcu št. 1 pri izdelavi terminskega načrta ne izhaja iz (lastne) analize ter zastavljenih ciljev, kazalnikov in rezultatov operacije. Terminski načrt ni skladen z načrtovanimi aktivnosti operacije, mejniki posamezne aktivnosti so nerealno opredeljeni ter deloma ali povsem neustrezno ovrednoteni v finančnem načrtu za čas trajanja operacije po vrstah stroškov in po konzorcijskih partnerjih. Finančni načrt je zasnovan na način, da ne vključuje vseh potencialnih vrst stroškov, virov financiranja ter vsebuje računske napake.***V sklopu tega merila se ocenjuje tudi izkazana racionalnost in stroškovna učinkovitost operacije glede na zastavljene aktivnosti in rezultate, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 je razvidno, da terminski načrt ne vključuje vseh zahtevanih elementov (aktivnosti, časovna komponenta, nosilci aktivnosti, mejniki) in je deloma realno ali povsem nerealno načrtovan. Tako konzorciju zagotavlja zgolj osnovno izvedbo aktivnosti in dosego cilja operacije ter ključnih kazalnikov rezultata v predvidenem časovnem roku ali mu te sploh ne zagotavlja.Finančni načrt ni jasen, ni ali je zgolj deloma razčlenjen in deloma ali povsem neutemeljen. Predlagani stroški niso v celoti smiselni, realni in potrebni za izvedbo operacije glede na predlagan obseg aktivnosti ter predviden cilj operacije in ključne kazalnike. Prijavitelj navaja pomanjkljivo navedbo virov ali sploh ne predloži predračunov, cenikov za oceno stroškov ipd. (npr. stroški zunanjih storitev, informiranja in komuniciranja, nakupa opredmetenih in neopredmetenih sredstev).Terminski načrt in finančni načrt nista skladna. | 0 |
| * 1. Ustreznost kadrovskega načrta operacije
 | 10 |
| **Prijavitelj je v Obrazcu št. 1 opredelil kadrovski načrt konzorcijskega partnerstva, ki jasno odraža predvidene naloge zaposlenih na operacij, načrt za njihov karierni razvoj oziroma izobraževanja in pridobivanje kompetenc na področju socialne ekonomije in socialnega podjetništva. Delovne naloge predlaganega tima (skupine) so jasno in nesporno opredeljene in odražajo potrebe organizacij socialne ekonomije in socialnih podjetij. Delovne naloge skupine so smiselno razdeljene med konzorcijskimi partnerji in odražajo realne potrebe tako po zahtevnosti kot obsegu dela.***V sklopu tega merila se ocenjuje tudi morebitno izkazovanje večje zaposljivosti oziroma zaposlenosti vključenih posameznikov, ki bodo pripomogle k zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 izhaja, da je prijavitelj skupaj s konzorcijskimi partnerji oblikoval kadrovski načrt za izvajanje operacije, ki jasno in vsebinsko smotrno opredeljuje projektno skupino, ki bo delovala na operaciji, in sicer je jasno in nedvoumno opredelil konkretne naloge posameznega člana projektne skupine, smiselno je opredelil tudi naloge vodje operacije, in sicer na način, da te odražajo potencial za dobro usklajeno in koordinirano delo med partnerji. V kadrovskem načrtu je predvidel tudi realno oceno obsega dela posameznega člana projektne skupine pri posameznemu konzorcijskemu partnerju ter vsebinsko smiselno opredelil načrt za izboljšanje znanj in kompetenc članov projektne skupine, ki jim bo omogočil kakovostno izvajanje zagovorniških storitev ter karierno rast, kar bo povečalo tudi njihovo zaposljivost. | 10 |
| **Prijavitelj je v Obrazcu št. 1 opredelil kadrovski načrt konzorcijskega partnerstva, ki ni popolnoma usklajen z aktivnostmi operacije, načrt za njihov karierni razvoj oziroma izobraževanja in pridobivanje kompetenc na področju socialne ekonomije in socialnega podjetništva ni realno izvedljiv ali je pomanjkljiv. Delovne naloge predlaganega tima (skupine) niso nesporno opredeljene in v celoti ne odražajo potreb organizacij socialne ekonomije in socialnih podjetij. Delovne naloge delovne skupine so deloma smiselno razdeljene med konzorcijskimi partnerji in ne odražajo realnih potreb tako po zahtevnosti kot obsegu dela v celoti.***V sklopu tega merila se ocenjuje tudi morebitno izkazovanje večje zaposljivosti oziroma zaposlenosti vključenih posameznikov, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 izhaja, da je prijavitelj skupaj s konzorcijskimi partnerji oblikoval kadrovski načrt za izvajanje operacije, ki deloma vsebinsko opredeljuje projektno skupino, ki bo delovala na operaciji, in sicer je pomanjkljivo opredelil konkretne naloge posameznega člana projektne skupine, zgolj deloma opredelil tudi naloge vodje operacije, in sicer na način, da te v celoti ne odražajo potenciala za dobro usklajeno in koordinirano delo med partnerji. V kadrovskem načrtu je predvidel pomanjkljivo oceno obsega dela posameznega člana projektne skupine pri posameznemu konzorcijskemu partnerju ter deloma ali pomanjkljivo opredelil načrt za izboljševanje znanji in kompetenc članov projektne skupine, ki jim bo omogočil kakovostno izvajanje zagovorniških storitev ter karierno rast, kar bo povečalo tudi njihovo zaposljivost. | 5 |
| **Prijavitelj je v Obrazcu št. 1 opredelil kadrovski načrt konzorcijskega partnerstva zgolj pavšalno, brez navezave na aktivnostmi operacije, načrt za njihov karierni razvoj oziroma izobraževanja in pridobivanje kompetenc na področju socialne ekonomije in socialnega podjetništva ni realno izvedljiv ali sploh ni predstavljen, delovne naloge predlaganega tima (skupine) niso opredeljene in ne odražajo potreb organizacij socialne ekonomije in socialnih podjetij. Delovne naloge niso smiselno razdeljene med konzorcijskimi partnerji in ne odražajo realnih potreb tako po zahtevnosti kot obsegu dela.***V sklopu tega merila se ocenjuje tudi morebitno izkazovanje večje zaposljivosti oziroma zaposlenosti vključenih posameznikov, ki bodo pripomogle pri zagotavljanju razvoja kakovostnih storitev za socialna podjetja in organizacije socialne ekonomije ter druge relevantne deležnike.*Podroben opis merila:Iz Obrazca št. 1 izhaja, da je prijavitelj skupaj s konzorcijskimi partnerji pomanjkljivo oblikoval kadrovski načrt za izvajanje operacije, ki neustrezno vsebinsko opredeljuje projektno skupino, ki bo delovala na operaciji, in sicer vsebinsko neustrezno ali sploh ne opredelil konkretnih naloge posameznega člana projektne skupine, zgolj deloma ali neustrezno opredeli naloge vodje operacije, in sicer na način, da te ne odražajo potenciala za dobro usklajeno in koordinirano delo med partnerji. V kadrovskem načrtu je nerealno ocenil obseg dela posameznega člana projektne skupine pri posameznemu konzorcijskemu partnerju ter pomanjkljivo ali neustrezno opredelil načrt za izboljševanje znanji in kompetenc članov projektne skupine, ki jim bi omogočil kakovostno izvajanje zagovorniških storitev ter karierno ras, kar bi povečalo tudi njihovo zaposljivost. | 0 |
| 2. USPOSOBLJENOST ZA IZVEDBO OPERACIJE | 20 |
| 2.1 Upravljavska/koordinacijska sposobnost prijavitelja | **10** |
| **Prijavitelj ali konzorcijski partner(ji) je v obdobju 2019-2024 izvajal vsaj en projekt/operacijo z vsaj še tremi partnerji, v skupni vrednosti financiranja vsaj 150.000 EUR na projekt/operacijo na področju socialne ekonomije ali socialnega podjetništva in jo uspešno zaključil.***V sklopu tega merila se ocenjuje izvajanje projektov/operacij iz vsebinskega področja javnega razpisa, zato je ključna informacija, ali so bile med vključenimi ciljni skupinami projektov/operacij tudi socialna podjetja in organizacije socialne ekonomije.*Podroben opis merila:Iz Obrazca št. 1 jasno izhaja vključenost prijavitelja ali vsaj enega konzorcijskega partnerja v izvajanje projekta/operacije financirane iz javnih virov (vključno z javnimi viri EU ali drugih mednarodnih organizacij) v letih med 2019 in 2024. Iz priložene povezave na spletno stran projekta/operacije ali drugega relevantnega dokazila je nesporno mogoče oceniti ciljno skupino projekta/operacije ter informacijo, da jo je prijavitelj izvajal z vsaj še tremi partnerji, in informacijo, da je bila financirana iz javnih v skupni vrednosti vsaj 150.000 EUR in jo uspešno zaključil. Pri tem mora biti jasno razvidna njegova vloga v projektu/operaciji, ni pa nujno, da je prijavitelj pri konkretnem projektu/operaciji opravljal nalogo vodilnega partnerja. | **10** |
| **Prijavitelj ali konzorcijski partner(ji) je v obdobju 2019-2024 izvajal vsaj en projekt/operacijo z vsaj še dvema partnerjema, v skupni vrednosti financiranja vsaj 100.000 EUR na projekt/operacijo in jo uspešno zaključil.***V sklopu tega merila se ocenjuje izvajanje projektov/operacij iz vsebinskega področja javnega razpisa, zato je ključna informacija, ali so bile med vključenimi ciljni skupinami projektov/operacij tudi socialna podjetja in organizacije socialne ekonomije.*Iz Obrazca št. 1 jasno izhaja vključenost prijavitelja ali vsaj enega konzorcijskega partnerja v izvajanje projekta/operacije financirane iz javnih virov (vključno z javnimi viri EU ali drugih mednarodnih organizacij) v letih med 2019 in 2024. Iz priložene povezave na spletno stran projekta/operacije ali drugega relevantnega dokazila je nesporno mogoče oceniti ciljno skupino projekta/operacije ter informacijo, da jo je prijavitelj izvajal z vsaj še dvema partnerjema in informacijo, da je bla financirana iz javnih virov v skupni vrednosti vsaj 100.000 EUR in jo uspešno zaključil. Pri tem mora biti jasno razvidna njegova vloga v projektu/operaciji, ni pa nujno, da je prijavitelj pri konkretnem projektu/operaciji opravljal nalogo vodilnega partnerja. | **5** |
| **Prijavitelj ali konzorcijski partner(ji) v obdobju 2019-2024 ni izvajal projekta/operacije s partnerji oziroma je izvajal projekt/operacijo z enim ali več partnerji v skupni vrednosti nižji od 100.000 EUR.** *V sklopu tega merila se ocenjuje izvajanje projektov/operacij iz vsebinskega področja javnega razpisa, zato je ključna informacija, ali so bile med vključenimi ciljni skupinami projektov/operacij tudi socialna podjetja in organizacije socialne ekonomije.*Iz Obrazca št. 1 ne izhaja vključenost prijavitelja ali katerega koli od konzorcijskih partnerjev v izvajanje projekta/operacije financirane iz javnih virov (vključno z javnimi viri EU ali drugih mednarodnih organizacij) v letih med 2019 in 2024. Iz priložene povezave na spletno stran projekta/operacije ali drugega relevantnega dokazila je nesporno mogoče oceniti ciljno skupino projekta/operacije ter informacijo, da jo je prijavitelj izvajal samostojno ali s partnerji, in informacijo, da je bla financirana iz javnih v skupni vrednosti manj kot 100.000 EUR.Nič točk prejme tudi prijavitelj, ki ne priloži ustreznih dokazil oziroma povezav oziroma ki projekta/operacije ni uspešno zaključil.  | **0** |
| 2.2. Reference in izkušnje prijavitelja in konzorcijskih partnerjev (pri tem merilu se reference upoštevajo kumulativno) | **10** |
| **V letih 2019-2024 so prijavitelj oziroma konzorcijski partnerji samostojno ali v sodelovanju z drugimi organizacijami:** * **podali vsaj eno pobudo za zakonodajno ali drugo vsebinsko relevantno spremembo na področju socialnega podjetništva ali socialne ekonomije na nacionalnem nivoju,**
* **izvedli vsaj dva informativna dogodka na nacionalnem nivoju na področju promocije in razvoja socialnega podjetništva ali socialne ekonomije,**
* **izvedli vsaj dve delavnici, namenjeni tematiki razvoja ekosistema socialne ekonomije ali merjenja družbenih učinkov z več kot 10 udeleženci.**

*V sklopu tega merila se ocenjuje vsebinskega smotrnost izvedenih aktivnosti, zato je ključna informacija, ali so bile med vključenimi ciljni skupinami aktivnosti tudi socialna podjetja in organizacije socialne ekonomije.* Podroben opis merila:Iz Obrazca št. 1 jasno izhaja vključenost prijavitelja ali konzorcijskih partnerjev v aktivnost oblikovanja pobude za zakonodajno ali drugo vsebinsko relevantno spremembo na področju socialnega podjetništva ali socialne ekonomije na nacionalnem nivoju. To merilo vključuje oblikovanje in vlaganje pobud, ki vplivajo na načrtovanje ukrepov in politik na področju socialnega podjetništva ali socialne ekonomije, kot so priporočila za izvajanje javnih razpisov, smernice za relevantne institucije, podpora pri pripravi strategij, akcijskih načrtov, analiz, študij ali izobraževalnih programov in usposabljanj ipd. Iz priložene povezave na spletno stran pobude ali drugega relevantnega dokazila je nesporno mogoče oceniti organ ali dokument, ki ga je pobuda naslavljala in vključenost socialnih podjetij in organizacij socialne ekonomije. Enako velja za informativna dogodka in delavnici. | **10** |
| **V letih 2019-2024 so prijavitelj oziroma konzorcijski partnerji samostojno ali v sodelovanju z drugimi organizacijami:** * **podali vsaj eno pobudo za zakonodajno ali drugo vsebinsko relevantno spremembo na področju socialnega podjetništva ali socialne ekonomije na nacionalnem nivoju ali nivoju razvojne regije ali lokalne skupnosti,**
* **izvedli vsaj en informativni dogodki na nacionalnem nivoju ali nivoju razvojne regije na področju promocije in razvoja socialnega podjetništva ali socialne ekonomije,**
* **izvedli vsaj eno delavnico, namenjeno tematiki razvoja ekosistema socialne ekonomije ali merjenja družbenih učinkov z več kot 10 udeleženci.**

*V sklopu tega merila se ocenjuje vsebinskega smotrnost izvedenih aktivnosti, zato je ključna informacija, ali so bile med vključenimi ciljni skupinami aktivnosti tudi socialna podjetja in organizacije socialne ekonomije.*Podroben opis merila:Iz Obrazca št. 1 jasno izhaja vključenost prijavitelja ali konzorcijskih partnerjev v aktivnost oblikovanja pobude za zakonodajno ali drugo vsebinsko relevantno spremembo na področju socialnega podjetništva ali socialne ekonomijena nacionalnem nivoju ali nivoju razvojne regije ali lokalne skupnosti. To merilo vključuje pobude, ki vplivajo na načrtovanje ukrepov in politik na področju socialnega podjetništva ali socialne ekonomije, kot so priporočila za javne razpise, smernice za relevantne institucije, podpora pri pripravi strategij, akcijskih načrtov, analiz, študij ali izobraževalnih programov in usposabljanj ipd. Iz priložene povezave na spletno stran pobude ali drugega relevantnega dokazila je nesporno mogoče oceniti organ ali dokument, ki ga je pobuda naslavljala in vključenost socialnih podjetij in organizacij socialne ekonomije. Enako velja za informativni dogodek in delavnico. | **5** |
| **V letih 2019-2024 prijavitelj oziroma konzorcijski partnerji samostojno ali v sodelovanju z drugimi organizacijami:** * **niso podali pobud za zakonodajno ali drugo vsebinsko relevantno spremembo na področju socialnega podjetništva ali socialne ekonomije na nacionalnem nivoju ali nivoju razvojne regije ali lokalne skupnosti,**
* **niso izvedli informativnega dogodka na nacionalnem nivoju ali nivoju razvojne regije na področju promocije in razvoja socialnega podjetništva ali socialne ekonomije,**
* **niso izvedli delavnice namenjene tematiki razvoja ekosistema socialne ekonomije ali merjenja družbenih učinkov.**

Iz Obrazca št. 1 ne izhaja vključenost prijavitelja ali konzorcijskih partnerjev v aktivnost oblikovanja pobude za zakonodajno ali drugo strateško spremembo na področju socialnega podjetništva ali socialne ekonomijena nacionalnem nivoju ali nivoju razvojne regije ali lokalne skupnosti oziroma se predložene pobude ne nanašajo na področje socialne ekonomije ali socialnega podjetništva. To merilo vključuje pobude, ki vplivajo na načrtovanje ukrepov in politik na področju socialnega podjetništva ali socialne ekonomije, kot so priporočila za javne razpise, smernice za relevantne institucije, podpora pri pripravi strategij, akcijskih načrtov, analiz, študij ali izobraževalnih programov in usposabljanj ipd. Iz priložene povezave na spletno stran pobude ali drugega relevantnega dokazila ni mogoče nesporno oceniti organa ali dokument, ki ga je pobuda naslavljala in vključenost socialnih podjetij in organizacij socialne ekonomije. Enako velja za informativni dogodek in delavnico. | **0** |
| 3. PRISPEVEK K IZBOLJŠANJU POSLOVNEGA OKOLJA | 20 |
| * 1. Dodana vrednost izvedenih aktivnosti za socialna podjetja
 | 10 |
| **Velik vpliv izvedene operacije: Kompetence, znanja in veščine ter oblikovane storitve konzorcijskega partnerstva za socialna podjetja in organizacije socialne ekonomije v procesu izvajanja operacije so jasno opredeljene ter so v celoti ustrezne in skladne s cilji in kazalniki javnega razpisa. Jasno so opredeljeni kratkoročni, srednjeročni in predvsem dolgoročni cilji krovne zagovorniške organizacije in njene vloge v ekosistemu socialne ekonomije, predvsem pa naloge za zastopanje interesov in oblikovanje partnerstev na regionalnem, nacionalnem ter transnacionalnem nivoju na izbranem področju javnega razpisa.***V sklopu tega merila se ocenjuje vključenost ter vsebinsko ustreznost prepoznanih ključnih deležnikov (v ekosistemu socialne ekonomije), ki bodo pripomogli pri zagotavljanju razvoja kakovostnih storitev za socialna podjetja in organizacije socialne ekonomije. Pri tem se ocenjuje tudi načrtovano dolgoročno sodelovanje z relevantnimi organizacijami in/ali institucijami na sorodnih področjih za namen razvoja socialne ekonomije.*Podroben opis merila:Iz Obrazca št. 1 jasno izhaja obseg predvidenega širšega dolgoročnega vpliva operacije na različne ciljne skupine, prepoznane v analizi prijavitelja na področju socialnega podjetništva in socialne ekonomije. Prispevek in dolgoročni vpliv operacije k boljšemu sodelovanju deležnikov pri oblikovanju politik, predpisov in storitev na področju socialnega podjetništva in socialne ekonomije ter k ustvarjanju kritične mase in identificiranju inovativnih/novih povezav, s pomočjo katerih lahko vključeni deležniki dosegajo vsebinsko ustrezne rešitve, je nesporno opredeljen in ovrednoten ter merljiv.V Obrazcu št. 1 je jasno opredeljen tudi prispevek in dolgoročni vpliv operacije k vzpostavitvi boljših mehanizmov horizontalnega in vertikalnega sodelovanja socialnih podjetji, organizacij socialne ekonomije in drugih deležnikov, povezovanja vsebin ter razumevanja presečnih tematik za boljše izvajanje in spremljanje politik na področju socialnega podjetništva in socialne ekonomije.  | 10 |
| **Zmeren vpliv izvedene operacije: Kompetence, znanja in veščine, ki jih bodo pridobila socialna podjetja v procesu izvajanja operacije so opredeljena ter deloma ustrezna in deloma skladna s cilji in kazalniki javnega razpisa. Deloma ustrezno so opredeljeni kratkoročni, srednjeročni in predvsem dolgoročni cilji krovne zagovorniške organizacije in njene vloge v ekosistemu socialne ekonomije, naloge za zastopanje interesov in oblikovanje partnerstev na regionalnem, nacionalnem ter transnacionalnem nivoju na izbranem področju javnega razpisa niso jasno izražene.***V sklopu tega merila se ocenjuje vključenost ter vsebinsko ustreznost prepoznanih ključnih deležnikov (v ekosistemu socialne ekonomije), ki bodo pripomogli pri zagotavljanju razvoja kakovostnih storitev za socialna podjetja in organizacije socialne ekonomije. Pri tem se ocenjuje tudi načrtovano dolgoročno sodelovanje z relevantnimi organizacijami in/ali institucijami na sorodnih področjih za namen razvoja socialne ekonomije.*Podroben opis merila: Iz Obrazca št. 1 izhaja omenjen obseg predvidenega širšega dolgoročnega vpliva operacije na različne ciljne skupine, prepoznane v analizi prijavitelja, na področju socialnega podjetništva in socialne ekonomije. Prispevek in dolgoročni vpliv operacije k boljšemu sodelovanju deležnikov pri oblikovanju politik, predpisov in storitev na področju socialnega podjetništva in socialne ekonomije ter k ustvarjanju kritične mase in identificiranju inovativnih/novih povezav, s pomočjo katerih lahko vključeni deležniki dosegajo vsebinsko ustrezne rešitve, ni nesporno opredeljen, ovrednoten ali merljiv. V Obrazcu št. 1 je deloma opredeljen tudi prispevek in dolgoročni vpliv operacije k vzpostavitvi boljših mehanizmov horizontalnega in vertikalnega sodelovanja socialnih podjetji, organizacij socialne ekonomije in drugih deležnikov, povezovanja vsebin, razumevanja presečnih tematik za boljše izvajanje in spremljanje politik na področju socialnega podjetništva in socialne ekonomije. | 5 |
| **Zanemarljiv vpliv izvedene operacije: Kompetence, znanja in veščine, ki jih bodo pridobila socialna podjetja v procesu izvajanja operacije niso opredeljena oz. ustrezna ter skladna s cilji in kazalniki javnega razpisa ali so nerealno opredeljene. Neustrezno so opredeljeni kratkoročni, srednjeročni in predvsem dolgoročni cilji krovne zagovorniške organizacije in njene vloge v ekosistemu socialne ekonomije. Naloge za zastopanje interesov in oblikovanje partnerstev na regionalnem, nacionalnem ter transnacionalnem nivoju na izbranem področju javnega razpisa niso jasno izražene ali sploh niso opredeljene oziroma so nerealne.** *V sklopu tega merila se ocenjuje vključenost ter vsebinsko ustreznost prepoznanih ključnih deležnikov (v ekosistemu socialne ekonomije), ki bodo pripomogli pri zagotavljanju razvoja kakovostnih storitev za socialna podjetja in organizacije socialne ekonomije. Pri tem se ocenjuje tudi načrtovano dolgoročno sodelovanje z relevantnimi organizacijami in/ali institucijami na sorodnih področjih za namen razvoja socialne ekonomije.*Podroben opis merila: Iz Obrazca št. 1 ne izhaja obseg predvidenega širšega dolgoročnega vpliva operacije na različne ciljne skupine, prepoznane v analizi prijavitelja, na področju socialnega podjetništva in socialne ekonomije. Prispevek in dolgoročni vpliv operacije k boljšemu sodelovanju deležnikov pri oblikovanju politik, predpisov in storitev na področju socialnega podjetništva in socialne ekonomije ter k ustvarjanju kritične mase in identificiranju inovativnih/novih povezav, s pomočjo katerih lahko vključeni deležniki dosegajo vsebinsko ustrezne rešitve, ni opredeljen, ovrednoten ali merljiv.V Obrazcu št. 1 ni opredeljen prispevek in dolgoročni vpliv operacije k vzpostavitvi boljših mehanizmov horizontalnega in vertikalnega sodelovanja socialnih podjetji, organizacij socialne ekonomije in drugih deležnikov, povezovanja vsebin, razumevanja presečnih tematik za boljše izvajanje in spremljanje politik na področju socialnega podjetništva in socialne ekonomije. | 0 |
| * 1. Trajnost operacije in uspešno obvladovanje tveganj
 | 10 |
| **Prijavitelj je v Obrazec št. 1 vključil celovit dolgoročen načrt za zagotavljanje finančnih, kadrovskih in tehničnih pogojev za nadaljevanje izvajanja aktivnosti operacije ter predstavil aktivnosti ter storitve, ki jih bo izvajal oziroma nudil po zaključku operacije. Prijavitelj zagotavlja trajnost operacije vsaj še pet let po zaključku operacije. Načrt vsebuje tudi mehanizme za uspešno obvarovanje tveganj, vključno z zagotavljanjem morebitnih dopolnilnih virov financiranja storitev krovne zagovorniške organizacije med in po zaključku izvajanja operacije.***V sklopu tega merila se ocenjuje tudi morebitno povezovanje ponudbe in povpraševanja na trgu dela na področju socialnega podjetništva in socialne ekonomije, tj. oblikovanje storitev, ki bodo prispevale k profesionalizaciji oseb vključenih v ekosistem socialne ekonomije.*Podroben opis merila:Obrazec št. 1 vsebuje načrt delovanja krovne zagovorniške organizacije, ki temelji na analizi prijavitelja ter izkazuje strateško usmerjenost konzorcijskega partnerstva v oblikovanje zagovorniških storitev za socialna podjetja in organizacije socialne ekonomije, konkretne načine promocije, implementacije in merjenja zastavljenih ciljev ter potencial za razvoj po zaključku operacije. Pri tem prijavitelj jasno opredeli tudi vsa prepoznavna tveganja za izvajanje in zagotavljanje trajnosti operacije, od kadrovskih sprememb, sprememb na trgu, pomanjkanja javnih virov financiranja ipd. V sklopu utemeljevanja trajnosti prijavitelj tudi opredeli dolgoročne načrte za sodelovanje konzorcijskega partnerstva, npr. oblikovanje blagovne zanamke, nove organizacije ali druge rešitve, ki predlagano operacijo vsebinsko utemeljuje kot inovativno in perspektivno.  | 10 |
| **Prijavitelj je v obrazec št. 1 vključil dolgoročen načrt za zagotavljanje finančnih, kadrovskih in tehničnih pogojev za nadaljevanje izvajanja aktivnosti operacije, ki ni celovit ter predstavil aktivnosti ter storitve, ki jih bo izvajal oziroma nudil po zaključku operacije. Prijavitelj zagotavlja trajnost operacije v vsaj še pet let po zaključku operacije. Načrt ne vsebuje učinkovitih mehanizmov za uspešno obvarovanje tveganj, vključno z zagotavljanjem morebitnih dopolnilnih virov financiranja storitev krovne zagovorniške organizacije med in po zaključku izvajanja operacije.***V sklopu tega merila se ocenjuje tudi morebitno povezovanje ponudbe in povpraševanja na trgu dela na področju socialnega podjetništva in socialne ekonomije, tj. oblikovanje storitev, ki bodo prispevale k profesionalizaciji oseb vključenih v ekosistem socialne ekonomije.*Podroben opis merila:Obrazec št. 1 vsebuje načrt delovanja krovne zagovorniške organizacije, ki temelji na analizi prijavitelja ter izkazuje strateško usmerjenost konzorcijskega partnerstva v oblikovanje zagovorniških storitev za socialna podjetja in organizacije socialne ekonomije, opisno poda načine promocije, implementacije in merjenja zastavljenih ciljev ter potencial za razvoj po zaključku operacije. Pri tem prijavitelj deloma opredeli nekatera prepoznavna tveganja za izvajanje in zagotavljanje trajnosti operacije. V sklopu utemeljevanja trajnosti prijavitelj nejasno opredeli dolgoročne načrte za sodelovanje konzorcijskega partnerstva, brez konkretnih načrtov za nadaljnjo delovanje po zaključku financiranja ali te vsebinsko neustrezno opredeli.  | 5 |
| **Prijavitelj v Obrazec št. 1 ne vključi dolgoročnega načrta za zagotavljanje finančnih, kadrovskih in tehničnih pogojev za nadaljevanje izvajanja aktivnosti operacije, oziroma je ta nerealen in ne vključuje vsebinske predstavitve aktivnosti ter storitev, ki jih bo izvajal oziroma nudil po zaključku operacije. Prijavitelj ne zagotavlja trajnosti operacije vsaj še pet let po zaključku operacije. Načrt ne vsebuje mehanizmov za uspešno obvarovanje tveganj ter ne predvideva morebitnih dopolnilnih virov financiranja storitev krovne zagovorniške organizacije med in po zaključku izvajanja operacije.***V sklopu tega merila se ocenjuje tudi morebitno povezovanje ponudbe in povpraševanja na trgu dela na področju socialnega podjetništva in socialne ekonomije, tj. oblikovanje storitev, ki bodo prispevale k profesionalizaciji oseb vključenih v ekosistem socialne ekonomije.*Podroben opis merila:Obrazec št. 1 vsebuje načrt delovanja krovne zagovorniške organizacije, ki ne temelji na analizi prijavitelja ter ne izkazuje strateške usmerjenosti konzorcijskega partnerstva v oblikovanje zagovorniških storitev za socialna podjetja in organizacije socialne ekonomije, ne poda načrtov za promocijo, implementacijo in merjenje zastavljenih ciljev ali so ti neustrezni. Pri tem prijavitelj opredeli zgolj nekatera prepoznavna tveganja za izvajanje in zagotavljanje trajnosti operacije oziroma pa jih sploh ne opredeli oziroma ta niso relevantna za izbrane aktivnosti in storitve. V sklopu utemeljevanja trajnosti prijavitelj ne opredeli dolgoročne načrtov za sodelovanje konzorcijskega partnerstva. | 0 |
| **SKUPAJ** | **100** |

## OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI

Prijavitelji bodo na podlagi sklepa o izboru in skladno s pozivom ministrstva pozvani k podpisu pogodbe o dodelitvi sredstev. Prijavitelj lahko umakne vlogo za pridobitev sredstev do pravnomočnosti sklepa o izboru.

Zoper sklep o (ne)izboru, lahko prijavitelj v tridesetih (30) dneh od prejema sklepa sproži upravni spor z vložitvijo tožbe na Upravno sodišče Republike Slovenije. Predmet tožbe ne morejo biti postavljena merila za ocenjevanje vlog. Vložena tožba ne zadrži podpisa pogodb o dodelitvi sredstev z ostalimi (izbranimi) upravičenci.

Rezultati predmetnega javnega razpisa so informacije javnega značaja in bodo objavljeni na spletni strani ministrstva.

O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva.

Ministrstvo bo prijavitelje o izidu javnega razpisa obvestilo predvidoma v 90-ih dneh po zaključku odpiranja vlog. Rezultati razpisa predstavljajo informacije javnega značaja in bodo objavljeni na spletni strani ministrstva: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave.

O odobritvi ali zavrnitvi vlog s sklepom odloči predstojnik ministrstva. Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o sofinanciranju (*Priloga št.1: Vzorec pogodbe o sofinanciranju).* V primeru, da se prijavitelj v roku 8 (osmih) dni od prejema poziva za podpis pogodbe o sofinanciranju nanj ne odzove, se šteje, da je umaknil vlogo za pridobitev sredstev.

Varovanje osebnih podatkov in poslovnih skrivnosti bo zagotovljeno v skladu z veljavno zakonodajo.

## ZAHTEVE GLEDE PREPOZNAVNOSTI, PREGLEDNOSTI IN KOMUNICIRANJA

Izbrani prijavitelj oziroma konzorcijsko partnerstvo mora zadostiti zahtevam glede informiranja in obveščanja javnosti skladno s 47. in 50. členom Uredbe 2021/1060/EU, veljavnimi Navodili organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027[[10]](#footnote-10)  in Priročnika celostne grafične podobe evropske kohezijske politike 2021-2027[[11]](#footnote-11).

Skladno z omenjenimi navodili morajo upravičenci za operacije financirane **nad 500.000** EUR in **manj kot 10 milijonov** EUR nepovratnih sredstev ob odobritvi in zaključku operacije objaviti informacijo o tem na svoji spletni strani in družbenih omrežjih.

Izbrani prijavitelj oziroma konzorcijsko partnerstvomora tako najkasneje 14 dni po podpisu pogodbe na svoji spletni strani objaviti informacijo o operacije, ki je predmet sofinanciranja (naziv operacije, celotno vrednost operacije ter znesek sofinanciranja, datum pričetka in zaključka operacije). Navesti mora tudi kratko predstavitev operacije, ki mora vsebovati namen in cilje oziroma kazalnike, ki bodo z operacijo doseženi. Ob zaključku operacije se objavijo tudi doseženi rezultati. Pri objavi mora biti na vidnem mestu prikazan logotipa vira financiranja.

## ZAHTEVE GLEDE SPREMLJANJA KAZALNIKOV, CILJEV IN REZULTATOV OPERACIJE

Izbrani prejemnik bo za namen spremljanja in vrednotenja operacije dolžan spremljati in ministrstvu zagotavljati podatke o doseganju kazalnikov, ciljev in rezultatov operacije.

Cilj operacije je vzpostavitev in uspešno delovanje krovne organizacije za na področju socialne ekonomije, s poudarkom na socialnih podjetjih, kar se dokazuje ob zaključku operacije.

Prijavitelj mora v vlogi opredeliti specifične kazalnike aktivnosti, ki so navedeni v 7. točki javnega razpisa in v točki 2.5 Obrazca št. 1 vloge na javni razpis, pri čemer mora upoštevati zahtevane minimalne ciljne vrednosti kazalnikov aktivnosti. Poleg teh lahko prijavitelj v vlogi opredeli še dodatne kazalnike aktivnosti. Kazalniki aktivnosti se opredelijo v vlogi na javni razpis, kjer se navedejo tudi predvidena dokazila o izpolnjevanju kazalnikov. Doseganje kazalnikov se bo dokazovalo ob zaključku operacije.

Prijavitelj mora v vlogi realno prikazati načrtovane kazalnike operacije. Preveč optimistična načrtovanja lahko privedejo do nedoseganja zastavljenih vrednosti kazalnikov ter so lahko podlaga za zahtevo za vračilo prejetih sredstev. Podatki iz vloge na javni razpis (prejete dokumentacije) bodo osnova za spremljanje pričakovanega cilja in vrednosti kazalnikov ter bodo kot takšni tudi vključeni v pogodbo o financiranju.

V primeru, da upravičenec tekom izvajanja operacije in ob zaključku operacije ne bo dokazal uresničitev načrtovanega cilja in/ali vrednosti kazalnikov (tako obveznih kot dodatnih) v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirani del cilja in/ali kazalnikov, skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v proračun Republike Slovenije.

V primeru, da med izvajanjem operacije pride do sprememb, ki bi vplivale na oceno vloge tako, da bi se ocena znižala pod prag za sofinanciranje operacije, ministrstvo lahko odstopi od pogodbe o dodelitvi sredstev ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračun Republike Slovenije.

## PRAVNO VARSTVO

Zoper odločitev ministrstva o vlogi za dodelitev sofinanciranja je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana oziroma na zunanjih oddelkih sodišča, glede na sedež tožnika, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v tolikih izvodih, kolikor je strank v postopku. Tožbi je potrebno priložiti sklep, ki se izpodbija, v izvirniku, prepisu ali kopiji.

Tožba ne zadrži izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju z izbranimi prijavitelji.

## ZAHTEVE GLEDE HRANJENA DOKUMENTACIJE O OPERACIJI IN SPREMLJANJE TER EVIDENTIRANJE

Upravičenec bo dolžan zagotavljati dostopnost in hrambo celotne originalne dokumentacije, vezane na operacijo, in zagotavljati ministrstvu ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije še deset (10) let po njenem zaključku. V primeru neskladja rokov veljajo določila Uredbe (EU) 2021/1060/EU.

Upravičenec mora zagotoviti dostopnost do vseh dokumentov o izdatkih operacije za obdobje petih let od 31. decembra leta, v katerem je organ upravljanja opravil zadnje plačilo upravičencu, če ni drugače določeno z 82. členom Uredbe 2021/1060/EU oziroma predpisom, ki bi jo nadomestil.

V skladu s 74. členom Uredbe (EU) 2021/1060/EU mora upravičenec voditi in spremljati porabo sredstev za operacijo računovodsko ločeno na posebnem stroškovnem mestu ali po ustrezni računovodski kodi za vse transakcije v zvezi z operacijo, tako da je v vsakem trenutku zagotovljen pregled nad namensko porabo sredstev, ne glede na računovodska pravila Republike Slovenije. Navedeno ne velja za poenostavljene oblike nepovratnih sredstev, za kar pa bo upravičenec dolžan na istem stroškovnem mestu voditi in spremljati prejeta sredstva za operacijo.

## ZAHTEVE GLEDE DOSTOPNOSTI DOKUMENTACIJE NADZORNIM ORGANOM

Upravičenec mora omogočiti tehnični, administrativni in finančni nadzor nad izvajanjem operacije. Nadzor se izvaja s strani ministrstva kot posredniškega organa, organa upravljanja, organa za potrjevanje, revizijskega organa ter drugih slovenskih in evropskih nadzornih in revizijskih organov, vključenih v izvajanje, upravljanje, nadzor ali revizijo operacije Programa evropske kohezijske politike v obdobju 2021-2027 v Sloveniji, predstavnikov Evropske komisije, Evropskega računskega sodišča in Računskega sodišča RS ter njihovih pooblaščencev (v nadaljevanju: nadzorni organi) ob smiselnem upoštevanju določbe 82. člena Uredbe 2021/1060/EU.

Upravičenec bo moral nadzornim organom predložiti vse dokumente, ki izkazujejo resničnost, pravilnost in skladnost upravičenih stroškov sofinancirane operacije. V primeru preverjanja na kraju samem bo upravičenec moral omogočil vpogled v računalniške in računovodske programe, listine in postopke v zvezi z izvajanjem operacije ter v rezultate operacije (iz dokumentarnih in informacijskih sistemov). Upravičenec bo o izvedbi preverjanja na kraju samem predhodno pisno obveščen, ministrstvo ali drug nadzorni organ pa lahko opravi pregled na terenu brez predhodne najave. Upravičenec bo dolžan ukrepati skladno s priporočili iz končnih poročil nadzornih organov in redno obveščati ministrstvo o izvedenih ukrepih.

## NAČELO »NE ŠKODUJ BISTVENO« (DNSH) V SMISLU ČLENA 17 UREDBE (EU) 2020/852

Prijavitelj mora pri pripravi operacije upoštevati »načelo, da se ne škoduje bistveno«, kar pomeni, da se ne podpirajo ali izvajajo gospodarske dejavnosti, ki bistveno škodujejo kateremu koli od okoljskih ciljev v smislu člena 17 Uredbe (EU) 2020/852:

* operacija ne bo povzročila znatnih emisij toplogrednih plinov,
* operacija ne bo imela negativnih vplivov na podnebje (na trenutno in pričakovano stanje),
* operacija nima negativnih vplivov na trajnostno rabo in varstvo vodnih in morskih virov,
* operacija je skladna s konceptom krožnega gospodarstva (zmanjševanje odpadkov, kaskadna raba, daljše kroženje snovnih zank, uporaba najboljših tehnologij …),
* operacija ne bo znatno povečala emisij, onesnaževala v zrak, vodo ali tla (izvedba investicij v skladu s prostorskimi načrti, poslovanje v skladu z normativi in standardi …),
* operacija ne bo bistveno škodljiva za varstvo in ohranjanje biotske raznovrstnosti in ekosistemov.

Pri tem se upoštevata tako okoljski vpliv same dejavnosti kot okoljski vpliv proizvodov in storitev, ki jih ta dejavnost zagotavlja, v njihovem celotnem življenjskem ciklu, pri čemer se zlasti upošteva proizvodnja, uporaba in konec življenjske dobe teh proizvodov in storitev.

Pri uresničevanju tega načela je potrebno upoštevat tudi Smernice organa upravljanja za uporabo »načela, da se ne škoduje bistveno« pri izvajanju Programa evropske kohezijske politike v obdobju 2021-2027 v Sloveniji, Poenostavljeni pristop: <https://evropskasredstva.si/app/uploads/2023/09/Smernice_DNSH_verzija1_30_8_2023.pdf>

## ZAGOTAVLJANJE SKLADNOSTI Z NAČELI SPOŠTOVANJA TEMELJNIH PRAVIC, SPODBUJANJA ENAKIH MOŽNOSTI MOŠKIH IN ŽENSK, PREPREČEVANJA VSAKRŠNE DISKRIMINACIJE IN TRAJNOSTNEGA RAZVOJA

Upravičenec bo moral zagotoviti spodbujanje enakih možnosti moških in žensk ter preprečiti vsakršno diskriminacijo, zlasti v zvezi z dostopnostjo za invalide, med osebami, ki so oziroma bodo vključene v izvajanje aktivnosti v okviru predmetnega javnega razpisa, v skladu z zakonodajo, ki pokriva področje zagotavljanja enakih možnosti, in Uredbo 2021/1060/EU. Aktivnosti potekajo v skladu s Postopkovnikom  za izvajanje Listine Evropske unije o temeljnih pravicah in Konvencije Združenih narodov o pravicah invalidov, ki je objavljen na spletni strani organa upravljanja. Prijavitelj v prijavnem obrazcu pojasni, kako bo zagotovil dostopnost storitev osebam z različnimi oviranostmi. To vključuje ureditev prostorske dostopnosti, tehnične in komunikacijske prilagoditve ter druge storitve. Z navedenimi ukrepi želimo omogočiti enakopravno dostopnost storitev vsem uporabnikom.

Upravičenec bo moral cilje operacije uresničevati v skladu z načelom trajnostnega razvoja in ob spodbujanju cilja Evropske Unije o ohranjanju, varovanju in izboljšanju kakovosti okolja, ob upoštevanju načela onesnaževalec plača, v skladu z Uredbo (EU) 2021/1060/EU in ob upoštevanju ciljev ZN glede trajnostnega razvoja in Pariškega sporazuma.

## VAROVANJE OSEBNIH PODATKOV IN POSLOVNA SKRIVNOST IN PODATKI O DEJASNKIH LASTNIKIH

Obdelujejo se le tisti osebni podatki, ki jih je potrebno obdelovati za izpolnjevanje zadevnih obveznosti, navedenih v Uredbi 2021/1060/EU, zlasti za spremljanje, poročanje, komuniciranje, objavljanje, vrednotenje, finančno poslovanje, preverjanje in revizije ter po potrebi za določanje upravičenosti udeležencev. Osebni podatki se obdelujejo v skladu z Uredbo (EU) 2016/679 oziroma Uredbo (EU) 2018/1725 Evropskega parlamenta in Sveta ter v skladu s Splošno uredbo o varstvu podatkov in Zakonom o varstvu osebnih podatkov. Več na spletni strani: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/o-ministrstvu/> »Obvestilo posameznikom po 13.členu Splošne uredbe o varstvu osebnih podatkov glede obdelave osebnih podatkov«.

K varovanju osebnih podatkov in poslovnih skrivnosti v skladu z vsakokratno veljavnim predpisom, ki ureja varstvo osebnih podatkov in poslovnih skrivnosti, predvsem z Zakonom o varstvu osebnih podatkov (Uradni list RS, št. 163/22), Zakon o poslovni skrivnosti (Uradni list RS, št. 22/2019 – ZposS) bo zavezan tudi prijavitelj, če bo vloga na javnem razpisu izbrana in podpisana pogodba. Dolžan bo zagotoviti podpisano izjavo o Varovanju osebnih podatkov za vsako osebo, ki bo pri njem zbirala, obdelovala ali kako drugače dostopala do osebnih podatkov (vključno pri delu z informacijskim sistemom organa upravljanja).

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US, 7/18 in 141/22, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji oziroma prejemniki sredstev, je izvedba javnega razpisa ali javnega poziva, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa ali javnega poziva in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo.

Podatki o sofinanciranih operacijah, za katere je tako določeno s predpisi ali, ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv operacije, programsko območje upravičenca in znesek javnih virov financiranja operacije. Objave podatkov o operaciji in upravičencih do sredstev bodo izvedene v skladu z ZDIJZ.

Skladno z drugim odstavkom 69. člena Uredbe 2021/1060/EU je potrebno zagotavljati podatke o dejanskih lastnikih upravičenca in konzorcijskih partnerjev, pa tudi podatke o dejanskih lastnikih izvajalca/cev in podizvajalca/cev, kadar je upravičenec ali konzorcijski partner javni naročnik v skladu z Zakonom o javnem naročanju (ZJN 3). Dejanski lastniki so opredeljeni v Zakonu o preprečevanju pranja denarja in financiranja terorizma. Kadar je upravičenec ali konzorcijski partner zavezan k vpisu podatkov v Register dejanskih lastnikov, ki ga vzdržuje in upravlja Agencija Republike Slovenije za javnopravne evidence in storitve (AJPES), se šteje, da so podatki o njihovih dejanskih lastnikih razvidni iz omenjenega registra. Za ostale primere pa bo upravičenec s podpisom pogodbe o financiranju zavezan, da na poziv ministrstva in v roku, postavljenem v pozivu, ministrstvu posreduje te podatke. Potrebno je zagotavljati naslednje podatke dejanskih lastnikov: ime, priimek, datum rojstva in ID za DDV oziroma davčno številko.

S prijavo na javni razpis se prijavitelj strinja, da javni uslužbenci z namenom preverjanja vloge in odločitve o sofinanciranju vpogledajo v vlogo vključno z deli, ki so označeni kot poslovna skrivnost, saj je vpogled v te dele potreben za izdelavo ocene vloge in izpolnjenosti pogojev s strani ministrstva.

## POGOJI ZA SPREMEMBO JAVNEGA RAZPISA

Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletni strani ministrstva: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/>.

## POSLEDICE, ČE SE UGOTOVI, DA JE V POSTOPKU POTRJEVANJA OPERACIJ ALI IZVAJANJA OPERACIJ PRIŠLO DO RESNIH NAPAK, NEPRAVILNOSTI, GOLJUFIJE ALI KRŠITVE OBVEZNOSTI

Če se ugotovi, da je v postopku potrjevanja operacij ali izvajanja operacij prišlo do resnih napak, nepravilnosti, suma goljufij,nasprotja interesov, pojava korupcije ali kršitve drugih obveznosti, ali pa upravičenec ministrstva ni seznanil z vsemi dejstvi in podatki, ki so mu bili znani ali bi mu morali biti znani oziroma, da je posredoval neresnične, nepopolne podatke oziroma dokumente ali prikril informacije, ki bi jih bil v skladu s tem javnim razpisom dolžan razkriti, ker bi lahko vplivali na odločitev ministrstva o dodelitvi sredstev ali da je neupravičeno pridobil sredstva po tem javnem razpisu, na podlagi ponarejene listine ali kaznivega dejanja, bo ministrstvo odstopilo od pogodbe, upravičenec pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v proračun Republike Slovenije. Če je takšno ravnanje namerno, se bo obravnavalo kot goljufija.

## POSLEDICE, ČE SE UGOTOVI, DA AKTIVNOSTI NA OPERACIJI NISO BILE SKLADNE S PRAVOM UNIJE IN PRAVOM REPUBLIKE SLOVENIJE

Če se ugotovi, da aktivnosti na operaciji niso bile skladne s pravom Unije in pravom Republike Slovenije, bo ministrstvo odstopilo od pogodbe, upravičenec pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na transakcijski račun upravičenca do dneva vračila sredstev v proračun Republike Slovenije.

## POSLEDICE, ČE SE UGOTOVI DVOJNO FINANCIRANJE POSAMEZNE OPERACIJE ALI, DA JE VIŠINA FINANCIRANJA OPERACIJE PRESEGLA MAKSIMALNO DOVOLJENO STOPNJO OZIROMA ZNESEK POMOČI

Če se ugotovi, da aktivnosti na operaciji niso bile skladne s pravom Unije in pravom Republike Slovenije, bo ministrstvo odstopilo od pogodbe, upravičenec pa bo dolžan vrniti neupravičeno prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev v državni proračun Republike Slovenije.

## RAZPISNA DOKUMENTACIJA IN DODATNE INFORMACIJE

Vsi potrebni podatki in navodila, ki bodo omogočila izdelavo popolne in pravilne vloge za dodelitev sredstev, so navedeni v razpisni dokumentaciji, ki bo od dne objave javnega razpisa dalje objavljena na spletni strani MGTŠ: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/.

Dodatne informacije v zvezi s pripravo prijav in pojasnila k razpisni dokumentaciji so prijavitelju dosegljive na podlagi pisnega zaprosila, posredovanega na elektronski naslov: gp.mgts@gov.si.

Vprašanja morajo prispeti na zgornji naslov najkasneje tri delovne dni pred iztekom roka za oddajo vloge. Ministrstvo bo objavilo odgovore na vprašanja najkasneje en delovni dan pred iztekom roka za oddajo vloge, pod pogojem, da je bilo vprašanje posredovano pravočasno. Vprašanja, ki ne bodo pravočasna, ne bodo obravnavana. Objavljeni odgovori na vprašanja postanejo sestavni del razpisne dokumentacije. Vprašanja in odgovori bodo javno objavljeni na spletnem naslovu: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

Vprašanja in odgovori bodo objavljeni na spletni strani, zato bodite pri postavljanju vprašanj pazljivi, da v njih ne razkrivate morebitnih osebnih podatkov, poslovnih skrivnosti in drugih podatkov, ki ne smejo biti javno objavljeni.

Potencialni prijavitelji bodo o vseh novostih sproti obveščeni preko spletne strani: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave/>.

## NAVODILA ZA IZPOLNJEVANJE

V razpisni dokumentaciji se nahajajo prijavni obrazci in priloge, ki jih je potrebno v skladu z navodili na posameznem dokumentu izpolniti, podpisati in žigosati. Obrazci in priloge so sestavni del vloge prijavitelja in jih je potrebno priložiti k prijavi po vrstnem redu v skladu s spodnjim seznamom prijavnih obrazcev in prilog.

Priloge, ki niso del razpisne dokumentacije, pridobi oziroma pripravi prijavitelj sam in so prav tako obvezni sestavni del vloge na javni razpis. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s spodnjim seznamom.

Prijavitelje na javni razpis opozarjamo, naj tiste dele vloge, v katerih se nahajajo zaupni podatki, posebej označijo kot poslovno skrivnost. Vsi tisti deli vloge, ki ne bodo posebej označeni kot poslovna skrivnost, bodo ob morebitni zahtevi po vpogledu s strani drugih prijaviteljev posredovani v pregled drugim prijaviteljem, skladno z Zakonom o dostopu do informacij javnega značaja. Poslovno skrivnost se označi tako, da se v primeru krajše vsebine na začetku le-te jasno navede »POSLOVNA SKRIVNOST«, v primeru daljše vsebine celotne strani pa se navede »POSLOVNA SKRIVNOST« na vrhu strani. Napis »POSLOVNA SKRIVNOST« naj bo označen z dovolj velikimi črkami in izstopajočo barvo, da bo ob pregledu vloge takoj opazen. V Obrazcu št. 1 mora prijavitelj tudi pojasniti, zakaj je določena vsebina vloge označena kot poslovna skrivnost.

* 1. Seznam prijavnih obrazcev in prilog

Popolna vloga vsebuje pravilno in v celoti izpolnjene Obrazce št.: 1, 2, 3, 4, 5, 6, 7 ter Priloge št. 3, 4, 6, 7 in 8.

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

a) Obrazci, ki so del razpisne dokumentacije (izpolni jih prijavitelj)

* Obrazec št. 1: Prijavni obrazec.
* Obrazec št. 2: Finančni načrt operacije.
* Obrazec št. 3: Izjava prijavitelja o izpolnjevanju in sprejemanju razpisnih pogojev.
* Obrazec št. 4: Izjava konzorcijskega partnerja o izpolnjevanju in sprejemanju razpisnih pogojev.
* Obrazec št. 5: Spisek že odobrenih državnih pomoči oz. pomoči de minimis.
* Obrazec št. 6: Pooblastilo prijavitelja za pridobitev podatkov od Finančne uprave Republike Slovenije.
* Obrazec št. 7: Pooblastilo konzorcijskega partnerja za pridobitev podatkov od Finančne uprave Republike Slovenije.

b) Prilogi, ki sta del razpisne dokumentacije (izpolni jih prijavitelj)

* Priloga št. 1: Vzorec pogodbe o sofinanciranju (ni potrebno priložiti vlogi na javni razpis).
* Priloga št. 2: Vzorec konzorcijske pogodbe.
* Priloga št. 3: Označba vloge.

c) Priloge, ki niso del razpisne dokumentacije in jih morajo prijavitelji priložiti sami (razen Priloge št. 5)

* Priloga št. 4: Pismo podpore operaciji.
* Priloga št. 5: Vzorec končnega poročila.
* Priloga št. 6: Kopija dokazila ZZZS glede števila zaposlenih oseb na dan 1. 9. 2024.
* Priloga št. 7: Kopija veljavnega ustanovitvenega ali drugega temeljnega akta z vsemi spremembami in dopolnitvami.
* Priloga št. 8: USB z izpolnjenim Obrazcem št. 1 in Obrazcem št. 2.

d) Prilogi, ki sta del razpisne dokumentacije in ju ni potrebno priložiti

* Priloga št. 9: Metodologija za izračun standardne lestvice stroška na enoto za stroške plač in povračil stroškov v zvezi z delom (SE).
* Priloga št. 10: Varovanje osebnih podatkov in poslovnih skrivnosti.

Ministrstvo za gospodarstvo,

turizem in šport

1. Skladno s šestim odstavkom 2. člena Zakona o socialnem podjetništvu je socialna ekonomija ekonomija, ki jo sestavljajo socialna podjetja, zadruge, invalidska podjetja, zaposlitveni centri, nevladne organizacije (društva, zavodi, ustanove oziroma fundacije), ki niso ustanovljeni izključno z namenom pridobivanja dobička, delujejo v korist svojih članov, uporabnikov oziroma širše skupnosti in proizvajajo tržne oziroma netržne proizvode ter storitve. [↑](#footnote-ref-1)
2. Akcijski načrt za socialno gospodarstvo: <https://eur-lex.europa.eu/legal-content/SL/ALL/?uri=CELEX:52021DC0778> [↑](#footnote-ref-2)
3. Priporočilo Sveta o razvoju okvirnih pogojev za socialno gospodarstvo: <https://eur-lex.europa.eu/legal-content/SL/TXT/HTML/?uri=OJ:C_202301344> [↑](#footnote-ref-3)
4. Spodbujanje socialnega podjetništva in razvoj socialnih podjetij v Sloveniji- poglobljeni pregled politik: <https://www.oecd-ilibrary.org/docserver/1d0480bd-sl.pdf?expires=1713862538&id=id&accname=guest&checksum=F9AC7778E9532AAEEA90BD96ED2EF851> [↑](#footnote-ref-4)
5. Merjenje družbenih učinkov socialnih podjetij: <https://www.gov.si/novice/2022-10-24-merjenje-druzbenih-ucinkov-socialnih-podjetij/> [↑](#footnote-ref-5)
6. Pri organizaciji dogodkov je potrebno upoštevati lokalno ponudbo in se izogibati uporabi materialov, ki negativno vplivajo na okolje. V skladu z načeli trajnostnega razvoja in zelenega prehoda priporočamo uporabo okolju prijaznih alternativ, ki zmanjšujejo obremenitev naravnih virov ter negativne vplive na okolje oziroma ekosistem. Uporaba lokalnih virov in trajnostnih materialov ne le zmanjšuje okoljski odtis dogodka, ampak tudi spodbuja lokalno gospodarstvo. Pri izbiri ponudnikov in materialov za dogodek predlagamo, da naj bodo prednostno upoštevani tisti, ki sledijo načelom trajnostnega razvoja in uporabljajo reciklirane, biorazgradljive ter obnovljive vire ter delujejo skladno z načeli socialne ekonomije. [↑](#footnote-ref-6)
7. Evidenca socialnih podjetij: <https://podatki.gov.si/dataset/evidenca-socialnih-podjetij> [↑](#footnote-ref-7)
8. Ne glede na to, da je le vodilni partner konzorcija podpisnik pogodbe o financiranju z ministrstvom, je odgovornost konzorcijskih partnerjev kot upravičencev do prejema javnih sredstev iz naslova tega javnega razpisa v razmerju do ministrstva solidarna, kar mora biti zapisano v konzorcijski pogodbi. [↑](#footnote-ref-8)
9. Uredbe Komisije 651/2014/EU: [UREDBA KOMISIJE (EU) št. 651/2014 - z dne 17. junija 2014](https://eur-lex.europa.eu/legal-content/SL/TXT/PDF/?uri=CELEX:32014R0651) [↑](#footnote-ref-9)
10. Navodila organa upravljanja na področju zagotavljanja prepoznavnosti, preglednosti in komuniciranja evropske kohezijske politike v obdobju 2021–2027: <https://evropskasredstva.si/app/uploads/2023/03/Navodila_za_komuniciranje_EKP_2021-27_Podpisano.pdf> [↑](#footnote-ref-10)
11. Evropska sredstva povezujejo- celostna grafična podoba 2021-2027: <https://evropskasredstva.si/app/uploads/2023/03/ESP-CGP-2021-2027_300323_koncna.pdf> [↑](#footnote-ref-11)